
PREDGOVOR ČETVRTOM IZDANJU 

Sve prisutnija industrijska proizvodnja živežnih namirnica i razvoj 
prerade namirnica u društvenoj prehrani, a i nepovoljne pojave 
što su pratile takav način proizvodnje i prerade namirnica urodile 
su spoznajom koliko je u očuvanju zdravstvene ispravnosti živežnih 
namirnica važan ljudski činilac — čovjek, koji radi u proizvodnji, 
preradi i prometu namirnica- Osobe koje rade na navedenim po¬ 
slovima potrebno je osposobiti za higijenski postupak s namirni¬ 
cama. Navedena spoznaja izazvala je znatniju aktivnost u obavlja¬ 
nju zdravstvena odgajanja osoba koje rade s namirnicama preko 
tečajeva iz osnovnog znanja o osobnoj higijeni i higijeni namirnica. 
Praksa je pokazala da se može očekivati uspjeh u tome radu izra¬ 
dom pogodnoga programa tečajeva za cijelu Republiku, dakle je¬ 
dinstvenoga programa zdravstvenog odgoja. Drugi je činilac u pro- 
vedb[ tečajeva i prikladni priručnik. Dosadašnja izdanja ovoga 
priručnika jasno upozoravaju da su autori postigli znatan uspjeh, 
jer je prihvaćen ne samo u SR Hrvatskoj nego i u drugim republi¬ 
kama i pokrajinama. 

Široko prihvaćanje priručnika poticaj je autorima za novo izdanje. 
Četvrto izdanje zadržava dosadašnji način obrade, uz potrebne 
ispravke i dopune. 

AUTORI 


P oslije drugoga svjetskog rata došlo je do promjena u 
društvenim i proizvodnim odnosima. Industrijska proiz¬ 
vodnja naglo se razvija. Stanovništvo se sve više pove¬ 
ćava. Industrijalizacija utječe na nagli razvoj stanovni¬ 
štva na užim područjima (razvitak urbanih naselja). Sve je to 
utjecalo na to da je postalo potrebno intenziviranje poljoprivre¬ 
dne proizvodnje. Ali, neposredna poljoprivredna proizvodnja ne 
može osigurati živežne namirnice u toku cijele godine, a ni za 
dulje razdoblje. Zato se razvija industrijska prerada namirnica 
i tehnologija njihova čuvanja. 

Razvoj industrije i velikih naselja izazvao je i novi način 
prehrane. Umjesto individualnog pripremanja jela pojavljuju se 
različiti oblici kolektivne prehrane (ugostiteljski objekti, društve¬ 
na prehrana radnika u industriji, objekti za prehranu učenika 
i studenata i si.) 

Industrijska prerada živežnih namirnica i kolektivni oblici 
prehrane imaju mnogo prednosti u osiguranju biološki ispravne 
prehrane. Ali, nehigijenski postupci u preradi i prometu namir¬ 
nica ne samo da prouzročuju propadanje znatnih količina tih 
proizvoda nego mogu i vrlo nepovoljno utjecati na zdravlje 
građana. Namirnice zagađene patogenim mikroorganizmima ili 
parazitima mogu prouzročiti pojavljivanje zaraznih bolesti i 
masovnih trovanja hranom. 

Da bi se potrošaču osigurale zdravstveno ispravne namir¬ 
nice nužno je da — osim zdravstveno ispravnih sirovina u pro¬ 
izvodnji i prometu namirnica — budu osigurani i slijedeći uvjeti: 

1. prikladne prostorije, strojevi i uređaji koji osiguravaju 
preradu i promet pod higijenskim uvjetima i 

2. osoblje koje svojim zdravstvenim stanjem ne može nepo¬ 
voljno utjecati na higijensku ispravnost namirnica i koje poznaje 
osnovna načela higijenskog postupka s namirnicama. 

I najsuvremenije sagrađeni objekti i najsuvremeniji strojevi 
ne mogu jamčiti zdravstvenu ispravnost namirnica ako osobe 
koje rade na proizvodnji i prometu namirnica ne poštuju higi- 

jenska načela postupka s namirnicama i ako je njihovo zdrav¬ 
stveno stanje takvo da mogu biti izvor zagađenja (oboljeli od 
određenih zaraznih bolesti ili su kliconoše tih bolesti). Zbog 
znatnog utjecaja ljudskog faktora na zdravstvenu ispravnost 
namirnica koje su u prometu, Zakonom o zaštiti stanovništva 
od zaraznih bolesti što ugrožavaju cijelu zemlju određeni su 
obavezni zdravstveni pregledi, a Zakonom o zdravstvenom nad¬ 
zoru nad živežnim namirnicama i predmetima opće upotrebe 
— tečajevi za stjecanje osnovnog znanja o higijeni namirnica 
i o osobnoj higijeni. 

Ovaj priručnik treba da posluži osobama koje rade u pro¬ 
izvodnji i prometu živežnih namirnica da bi lakše pratile tečaj, 
a i kao pomagalo pri učenju. Nakon završetka tečaja provjera¬ 
va se stečeno znanje polaznika. U.priručniku su obrađena samo 
osnovna pitanja s područja higijene namirnica i osobne higi¬ 
jene, tj. priručnik je prilagođen materiji koja je obuhvaćena te¬ 
čajem. Da bi se olakšalo učenje, uz svaku temu priložena su 
i pitanja koja polaznicima pomažu pri provjeravanju znanja. 

Svjesni smo da polaznici tečaja žrtvuju dio svoga slobod¬ 
nog vremena, ali tako stječu osnovno znanje koje im omogu¬ 
ćuje da na svojim radnim mjestima obavljaju svoj posao tako 
da očuvaju zdravstvenu ispravnost namirnica; time ne samo 
da štite materijalne interese društva nego i ne ugrožavaju zdra¬ 
vlje potrošača. S druge strane, te osobe stječu i opći zdravstveni 
odgoj o čuvanju svog zdravlja, zdravlja svoje obitelji i osoba 
u sredini u kojoj žive. 

Zavod za zaštitu zdravlja grada Zagreba 

Republički sekretarijat za narodno 
zdravlje i socijalnu zaštitu 
— Sanitarni inspektorat 

Prim. dr VLADIMIR 
KOVAČIĆ 


O širenju 
i sprečavanju 
zaraznih 
bolesti 


Osim organizama vrlo kompli¬ 
cirane građe, koje vidimo okom, 
makroorganizama (čovjek, životi¬ 
nje, crvi i si.), postoje i vrlo sitni 
nevidljivi organizmi jednostavne 
građe, mikroorganizmi. Nešto vi¬ 
še o mikroorganizmima saznao je 
čovjek u nedavnoj prošlosti. Ot¬ 
krićem mikroskopa potkraj sred¬ 
njeg vijeka, a osobito elektronskog 
mikroskopa u posljednjem stolje¬ 
ću, omogućeno je izučavanje tih 
sitnih bića. Znanost koja proučava 
oblik, građu i životne funkcije 
mikroba zove se mikrobiologija. 

Mikrobe možemo podijeliti u: 

— mikrobe koji žive na teret 
makroorganizama, tj. na parazite. 
U toj su skupini i svi mikrobi ko¬ 
ji izazivaju bolesti čovjeka. To su 
patogeni mikrobi; 


Slika 1: Transport bolesnika u Zara¬ 
znu bolnicu prilikom pojavljivanja 
epidemije trbušnog tifusa 













— mikrobe koji mogu opstoja¬ 
ti neovisno o makroorganizmima. 
Ta skupina mikroorganizama ne 
prouzročuje bolest čovjeka. Me¬ 
đu njima je i mnogo mikroba ko¬ 
ji su korisni čovjeku i on ih često 
koristi prilikom proizvodnje ne¬ 
kih namirnica ili pri njihovu kon¬ 
zerviranju. S pomoću tih mikroba 
proizvodi se jogurt, kiselo mlijeko, 
kefir, i izaziva alkoholno vrenje 
šećera u moštu, kiseljenje kupusa, 
repe i si. 

Mikrobi izazivaju bolesti: 

— koje se ne mogu prenositi od 
bolesnog na zdravog čovjeka (upa¬ 
la crvuljka, žučnog mjehura, bu¬ 
brega i si.) i 

—■ koje se mogu prenašati od 
oboljelog na zdravog čovjeka. To 
su zarazne ili epidemijske bolesti. 

Zarazne bolesti prenose se zato 
što oboljeli izlučuje uzročnike pot¬ 
kraj inkubacijskog razdoblja, u 
toku bolesti ili nakon ozdravljenja 
(kliconoštvo). 

Najčešće se dijele prema organ¬ 
skim sustavima koje napadaju 
uzročnici. Kao primjer navodimo: 

1. zarazne bolesti probavnog su¬ 
stava (crijevne zarazne bolesti): 
trbušni tifus, paratifus, dizenteri- 
ja, kolera, zarazna žutica i dr.; 

2. zarazne bolesti dišnog susta¬ 
va: tuberkuloza pluća, gripa, dif¬ 
terija, prehlada i dr.; 

3. zarazne bolesti živčanog su¬ 
stava; dječja paraliza, upala moz¬ 
ga i moždanih opni, tetanus, bjes¬ 
noća i dr.; 


4. zarazne bolesti kože i vidlji¬ 
vih sluznica: spolne bolesti, glji¬ 
vična oboljenja kože, trahom i dr. 

Zarazne bolesti imaju veliku 
medicinsku i socijalno-ekonoms- 
ku važnost. Nekad zahvaćaju 
mnogo osoba, a mogu se proširiti 
na golema prostranstva, pa i po 
cijelom svijetu. Često su uzrok 
dugotrajnih, a i bolesti s teškim 
komplikacijama. Smrtnost od za¬ 
raznih bolesti još je i danas veli¬ 
ka. 

Liječenje iziskuje znatna društ¬ 
vena sredstva (npr. fondova 
zdravstvenog osiguranja i društ- 
veno-političkih zajednica), a gubi¬ 
ci u proizvodnji i nacionalnom 
dohotku vrlo su visoki. 

Neke zarazne bolesti posljedi¬ 
ca su loših higijenskih uvjeta, lo¬ 
ših navika i ekonomske zaostalo¬ 
sti. To su uglavnom klasične cri¬ 
jevne zarazne bolesti: trbušni ti¬ 
fus, paratifus, dizenterija i kolera. 
Druge se opet šire brzinom najbr¬ 
žega prijevoznog sredstva — avi¬ 
ona (npr. gripa). Neke zarazne bo¬ 
lesti održavaju se na određenim 
područjima, npr. kolera, velike 
boginje, žuta groznica i dr. Vrlo 
živ međunarodni promet putnika 
i robe omogućuje da se te bolesti 
prenose i na ostala područja. Tako 
su 1972. godine unesene u Jugosla¬ 
viju velike boginje, a 1973. kolera 
u susjednu Italiju. 

Oblici zaraznih bolesti 

Akutne zarazne bolesti one su 
koje naglo nastaju pod utjeca¬ 
jem djelovanja zaraznih klica ili 


njihovih sastojaka (toksina — 
otrova), traju određeno vrijeme i 
završavaju ozdravljenjem ili smr¬ 
ću. Među ostalim, u toj su skupini 
i bolesti organa za probavu — tr¬ 
bušni tifus, paratifus, dizenterija, 
i organa za disanje — gripa, šar- 
lah itd. 

Epidemijom zarazne bolesti 
smatra se porast bolesnih od za¬ 
razne bolesti neuobičajeno po 
broju oboljelih, vremenu, mjestu 
i zahvaćenu stanovništvu, i neuo¬ 
bičajeno povećanje broja boles¬ 
nih s komplikacijama ili onih koji 
umru (slika 1). 

Endemija je onaj oblik zaraz¬ 
nih bolesti kod kojih na nekom 
području imamo neprestano odre¬ 
đenu zaraznu bolest. Održavanju 
takva endemičnog žarišta pogodu¬ 
ju nehigijenske prilike (loša op¬ 
skrba vodom, nehigijenski nužni- 
ci, nehigijenski uvjeti prehrane), 
pomanjkanje higijenske kulture, 
općenito loše ekonomsko stanje. 

Endemičnih žarišta velikih bo¬ 
ginja i kolere još i danas ima u 
nekim azijskim zemljama. 

Endemične bolesti suzbijamo 
podizanjem općega životnog stan¬ 
darda. 

Pandemija je isto što i epidemi¬ 
ja, samo što bolest zahvaća mno¬ 
go ljudi i veliko područje, pone¬ 
kad cijele kontinente (slika 2). 

U povijesti je bilo više takvih 
teških pandemija. U šestom sto¬ 
ljeću pandemija kuge pokosila je 
polovicu stanovništva Istočnorim- 
skog carstva, a u četvrtom stolje¬ 
ću pandemija kuge ili »crne smrti« 
uništila je četvrtinu stanovništva 
Evrope. U ovom stoljeću bila je 


velika pandemija gripe poznata 
pod imenom »španjolska grozni¬ 
ca«. Ta zaraza izbila je poslije pr¬ 
voga svjetskog rata i od nje je 
umrlo oko 22 milijuna ljudi. Pan- 
demijski oblik imala je i pojava 
»azijske gripe«. 

Infekcija 

Infekcija je proces koji nastaje 
prodiranjem zaraznih klica u tije¬ 
lo. Posljedica infekcije ne mora 
uvijek biti pojava zarazne bolesti. 
Naime, prodorom zaraznih klica u 
tijelo čovjeka ili životinje (makro- 
organizam) proces se može razviti 
ovako: 

— klice u organizmu izazivaju 
takve promjene da organizam re¬ 
agira i mobilizira svoje obrambe¬ 
ne snage. Ako je otpornost makro- 
organizma jaka, a klica slaba ili 
ih nema dovoljno, organizam mo¬ 
že svladati infekciju i neće doći 
do bolesti, pa ni u skrivenu obli¬ 
ku; 

— prodorom klica mogu nasta¬ 
ti nejasni, nedovoljno izraženi ili 
nikakvi znakovi bolesti. Tada se 
govori o latentnom infektu, odno¬ 
sno skrivenoj infekciji. Takav ob¬ 
lik bolesti, tj. skrivena infekcija, 
ili pak infekcija sa slabo izraže¬ 
nim znakovima bolesti, s epide¬ 
miološke strane neobično je va¬ 
žan. Naime, bolesnici sa slabijim 
znakovima bolesti, ili oni koji ne¬ 
maju znakove bolesti, slobodno 
se kreću, rade na svojim radnim 
mjestima i tako dalje nesmetano 
siju klice zaraze. Osim toga, kako 
se takvi bolesnici ne kontroliraju, 
ne možemo o njima voditi eviden- 


8 


9 



čiju zbog eventualnog kliconošt- 
va; 

— prodorom klica može doći do 
vidljivih i teških znakova bolesti. 
To će biti onda kad organizam 
nema ili ima slabu otpornost pre¬ 
ma zaraznoj klici, ili je pak jakost 
klice tako velika i ima ih mnogo 
da mogu izazvati teški oblik bo¬ 
lesti. 

Kad klice prodru u ljudski ili 
životinjski organizam, on reagi¬ 
ra. Klice, odnosno njihovi otrovi 
potiču organizam na stvaranje 
zaštitnih tvari (antitijela — pro- 
tutijela), ali istodobno dolazi do 
razvoja klica i njihova raseljava¬ 
nja preko krvi ili drugih sokova 
po različitim organima. Taj pro¬ 
ces, a i borba mikroorganizma i 
makroorganizma, traje dulje ili 
kraće, već prema tome o kojoj je 
bolesti riječ, koliko ima klica, ka- 


Slika 2: Pandemijsko širenje kolere 

kva je njihova sposobnost da iza¬ 
zivaju bolesti i kakva je otpor¬ 
nost makroorganizma — čovjeka. 
Nakon toga pojavljuju se prvi 
znakovi bolesti — simptomi. Vri¬ 
jeme od trenutka infekcije do pr¬ 
vih znakova bolesti naziva se in¬ 
kubacija. Kod različitih zaraznih 
bolesti inkubacija je različita, tj. 
kod kroničnih zaraznih bolesti re¬ 
dovno je duža a kod akutnih kra¬ 
ća. 

Simptomi su kod bolesti različi¬ 
ti. Ali, u početku bolesti, prvi ili 
drugi dan, pojavljuju se znakovi 
svojstveni mnogim zaraznim bo¬ 
lestima, te se na temelju toga 
može zaključiti je li posrijedi zai¬ 
sta zarazna bolest. Ovo su neki 
simptomi: 

1. temperatura — gotovo se ni¬ 
jedna zarazna bolest ne javlja bez 





povišene temperature. Jedino po¬ 
stoje razlike u visini i trajanju; 

2. glavobolja je čest znak za 
mnoge zarazne bolesti; 

3. bol u mišićima; 

4. opća nevoljkost; 

5. gubitak apetita; 

6. osip — osobito se mnogo dje¬ 
čjih zaraznih bolesti manifestira 
osipom na koži ili vidljivim sluz¬ 
nicama; 

7. povraćanje i proljevi — pra¬ 
te često neke zarazne bolesti. 


Slika 3: Stafilokok 


Slika 4: Streptokok 
Slika 5: Vibrion — uzročnik 

kolere 






Uvjeti nastanka zaraznih 
bolesti 

Da bi se neka zarazna bolest 
mogla prenijeti od zaražene oso¬ 
be ili skupine ljudi do zdrave oso¬ 
be i skupine ljudi, potrebno je da 
postoje određeni uvjeti. Međuso¬ 
bna povezanost svih potrebnih u- 
vjeta čini nedjeljivu cjelinu. Za 
pojavljivanje i širenje zaraznih 
bolesti moraju postojati slijedeći 
uvjeti: 

1. prisutnost patogene klice (iz¬ 
vor zaraze); 

2. ekspozicija čovjeka, tj. mo¬ 
gućnost prijenosa uzročnika od 
izvora zaraze do čovjeka; 

3. dispozicija ili sklonost čovje¬ 
ka zaraznoj bolesti. 

Ad. 1) Mikrobi, uzročnici zaraz¬ 
nih bolesti uglavnom su jeđnosta- 
nična bića. No, mogu biti i više- 



Slika 6: Spiroheta 



Slika 7: Virusi 

stanična, ali to su redovno tek 
mikroskopski vidljive čestice. 

Oni većinom žive neprestano ili 
povremeno u nekom domaćinu, a 
pripadaju skupinama živih bića. 

Bakterije (slika 3, 4 i 5) su pri¬ 
lično veliki mikrobi i mogu biti 
oblika kuglica (koki), štapića (ba¬ 
cili) ili zareza (vibrioni). Koki se 
mogu grupirati i po dva zajedno 
kao diplokoki (takvi su diplokoki 
uzročnici zaraznog meningitisa), 
ili u obliku grozda kao stafiloko- 
ki (trovači hrane) i, napokon, u 
obliku lanaca kao streptokoki 


Slika 8: Razmnožavanje koka dijelje¬ 
njem 


(uzročnici šarlaha, angine i crve¬ 
nog vjetra). Mnogo bolesti uzro¬ 
kovanih bakterijama danas može¬ 
mo efikasno liječiti antibioticima 
i prevenirati vakcinama (cjepivi¬ 
ma), tako da ih je prilično izgubi¬ 
lo svoje prvobitno značenje. 

Spirohete i spirili (slika 6) vit¬ 
ki su savijeni mikroorganizmi i 
može ih se uzgajati samo na po¬ 
sebnim hranilištima. Uzrokuju si¬ 
filis i leptospiroze, a osjetljivi su 
na antibiotike. 

Rikecije. Na hranilištima ih se 
odgaja mnogo teže od bakterija. 
Većina bolesti uzrokovanih rike- 
cijama karakteristična je po osi¬ 
pu. Među njima ističe se pjega- 
vac, teška bolest koja u nekim 
našim krajevima još ima važno 
epidemiološko i socijalno znače¬ 
nje. 

Virusi (slika 7) su vidljivi ugla¬ 
vnom tek pod elektronskim mi¬ 



Slika 9: Razmnožavanje bacila dije¬ 
ljenjem 

kroskopom pa su, prema tome, 
sitniji od bakterija. Mogu se od¬ 
gajati samo na kulturi tkiva ili 
na pilećem embrionu. Uzrokuju 
mnogo bolesti —- bolesti dišnog 
sustava (gripa), centralnog živča¬ 
nog sustava (dječja paraliza, upa¬ 
la moždanih opni), bolesti s osi¬ 
pom (velike boginje, ospice), i bo¬ 
lesti organa (zarazna žutica). Na 
većinu njih antibiotici ne djeluju. 

Protozoi su veći čak i od bakte¬ 
rija, a uzrokuju tropske i sup¬ 
tropske bolesti. Neki se protozoi 
prenose izravnim i neizravnim 
kontaktom, vodom i hranom, na 
primjer amebe. 

Gljivice ili fungi su biljke, a 
najčešće napadaju čovječju kožu. 
U novije vrijeme, u razdoblju an¬ 
tibiotika, javljaju se češće glji¬ 
vična oboljenja probavnog sustava 
i nekih organa. 

Helminti. Neki crvi, kao više 
organizirane životinje, mogu pro¬ 
uzročiti bolesti slične zaraznima, 
kao što je, na primjer, trihinoza. 

Da su mikrobi živa bića dokaz 
je da se hrane (postoje posebna 
hranilišta za pojedine vrste mi¬ 
kroba), množe, luče otpadne tva¬ 
ri i reagiraju na uvjete okoline. 

Da bi patogene klice mogle dje¬ 
lovati kao uzročnici bolesti, mo¬ 
raju biti ispunjeni slijedeći uvjeti: 

Najprije, nužno je da ih u or¬ 
ganizam uđe dovoljno. Jer, pozna¬ 
to je da dio klica koje uđu u čo¬ 
vječje tijelo unište obrambene 
snage tijela. Prema tome, ukoliko 
više klica prodre u organizam, u- 
toliko će sigurnije izazvati bolest. 
Ako, na primjer, od hrane u kojoj 
ima bacila tifusa neki čovjek uz¬ 
me vrlo malo, a drugi mnogo više, 
taj bi drugi mogao oboljeti od ti¬ 
fusa. Ishod infekcije u ovom slu¬ 
čaju uvjetovao je broj klica. 

Sad kad znamo da je broj klica 
jedan od odlučujućih faktora u 
postanku bolesti, shvatit ćemo ko¬ 
liko je važno održavanje higijene. 
Jer, higijenskim se postupcima 
neprestano smanjuje broj klica u 
našoj okolini i, prema tome, sma¬ 
njuje mogućnost pojavljivanja 
zarazne bolesti. 

Drugi važan faktor jest viru- 
lencija. Virulencija je skup fakto¬ 
ra koji se sastoje od sposobnosti 
klice da odoli obrambenim snaga¬ 
ma čovječjeg tijela do njezine 
sposobnosti da izazove bolest, 
eventualno i smrt. U širi pojam 
virulencije možemo spomenuti i 
sposobnost mikroba da izlučuje 


otrove ili toksine, što zovemo tok¬ 
sičnošću klica. 

Sto je uzročnik zarazne bolesti 
virulentniji, on izaziva i teži oblik 
bolesti. Tako, npr., postoje sojevi 
bacila tifusa ili virusa gripe, koji 
su jače ili slabije virulentni. Ma¬ 
nje virulentni uzročnici izazvat će 
blaži oblik bolesti. Avirulentnom 
nazivamo klicu koja nije virulen- 
tna. 

Virulencija patogenih klica mo¬ 
že se u određenim uvjetima mi¬ 
jenjati, a to utječe na tok bolesti. 
To se vidi u nekim epidemijama 
kad se u početku opažaju lakše 
oboljeli slučajevi, a zatim sve te¬ 
ži. Jer, uzročnik je prolaženjem 
kroz osjetljive osobe postao viru¬ 
lentniji. 

Ad. 2) Ekspozicija. Različiti su 
putovi kojima kod zaraznih bole¬ 
sti klice idu od izvora zaraze do 
zdrava čovjeka. A -kad je put pri¬ 
jenosa omogućen, kaže se da je 
čovjek eksponiran zarazi. Na ost¬ 
varenje ekspozicije utječe mnogo 
faktora, kao što su biološki, geo¬ 
grafski, klimatski, društveni i eko¬ 
nomski. Neke patogene klice vrlo 
su proširene u našoj okolini, pa 
je u povoljnim okolnostima — 
kao što je, na primjer, nagomila- 
vanje stanovništva na manjem 
prostoru — mogućnost infekcije 
tim klicama vrlo povoljna. U tim 
slučajevima klice su u zraku ili 
zagađuju vodu i hranu, a i ruke, 
pa tako nastaju različite zarazne 
bolesti dišnog sustava — gripa, 
ili probavnog sustava — trbušni 
tifus, dizenterija itđ. 

Nekim drugim zaraznim bole¬ 
stima mogu ljudi biti izloženi 


samo u posebnim uvjetima. Lju¬ 
di koji dolaze u kontakt sa životi¬ 
njama, npr. mesari i veterinari, 
mogu dobiti od njih neke zaraz¬ 
ne bolesti. Loše stambene prili¬ 
ke, slaba prehrana i slaba prosvi¬ 
jećenost naroda mogu također 
stvoriti ekspoziciju za neke zaraz¬ 
ne bolesti. 

Ad. 3) Dispozicija ili sklonost 
prema bolestima jest stanje kad 
kod makroorganizama nedostaje 
otpornost prema patogenoj klici. 
S izvjesnom općom otpornosti 
organizam se rodi, a to se naziva 
prirođena otpornost. Prirođena 
otpornost u toku života slabi i 
jača. Značajni su ovi faktori za 
stanje otpornosti organizma: uz¬ 
rast, spol, klimatski činioci, fizič¬ 
ke osobine, ishrana, utjecaj osta¬ 
lih bolesti, zanimanje, stanova¬ 
nje itđ. 

Osim prirođene, postoji i steče¬ 
na otpornost (imunitet), protiv 
nekih zaraznih bolesti, a stječe 
se prirodnim ili umjetnim pu¬ 
tem. 

Za jačanje opće otpornosti pro¬ 
tiv zaraznih bolesti posebno zna¬ 
čajnu ulogu ima osobna higijena. 
Provođenjem osobne higijene naš 
organizam jača, a obrambena 
sposobnost raste. 

Epidemiologija 

Mogućnost prijenosa neke za¬ 
razne bolesti ovisi o izvoru zara¬ 
ze, putovima kojima se patogena 
klica prenosi, i ulaznim vratima 
kojima patogena klica ulazi u 
organizam domaćina. Da bi pato¬ 
gena klica bila i dalje aktivna, 
mora imati mogućnost izlaska iz 


zaražena tijela i sposobnost da 
preživi u vanjskoj sredini dok ne 
uđe u novo tijelo. 

Izvor infekcije 

Uzročnici zaraznih bolesti pri¬ 
lagodili su se uvjetima života u 
čovječjem ili životinjskom orga¬ 
nizmu, jer ondje nalaze sve što 
je potrebno za opstanak i razvoj, 
npr. temperaturu, hranu itd. Či¬ 
njenica je da se mnoge zarazne 
klice čim iziđu iz životinjskog ili 
ljudskog organizma ne samo pre¬ 
stanu razmnožavati, nego uginu 
nakon kraćeg ili dužeg vremena. 
Zato je jedini pravi izvor infekci¬ 
je zaražen čovjek ili zaražena 
životinja, a i njihovi leševi. Jedi¬ 
no, izuzetno, izvor zaraze može 
biti i neživa priroda (zemlja za 
bolest tetanus). 

Čovjek postaje izvorom zaraze, 
tj. lučiocem klica: 

— prije pojavljivanja jasnih 
znakova zaraznih bolesti, tj. u 
inkubacionom razdoblju. Najčeš¬ 
će dolazi do lučenja klica posljed¬ 
njih dana inkubacije; 

— u toku bolesti. Čovjek kod 
većine zaraznih bolesti luči klice 
u toku klinički izražene ili pri¬ 
krivene slike bolesti. Prikriveni 
slučajevi epidemiološki su naj¬ 
opasniji, jer se takvi ljudi ne lije¬ 
če, nisu izolirani, slobodno se kre¬ 
ću i kontaktiraju sa zdravima; 

— poslije preboljele zarazne 
bolesti, u jasno izraženom ili pri¬ 
krivenom obliku, ako se pojavi, 
kod sada klinički zdrave osobe, 
daljnje lučenje klica: kliconoštvo. 

Neke zarazne bolesti ostavlja¬ 
ju kratko i prolazno kliconoštvo, 
a u nekih se kliconoštvo može 
zadržati duže, pa i cijeli život. 
Kao primjer navodimo trbušni 
tifus koji najčešće ostavlja poslje¬ 
dice kliconoštva. Smatra se da 
tri do pet posto osoba koje su 
preboljele trbušni tifus ostaju 
doživotni kliconoše. 

Važan su izvor zaraze za čovje¬ 
ka domaće i divlje životinje i pti¬ 
ce; danas je poznato više od stoti¬ 
nu različitih bolesti koje se pre¬ 
nose sa životinja na ljude (an- 
traks, kuga, bruceloza, bjesnoća, 
trihinoza). Životinje su ponekad 
izvori zaraze za čovjeka ako su 
bolesne, a nekad ako su kicono- 
še. 

Bolesti koje ostavljaju trajno 
kliconoštvo (npr. trbušni tifus) 
uvjetuju često pojavljivanje en¬ 
demičnih žarišta, pa zato trajno 
kliconoštvo ima veliko epidemio¬ 
loško značenje. Kod kapljičnih 
infekcija uglavnom ne dolazi do 
trajnog kliconoštva, ali je uzroč¬ 
nik vrlo raširen među stanovništ¬ 
vom tako da postoji mnogo priv¬ 
remenih kliconoša koji šire zara¬ 
zu. 

Putovi prijenosa zaraze 

1. Dodir ili kontakt koji može 
biti izravan, odnosno neposre¬ 
dan, ili neizravan, odnosno posre¬ 
dan, to jest preko zagađenih 
predmeta, 

2. zagađene živežne namirnice, 

3. zagađena voda, 

4. zagađeno zemljište, 

5. zrak kod kapljične infekcije, 

6. insekti i ostale životinje. 


Neposrednim dodirom šire se 
spolne zarazne bolesti, kožne i 
bolesti koje se prenose ugrizom 
nekih životinja (bjesnoća). 

Pri neposrednom prijenosu za¬ 
raznih bolesti dodirom, osobito 
crijevnih bolesti, značajnu ulogu 
imaju ruke i zato se neke crijev¬ 
ne zarazne bolesti, npr. trbušni 
tifus, paratifus i dizenterija nazi¬ 
vaju »bolestima nečistih ruku«. 
Ispitivanjem je utvrđeno da 30 
do 40 posto osoba koje rade u 
prehrambenim kolektivima ima 
znakove onečišćenja ruku s fekal- 
nom tvari — izmetinama, što 
dokazuje da to osoblje nakon 
obavljanja nužde ne pere ruke. 
Prijenos zaraznih bolesti dodi¬ 
rom osobito prouzročuje nečisto¬ 
ća ispod nokata, jer se klice ondje 
najčešće zadržavaju, a i jajašca 
crijevnih parazita. 

Posrednim dodirom mogu se 
prenositi bolesti različitim pred¬ 
metima kojima se služio boles¬ 
nik. Razumljivo je da se takvim 
načinom mogu prenositi samo 
one klice koje mogu neko vrije¬ 
me ostati na životu izvan ljuds¬ 
kog ili životinjskog organizma. 
Klice trbušnog tifusa mogu živje¬ 
ti na rublju 50—80 dana ako je 
rublje vlažno, a uzročnici upale 
pluća mogu na džepnim rupčići¬ 
ma živjeti i 100 dana. 

Rubljem se mogu prenositi cri¬ 
jevne zarazne bolesti, velike bogi¬ 
nje, tuberkuloza itd. Pribor za 
jelo ima važnu ulogu u prenoše¬ 
nju klica zaraznih bolesti. Nekim 
pokusima utvrđeno je da su tzv. 
»čisti tanjuri« i ostali pribor za 
jelo u 20 do 30 posto slučajeva 


onečišćeni klicama. Kao predme¬ 
ti za prijenos zaraznih klica po¬ 
srednim putem u obzir dolaze i 
kvake, osobito na zahodima i 
ambulantama, pogotovu ako nisu 
metalne. Isto tako i medicinski 
instrumenti mogu biti posrednici 
za prijenos zaraznih klica (uzroč¬ 
nik zarazne žutice može se preno¬ 
siti iglama za injekcije). 

Živežnim namirnicama najčeš¬ 
će se prenose klice trbušnog tifu¬ 
sa, paratifusa, dizenterije, kolere, 
a posebno uzročnici zaraznog tro¬ 
vanja hranom. No, namirnicama 
se prenosi i uzročnik tuberkulo¬ 
ze. Mlijekom se mogu prenositi 
uzročnici bolesti koji izazivaju 
šarlah i anginu (streptokoki), i 
difteriju. 

Živežne namirnice imaju osobi¬ 
to važnu ulogu kod prijenosa kli¬ 
ca »trovača hrane«, odnosno nji¬ 
hovih otrova. Klice trovanja hra¬ 
nom nemaju velike sposobnosti 
prodiranja i razvoja u organiz¬ 
mu, ali zbog njihove prisutnosti 
u velikom broju, i zbog njihova 
raspadanja u namirnicama, izazi¬ 
vaju poremećaje probavnih orga¬ 
na. 

Živežne su namirnice osobito 
značajan faktor za širenje zaraz¬ 
nih bolesti onda kad se proizvo¬ 
de u velikim pogonima (prehram¬ 
bene industrije, slastičarnice, 
ugostiteljski pogoni), jer je u tim 
slučajevima ugroženo mnogo po¬ 
trošača. 

Da bi spriječili da živežne na¬ 
mirnice postanu put za širenje 
zaraznih bolesti, neprestano mo¬ 
ramo provoditi mjere zaštite 


namirnica od proizvodnje do po¬ 
trošača. S namirnicama ne smiju 
manipulirati osobe koje su boles¬ 
ne ili su kliconoše nekih zaraz¬ 
nih bolesti. Zbog sprečavanja tro¬ 
vanja hranom bakterijama, s rad¬ 
nog mjesta gdje se manipulira s 
namirnicama moramo ukloniti i 
sve osobe koje imaju gnojne 
promjene na koži. Namirnice 
moraju biti neprestano zaštićene. 

Voda kao put širenja zaraze 
poznata je od davnine. Vodom se 
osobito prenose uzročnici crijev¬ 
nih zaraznih bolesti. Ali, ako 
vodu gledamo kao sredstvo za 
rekreaciju, moramo misliti i na 
vodu bazenskih kupališta, koja 
može postati put za širenje kož¬ 
nih bolesti, bolesti sluznica itd. 
No, najznačajnija uloga vode 
jest u prijenosu crijevnih zaraza, 
a u prvom redu trbušnog tifusa. 

Sama voda nije baš pogodna 
za opstanak i razvijanje klica, 
međutim, ako je riječ o vodi one¬ 
čišćenoj organskom tvari (fekali- 
jama ili urinom) i sa stalnim iz¬ 
vorom takva onečišćenja, voda 
može biti sredstvo za prenošenje 
klica, jer su stvoreni uvjeti za 
njihov opstanak. 

Onečišćenje vode za piće nasta¬ 
je kao posljedica kontakata s fe- 
kalnom tvari, otpadnim vodama, 
preko zagađenog zemljišta, posu¬ 
đem i rukama. To se osobito do¬ 
gađa kod primitivno i loše građe¬ 
nih otvorenih bunara. 

Veća su opasnost javni bunari 
iz kojih se služi više potrošača 
vode. Dođe li do zagađenja tih 
bunara, stanovništvo može obo- 

ljeti od eksplozivne epidemije cri¬ 
jevne zaraze. 

Od velikih centralnih vodovo¬ 
da prijeti najveća opasnost- Nai¬ 
me, ti su vodovodi mač s dvije 
oštrice. Ako je centralni vodovod 
(crpilište i pripadajući cjevovod) 
pravilno sagrađen i ako je voda 
pod stalnim sanitarnim nadzo¬ 
rom, takav način vodoopskrbe 
smanjuje — najviše što je mogu¬ 
će — mogućnost izbijanja hiđrič- 
ne epidemije (epidemije preko 
vode). Ondje gdje nema nadzora 
i gdje su vodovodne instalacije 
nepravilno izvedene može, ako 
se voda kontaminira klicama, 
doći do epidemije katastrofalnih 
razmjera. Do epidemije crijevnih 
zaraznih bolesti preko vode do¬ 
šlo je baš ondje gdje vodovodi 
nisu imali kontinuirani zdravst¬ 
veni nadzor i nisu bili osigurani 
od prodora fekalne tvari. 

Zagađenje vode klicama uzro¬ 
kuje slijedeće: 

■—• postavljaje bunara, crpke 
ili nekoga drugog uređaja za 
crpljenje vode nizvodno od mje¬ 
sta gdje se u vodu ispušta kanali¬ 
zacija, ili nizvodno od nužnika 
ili gnojne jame; 

— prodor otpadnih voda zbog 
oštećenja kanalizacione mreže, 
osobito u blizini izvora; 

— onečišćavanje vode na sa¬ 
mom izvoru zbog dodira s povr¬ 
šinskom nečistom vodom; 

— križanje vodovodnih i kanal¬ 
skih cijevi, osobito ako su vodo¬ 
vodne cijevi ispod kanalskih. 

U zemljištu se, osobito ako je 
onečišćeno životinjskim izmetina- 


ma, mogu naći različiti uzročnici 
zaraznih bolesti. Uzročnici tih 
bolesti žive u crijevima životinja 
kao neškodljive klice. Neke su 
od tih bolesti tetanus, botulizam 
i gasna gangrena. Kad se koža 
ozlijedi, uzročnici tih bolesti do¬ 
spiju u organizam. Osobito su 
opasne rane sa zgnječenim 
tkivom, jer u takvim ranama 
nema kisika, a to pogoduje raz¬ 
množavanju takvih klica (anaero- 
bne bakterije). Te su bolesti zara¬ 
zne, a prouzrokovane su mikrobi¬ 
ma i njihovim otrovima i u obič¬ 
nim prilikama nisu prelazne. Ali, 
u ratu i velikim katastrofama, 
kad se događaju mnoge nesreće i 
ozljede, može doći do mnogo obo¬ 
ljenja od tetanusa i gasne gan¬ 
grene. 

Zemljište ima određenu ulogu 
u prijenosu klica koje onečišćava- 
ju vodu. Naime, značajke zemlji¬ 
šta omogućuju ili sprečavaju one¬ 
čišćenje vode iz nekog žarišta in¬ 
fekcije (nužnika ili smetišta). 

Zrakom se uglavnom šire bole¬ 
sti organa za disanje. Preko zra¬ 
ka nastaju kapljične infekcije. 
Pri običnom govoru kapljičnom 
infekcijom može se širiti zaraza 
na daljinu od 0,5 do 0,7 metara, 
a kašlj anj em i kihanjem i do 
dva metra. Zrakom se mogu širi¬ 
ti infekcije i na većim udaljeno¬ 
stima; onda kada je zarazni 
materijal na zemljištu ili na 
podu, pa se sasušen vjetrom 
može prenijeti sa česticama praši¬ 
ne na veće udaljenosti. 

Kad se pojave zarazne bolesti 
organa za disanje, a osobito epi- 


demijskog oblika, valja izbjega¬ 
vati mjesta na kojima se skuplja 
više ljudi (kina, kazališta, različi¬ 
te skupove), prostorije je potreb¬ 
no češće i temeljitije provjetrava- 
ti, u zajedničkim spavaonicama 
povećati razmak među kreveti¬ 
ma i preporučiti eventualnu upo¬ 
trebu zaštitnih maski od gaze. 

Insekti mogu prenositi zarazne 
bolesti pasivno i aktivno. 

Pasivno muha prenosi dizente- 
riju tako da na svojim nogama 
ili krilima s ljudskog izmeta, na 
primjer, prenese zarazne kli¬ 
ce na hranu. Tako mogu pre¬ 
nositi zarazne klice i ostali insek¬ 
ti, odnosno gamad (žohari, miševi, 
štakori). Takvo se prenošenje za¬ 
raze zove pasivno jer prenosioci 
zarazni materijal prenose s jed¬ 
nog mjesta na drugo. 

U aktivnom prenošenju klica 
bolesti s bolesnog na zdravog 
čovjeka prenosilac (vektor) ima 
određenu ulogu u razvoju uzroč¬ 
nika bolesti. Tako, na primjer, 
komarac koji usiše krv malarič- 
nog bolesnika postat će prenosi¬ 
lac samo onda ako se u njemu, 
nekoliko dana nakon uboda bo¬ 
lesnog čovjeka, razvije uzročnik 
malarije do takva oblika da 
može izazvati malariju u zdrava 
čovjeka. Ubode li komarac zdra¬ 
va čovjeka neposredno nakon 
uboda čovjeka koji boluje od 
malarije, u tom se kratkotraj¬ 
nom razdoblju u komarcu nije 
mogao razviti uzročnik malarije 
što ga je usisao ubodom iz boles¬ 
na čovjeka. Na sličan način uš 
prenosi uzročnika pjegavog tifu- 
sa. 


Insektima se prenosi malarija 
(komarac), pjegavi tifus (uš), pov¬ 
ratna groznica (uš), žuta grozni¬ 
ca (posebna vrsta komarca) i 
kuga (buha). 

Ulazna vrata zaraze 

Ulazna vrata za prodor zaraz¬ 
nih klica (infekcija) u organizam 
mogu biti: 

1. organi za disanje; 

2. probavni organi i 

3. koža i vidljive sluznice. 

Ali, nužno je istaknuti da se 
bolest neće razviti u svakom slu¬ 
čaju baš na mjestu prodora klica 
u organizam. 

Preko organa za disanje (nos, 
dušnik, bronhi, pluća) ulaze u 
organizam uzročnici zaraznih bo¬ 
lesti koji redovito izazivaju bole¬ 
sti tih organa. To su: gripa, tu¬ 
berkuloza itd. Ali, kroz sluznicu 
organa za disanje ulaze i uzročni¬ 
ci meningitisa (meningokok), a 
bolest se razvija na moždanim 
opnama u koje dospiju te klice. 

Preko probavnih organa prodi¬ 
ru u organizam uzročnici crijev¬ 
nih zaraznih bolesti. No, tim pu¬ 
tom prodiru u organizam, na 
primjer, i uzročnici dječje parali¬ 
ze i zarazne žutice, koji onda 
kod dječje paralize dospiju u leđ¬ 
nu moždinu, odnosno u jetru kod 
zarazne žutice, i ondje se bolest 
razvija. 

Preko kože i vidljivih sluznica 
prodiru u organizam uzročnici 
različitih bolesti (pjegavac, pov¬ 
ratna groznica, kuga, žuta grozni¬ 
ca, tetanus, trahom, sifilis itd.). 

MJERE ZA SPREČAVANJE 
I SUZBIJANJE ZARAZNIH 
BOLESTI 

Mjere koje se provode zato da 
bi se spriječila pojavljivanja i 
suzbile zarazne bolesti možemo 
podijeliti na: 

— opće zaštitne mjere protiv 
zaraznih bolesti i 

— posebne mjere za sprečava¬ 
nje i suzbijanje zaraznih bolesti. 

Opće mjere 

Opće mjere protiv pojavljiva¬ 
nja zaraznih bolesti provode se 
svaki dan, bez obzira na to posto¬ 
je li ili ne postoje zarazne bole¬ 
sti. Svrha im je da se spriječi 
pojavljivanje tih bolesti, odnosno 
da se stvore uvjeti da do njih ne 
dođe. Na provođenju općih mje¬ 
ra mora sudjelovati društvo kao 
cjelina, tj. društveno-političke i 
ostale zajednice, organizacije 
udruženog rada i svaki građanin 
kao pojedinac. 

Glavna svrha općih mjera sa¬ 
stoji se, zapravo, u osiguranju 
općih higijenskih uvjeta, a time i 
u prekidanju mogućih putova ši¬ 
renja zaraznih bolesti. Te se mje¬ 
re sastoje u slijedećem: 

1. osiguranje higijenski isprav¬ 
ne vode za piće, i sanitarna zašti¬ 
ta izvorišta i objekata za javnu 
opskrbu vodom za piće; 

2. uklanjanje otpadnih voda i 
ostalih otpadnih tvari na način i 
uz uvjete koji osiguravaju zašti¬ 
tu od zagađivanja voda i zemlji¬ 
šta, a isto tako zaštitu od razmno¬ 
žavanja kukaca i glodavaca; 


3. održavanje sanitarno-higi- 
jenskih uvjeta u javnim zgrada¬ 
ma, sredstvima javnog prometa i 
na javnim mjestima; 

4. osiguranje zdravstvene is¬ 
pravnosti živežnih namirnica i sa- 
nitarno-higijenskih uvjeta za nji¬ 
hovu proizvodnju i promet; 

5. preventivna dezinfekcija, de¬ 
zinsekcija i deratizacija u naselje¬ 
nim mjestima, na javnim površi¬ 
nama, u sredstvima javnog pro¬ 
meta, u objektima za proizvodnju 
i promet živežnih namirnica i os¬ 
talim javnim objektima. 

Posebne mjere 

I kod tih mjera nužno je da u 
njihovu provođenju sudjeluje dru¬ 
štvo, sve organizacije udruženog 
rada i svi građani, ali je specifič¬ 
no to što ih provode zdravstvene 
radne organizacije i zdravstveni 
radnici. Te se mjere djelomično 
provode stoga da bi se spriječilo 
pojavljivanje zaraznih bolesti, a 
djelomično stoga da bi se što pri¬ 
je i što uspješnije suzbilo njiho¬ 
vo pojavljivanje. U te mjere 
ubrajamo: 

1. rano otkrivanje izvora zara¬ 
ze; 

2. prijavljivanje; 

3. izolaciju, prijevoz i liječenje 
bolesnih osoba; 

4. dezinfekciju, dezinsekciju i 
deratizaciju; 

5. zdravstveno prosvjećivanje 
stanovništva; 

6. zdravstveni nadzor zaposle¬ 
nih i ostalih osoba i kliconoša; 

7. imunizaciju, seroprofilaksu, 

8. karantenu; 


9. ostale mjere za sprečavanje 
i suzbijanje zaraznih bolesti. 

Ad. 1) Da bi se izvori zaraze 
mogli rano otkriti, obavezno se 
obavljaju epidemiološki izvidi, 
promatranje terena i epidemiološ¬ 
ka ispitivanja pri pojavljivanju 
ili opasnosti od pojavljivanja 
nekih važnih zaraznih bolesti. 
Nadalje, zdravstveni pregledi oso¬ 
ba koje su preboljele trbušni ti- 
fus, paratifus A, B i C, dizenteri- 
ju ili zarazno trovanje hranom 
prouzročeno salmonelama, i 
zdravstveni pregledi svih osoba 
za koje se sumnja da su bolesne 
ili da nose klice nekih od navede¬ 
nih zaraznih bolesti. 

Ad. 2) Pri pojavi zaraznih bole¬ 
sti, a u nekih čak i pri sumnji 
da postoji zarazna bolest, svaka 
zdravstvena ustanova ili liječnik 
pojedinac moraju načiniti poseb¬ 
nu prijavu. Na temelju tih prija¬ 
va epidemiološka služba može 
pratiti pojave i tok bolesti, podu¬ 
zimati mjere i poslije kontrolira¬ 
ti bolesnika zbog eventualnog kli- 
conoštva, a i planirati potrebne 
mjere. 

Bolesti kao što su kuga, kole¬ 
ra, velike boginje, žuta groznica, 
pjegavi tifus i povratna groznica 
moraju se, prema međunarodnoj 
konvenciji, prijaviti i svjetskoj 
zdravstvenoj organizaciji. 

Ad. 3) Izolacija bolesnika važ¬ 
na je mjera za suzbijanje zaraz¬ 
nih bolesti, jer se time prekida 
veza između bolesnika i zdravih 
ljudi. Najprikladniji način izola¬ 
cije jest smještanje bolesnika u 
bolnicu, što je kod nekih bolesti 
obavezno. Ali, uspješna izolacija 


može se provesti i kod kuće ili u 
ustanovama za djecu i omladinu 
tako da se bolesniku odredi po¬ 
sebna soba, pribor i osoba koja 
će ga njegovati. 

Osobe bolesne od zaraznih bo¬ 
lesti mogu se prevoziti samo uz 
uvjet i na način koji sprečava 
širenje zaraze. 

Terapija (liječenje) mora se 
provoditi radi bržeg izlječenja. 
Provodi se medikamentima, ali 
također i dijetom, to jest određe¬ 
nom vrstom i načinom prehrane 
koja mora biti kvantitativna i 
kvalitativna (što se tiče kalorič¬ 
ne vrijednosti i sadržaja zaštit¬ 
nih tvari, vitamina, mineralnih 
tvari i bjelančevina). 

Ad. 4) Dezinfekcija je postu¬ 
pak kojim uništavamo klice za¬ 
raznih bolesti. Zato se upotreblja¬ 
vaju različita kemijska sredstva 
(klor, halamid, omnisan, asepsol). 
Rublje i pribor bolesnika može 
se dezinficirati i visokom tempe¬ 
raturom (sterilizacijom). 

Dezinfekcija kod nekih zaraz¬ 
nih bolesti mora se provoditi u 
toku bolesti a i poslije bolesti. U 
toku bolesti moraju se dezinfici¬ 
rati izlučevine bolesnika (isplju- 
vak, stolica, mokraća), pribor za 
jelo, rublje i sve ono što je u bilo 
kakvoj vezi s bolesnikom. Završna 
dezinfekcija mora zahvatiti širi 
krug oko bolesnika, cijelu sobu ili 
kuću. 

Dezinsekcija je postupak ko¬ 
jim uništavamo insekte, a derati¬ 
zacijom uništavamo glodavce. 
Prilikom pojavljivanja nekih za¬ 
raznih bolesti (pjegavac, kuga, 
žuta groznica, povratna groznica, 

Brilova bolest) dezinsekcija je 
obavezna, a obaveznu deratizaci¬ 
ju uvodimo ondje gdje postoji 
opasnost da glodari prenesu 
neku zaraznu bolest. 

Ad. 5) Prilikom svih akcija na 
suzbijanju i sprečavanju zaraz¬ 
nih bolesti vrlo važnu ulogu ima 
zdravstveno prosvjećivanje jer 
se stanovništvo tako upoznaje s 
mjerama i načinom na koji je te 
mjere nužno provoditi u takvim 
situacijama. Nadalje, zdravstve¬ 
nim prosvjećivanjem podiže se 
opća higijenska kultura stanov¬ 
ništva. 

Ad. 6) Radi sprečavanja zaraz¬ 
nih bolesti stavljaju se pod 
zdravstveni nadzor: 

1. osobe zaposlene u proizvod¬ 
nji ili prometu živežnih namirni¬ 
ca ili na opskrbi stanovništva 
vodom za piće, koje na svojim 
radnim mjestima dolaze u izra¬ 
van dodir sa živežnim namirnica¬ 
ma, odnosno s vodom za piće; 

2. osobe zaposlene u školama i 
ostalim ustanovama za djecu i 
omladinu; 

3. osobe zaposlene na određe¬ 
nim poslovima u zdravstvenim 
organizacijama udruženog rada, 
koje se bave proizvodnjom ili 
prometom lijekova; 

4. osobe koje rade u ustanova¬ 
ma i radnjama za pružanje higi¬ 
jenske njege stanovništvu, i oso¬ 
be koje rade u proizvodnji ili 
prometu kozmetičkih sredstava; 

5. osobe koje dolaze u Jugosla¬ 
viju iz zemalja u kojima ima 
malarije. 

Te se osobe moraju pregledati 
prije početka obavljanja određe¬ 


nih djelatnosti, odnosno u toku 
obavljanja određene djelatnosti i 
pri ulasku u Jugoslaviju, ako je 
to zakonom propisano. 

Ad. 7) U borbi protiv infekata 
cijepljenje ima važnu ulogu. Nji¬ 
me se zaštićujemo i stječemo ot¬ 
pornost protiv određene zarazne 
bolesti. To se naziva stečena spe¬ 
cifična otpornost. Zaštitne tvari, 
odnosno antitijela — stvorena u 
organizmu ili unijeta u nj — ko¬ 
laju po tijelu. 

Nakon vakcinacije mnoge su 
zarazne bolesti nestale iz pojedi¬ 
nih krajeva, a druge su, pak, sve¬ 
dene na vrlo malo oboljelih. 

Imunizaciju stječemo umjet¬ 
nim ili prirodnim putem. U oba 
slučaja postoji aktivna i pasivna 
imunizacija. 

Umjetna aktivna imunizacija 
stječe se ako se u organizam uno¬ 
se umrtvljene ili oslabljene kli¬ 
ce neke zarazne bolesti, odnosno 
otrovi te klice. To se zove cijep¬ 
ljenje. Tako unijete klice ili nji¬ 
hovi otrovi u organizam izaziva¬ 
ju u tijelu stvaranje zaštitnih 
tvari (antitijela). 

Zakonom je propisano cijeplje¬ 
nje protiv slijedećih bolesti: tu¬ 
berkuloze, velikih boginja, difte¬ 
rije, tetanusa, velikog kašlja, 
dječje paralize, ospica. U našoj 
zemlji cijepi se još protiv mump- 
sa, rubeole, trbušnog tifusa, para- 
tifusa, kolere, žute groznice i 
bjesnoće u posebnim slučajevi¬ 
ma. Cjepivo protiv gripe dobilo 
je također potpunu afirmaciju, 
pa se njime provodi masovna 
vakcinacija. 


Umjetna pasivna imunizacija 
stječe se unošenjem u organizam 
gotovih zaštitnih tvari (npr. injek¬ 
cijom antitetaničkog seruma u 
slučaju ozljede unosimo u orga¬ 
nizam već gotove zaštitne tvari). 

Prirodna pasivna imunizacija 
stječe se dobivanjem gotovih za¬ 
štitnih tvari određene zarazne 
bolesti, i to prirodnim putem. 
Takvim se načinom imunizira di¬ 
jete u majčinoj utrobi. Antitijela 
majke preko posteljice prelaze u 
dječji organizam i štite ga od 
određene zarazne bolesti. 

Aktivna imunizacija zove se 
zato što organizam aktivno sudje¬ 
luje u stvaranju antitijela, a pri¬ 
rodna zbog toga jer nastaje pri¬ 
rodnim putem (preboljelom bole¬ 
sti i prijelazom iz majke na dije¬ 
te), a umjetna aktivna imunizaci¬ 
ja postiže se cijepljenjem. 

Kod pasivne imunizacije orga¬ 
nizam nema nikakve uloge u 
stvaranju antitijela nego se ona 
unose u nj gotova. 

Zaštita imunim serumom (sero- 
profilaksa) obavezna je za osobe 
izložene zarazi od bjesnoće ili te¬ 
tanusa. 

Zaštita lijekovima (kemoprofi- 
laksa) obavezna je za sve osobe 
koje su izložene zarazi od kolere, 
tuberkuloze, dizenterije ili mala¬ 
rije. 


Ad. 8) Kod nekih teških zaraz¬ 
nih bolesti, kao kolere, kuge ili 
velikih boginja, može se odrediti 
karantena, to jest izolacija cije¬ 
log objekta, sela itd. Kako mogu¬ 
ći izvor zaraze mogu biti i osobe 
koje su bile u dodiru s bolesni¬ 
kom od spomenutih bolesti, one 
se također stavljaju u karantenu 
onoliko koliko najduže traje in¬ 
kubacija te bolesti. 

Karantena se sastoji u ograni¬ 
čenju slobode kretanja i zdravst¬ 
venim pregledima za trajanja 
karantene. 

Ad. 9) Pojavi li se epidemija, 
ili se dogodi elementarna nesre¬ 
ća koja može prouzročiti epidemi¬ 
ju ili veće obolijevanje građana 
od zarazne bolesti, društveno-po- 
litička zajednica mora poduzeti 
sve mjere za sprečavanje i suzbi¬ 
janje zaraznih bolesti. 

Osobe koje obole od zaraznih 
bolesti moraju se liječiti, a svaka 
osoba, svaka organizacija udruže¬ 
nog rada i ostale organizacije 
moraju poduzimati i provoditi 
propisane i naređene zaštitne 
mjere protiv zaraznih bolesti. 

Posebna je dužnost osobe koja 
neprestano ili povremeno izluču¬ 
je klice neke zarazne bolesti da 
se drži određenih mjera i uputa 
što ih odredi zdravstvena organi¬ 
zacija ili zdravstveni radnik. 

PITANJA: 

1. Što su mikroorganizmi? 

2. Što su patogeni mikrobi? 

3. Što mogu izazvati mikrobi u čovjeku? 

4. Što su zarazne ili epidemiološke bolesti? 

5. Kako razvrstavamo zarazne bolesti? 

6. Medicinska i socijalno-ekonomska važnost zaraznih bolesti u čovjeka? 

7. Što su akutne zarazne bolesti? 

8. Što su kronične zarazne bolesti? 

9. Što je epidemija zarazne bolesti? 

10. Što je endemija? 

11. Što je pandemija? 

12. Što je infekcija? 

13. Što je latentna, odnosno skrivena infekcija? 

14. Što su zaštitne tvari organizma odnosno antitijela? 

15. Što je inkubacija? 

16. Je li inkubacija kod svih zaraznih bolesti ista? 

17. Nabrojite neke znakove svojstvene mnogim zaraznim bolestima. 

18. Koji uvjeti moraju postojati da bi se pojavile i širile zarazne bolesti? 

19. Što su bakterije? 

20. Što su virusi? 

21. Što su crvi ili helminti? 

22. Koji uvjeti moraju biti ispunjeni da bi patogene klice mogle djelovati 
kao uzročnici bolesti? 

23. Je li broj klica koje ulaze u tijelo jedan od odlučujućih faktora u po¬ 
stanku bolesti? 

24. Što je virulencija? 

25. Kad je čovjek eksponiran zarazi? 

26. Što je dispozicija? 

27. Što je prirođena otpornost? 

28. Što je stečena otpornost (imunitet)? 

29. O čemu sve ovisi mogućnost prijenosa neke zarazne bolesti? 

30. Kad sve čovjek postaje izvorom zaraze, tj. lučiocem klica? 

31. Što je kliconoša? 

32. Koji su putovi prijenosa zaraze? 

33. Uloga ruku kod neposrednog prijenosa zaraznih bolesti. 

34. Prijenos bolesti posrednim putem. 

35. Uloga živežnih namirnica u prijenosu klica. 

36. Da li kliconoša crijevnih zaraznih bolesti smije rukovati živežnim na¬ 
mirnicama? 

37. Smiju li živežnim namirnicama rukovati osobe koje imaju gnojne pro¬ 
mjene na koži? 

38. Uloga vode u širenju zaraznih bolesti. 

39. Koji faktori uzrokuju zagađenje vode klicama? 

40. Uloga zemljišta u širenju zaraznih bolesti. 


41. Uloga insekata u širenju zaraznih bolesti. 

42. Uloga zraka u širenju zaraznih bolesti. 

43. Što mogu biti ulazna vrata za prodor klica u organizam? 

44. Kako dijelimo mjere koje se provode stoga da bi se spriječilo pojavlji¬ 
vanje i suzbile zarazne bolesti? 

45. Tko sve mora sudjelovati na provođenju općih mjera protiv zaraznih 
bolesti? 

46. Koje su zaštitne mjere protiv zaraznih bolesti? 

47. Koje su posebne mjere za sprečavanje i suzbijanje zaraznih bolesti? 

48. Što se sve mora obaviti da bi se rano moglo otkriti izvor zaraze? 

49. Kad se moraju prijaviti zarazne bolesti? 

50. Što je izolacija bolesnika? 

51. Što je dezinfekcija? 

52. Kad se mora provoditi dezinfekcija? 

53. Što je dezinsekcija? 

54. Uloga zdravstvenog prosvjećivanja u sprečavanju i suzbijanju zaraznih 
bolesti. 

55. Koje se sve osobe stavljaju pod zdravstveni nadzor zbog sprečavanja 
zaraznih bolesti? 

56. Uloga cijepljenja u borbi protiv infekata? 

57. Kako stječemo imunizaciju? 

58. Što je to aktivna imunizacija? 

59. Što je to karantena? 


24 


25 





Prim. dr VLADIMIR 

KOVAČIĆ 

Dr KAMILO GEREŠ 


Trovanje 

hranom 


Trovanje hranom u nas je vrlo 
često i prilično prošireno. Većina 
probavnih smetnji, npr. mučni¬ 
ne, povraćanja, proljevi, posljedi¬ 
ca su trovanja hranom. Njihovo 
se pojavljivanje uglavnom tuma¬ 
či kao posljedica preobilna uzi¬ 
manja »pokvarene« hrane. 

Trovanje hranom dijelimo na: 

1. nebakterijalna 

a) soli teških metala, 

b) otrovni sastojci u bilju i me¬ 
su; 

2. bakterijalna 

a) uzročnici paratifusa (salmo¬ 
nele), 

b) uzročnici gnojenja (stafilo- 
koki), 

c) bakterije koje žive na i u čo¬ 
vjeku (najčešće crijevne bakte¬ 
rije). 


Nebakterijalna trovanja nasta¬ 
ju kao posljedica prisutnosti 
otrovnih supstancija koje su 
dospjele u namirnicu ili su u bilj¬ 
ci ili mesu. 

Soli teških metala dospiju u 
namirnicu iz neprikladnog posu¬ 
đa za pripremanje i čuvanje 
namirnica, kao sredstvo za kon¬ 
zerviranje, ili kao sredstvo za 
uništavanje kukaca — štetočinja. 

Posuđe izrađeno od teških me¬ 
tala (željezo, cink, aluminij, ba¬ 
kar) ili prevučeno neprikladnim 
caklinama (olovo) u dodiru s na¬ 
mirnicama stvara soli teških me¬ 
tala, koje su otrovne. Posuđe iz¬ 
rađeno od teških metala mora 
s unutrašnje strane imati košulji¬ 
cu od čistog kositra (»kalajisano« 
posuđe), koju je nužno redovito 
obnavljati. Teški metali mogu 
dospjeti u štetnim količinama u 
namirnice pri neodgovornoj upo¬ 
trebi sredstava za zaštitu bilja 
od biljnih štetočinja. 

Mjere zaštite: pravilno održa¬ 
vanje posuđa izrađenog od teš¬ 
kih metala (redovito pokositrava- 
nje), izbjegavanje posuđa s olo¬ 
vom i cinkom za čuvanje namir¬ 
nica (keramičko posuđe), pravil¬ 
na upotreba sredstava za konzer¬ 
viranje namirnica i uništavanje 
kukaca. 

Neke biljke, osobito plodovi, 
sadrže otrovne supstancije. U 
našim krajevima raste mnogo 
otrovnih gljiva koje je neiskusnoj 
i nestručnoj osobi često teško raz¬ 
likovati od neotrovnih jestivih 
gljiva. Uzrok je trovanju priređi¬ 
vanje hrane od takvih otrovnih 
gljiva. Djeca, berući razne bobi¬ 


ce> a zbog nepoznavanja biljaka, 
beru i jedu plodove velebilja (što 
se upotrebljava u proizvodnji li¬ 
jekova), bunike, naprska i dr., 
koji su otrovni. Mnogima nije 
poznato da i proklijali krumpir 
sadrži otrovne sastojke. 

U nekih riba imamo dijelove 
koji su neprestano otrovni, a 
neke su ribe, rakovi ili školjke, 
otrovni povremeno. Krv je otrov¬ 
na u jegulje, morske zmije i mu¬ 
rine, a ikra je otrovna u linjaka, 
mrene i obliša. Sezonska otrov- 
nost — u toku mriještenja — 
javlja se u gušavice, dvocupke i 
u mnogo riba južnih mora. Pri 
kuhanju otrovnost većinom pre¬ 
staje. 

Mjere zaštite: ne smijemo pri¬ 
ređivati jela od gljiva i riba koje 
ne poznajemo i nismo sigurni jesu 
li prikladne za prehranu. Djecu 
je od najmlađih dana potrebno 
učiti da ne beru plodove bilja i 
da ih ne jedu bez kontrole stari¬ 
jih. 

Bakterijalna trovanja nastaju 
kao posljedica prisutnosti bakte¬ 
rija ili njihova otrova u hrani. 
No, ni tada trovanje ne izazivaju 
same bakterije nego, kako je re¬ 
čeno, otrovni sastojci koje one 
izlučuju ili nastaju njihovim ra¬ 
spadanjem (toksini). Stoga su ta 
trovanja posljedica nehigijenskih 
prilika pri proizvodnji i čuvanju 
namirnica i hrane i niske osobne 
higijene osoblja zaposlenog u 
radu s namirnicama. 

Najčešća masovna bakterijska 
trovanja hranom uzrokuju salmo¬ 
nele, a bolesti nazivamo salmone- 
lozama. Salmonele su u prvom 


redu paraziti životinja i prenose 
se na čovjeka živežnim namirni¬ 
cama životinjskog porijekla. 

S obzirom na vrlo veliku proši- 
renost salmonela, salmoneloze su 
veliki epidemiološki i javno- 
-zdravstveni problem. 

Otkad je počela masovna indu¬ 
strijska proizvodnja prehrambe¬ 
nih artikala, nastala je u velikom 
opsegu i prerada namirnica živo¬ 
tinjskog porijekla. U takvim pro¬ 
cesima miješaju se dijelovi mnogo 
životinja, pa se salmonelama mo¬ 
gu zagaditi velike količine hrane. 

Posljednjih je godina u nas, a 
i u cijelom svijetu, kolektivna pre¬ 
hrana vrlo proširena, tako da se 
mnogi ljudi hrane u različitim 
restoranima i objektima društve¬ 
ne prehrane. Kako se ondje za 
priređivanje obroka često upo¬ 
trebljavaju živežne namirnice ži¬ 
votinjskog porijekla — ponekad 
kontaminirane salmonelama — 
obole mnogi potrošači. 

Bolesti prouzročene salmonela¬ 
ma u znatnom su porastu i u 
zemljama s visokim higijenskim 
standardom; iako je ondje isko¬ 
rijenjen trbušni tifus i ostale cri¬ 
jevne zaraze, salmonele su još 
velik problem. 

U prirodi nalazimo salmonele u 
različitih sisavaca, ptica i ljudi. 
Njima mogu biti čak zaražene 
muhe, žohari, zmije i kornjače. 
Ima ih najčešće u svinjskom i go¬ 
veđem mesu, u živadi, šunki, ko¬ 
basicama, jajima (osobito pačjim), 
jajima u prahu, u mlijeku i mlječ- 
nim proizvodima. 

Prirodni su rezervoar svinje i 
perad, mesožderi, preživači i glo- 
davci. 

Izvor zaraze najčešće su doma¬ 
će životinje kojima se hranimo. 

Do trovanja hranom dolazi on¬ 
da kad zaražen čovjek kontami¬ 
nira živežne namirnice na kojima 
se salmonele brzo množe. 

Trovanje hranom prouzročeno 
salmonelama manifestira se po¬ 
vraćanjem, proljevom i bolovima 
u trbuhu. Temperatura može biti 
visoka. 

Bolest počinje od 12 do 24 sata 
nakon uzimanja hrane zagađene 
salmonelama. 

U nekim slučajevima bolest 
može biti slična, po znacima, tr¬ 
bušnom tifusu, a ako klice uđu 
u krv, mogu izazvati temperatu¬ 
ru, tresavicu, a bolešću mogu biti 
zahvaćeni zglobovi, pluća srčani 
zalisci, moždane opne, žučni mje¬ 
hur, bubrezi itd. 

Ako su uzročnici bacilarne di- 
zenterije u hrani u velikoj koli¬ 
čini, mogu prouzročiti simptome 
trovanja hranom. 

Mjere zaštite: 

— ukloniti s radnih mjesta, 
gdje se radi sa živežnim namir¬ 
nicama, sve bolesne osobe ili kli- 
conoše spomenutih bolesti; 

— obavljati obradu sirovog i 
kuhanog, odnosno pečenog mesa 
na odvojenim radnim mjestima s 
posebnim osobljem i posebnim 
priborom; 

— trošiti odmah kuhane ili 
pečene namirnice; ne smijemo ih 
čuvati, osobito ne uz lagano pod¬ 
grij avanje; 


— ne upotrebljavati jaja od 
pataka za kreme, majonezu ili 
kao mekano kuhano jaje. Jaja 
od pataka mogu se upotrebljava¬ 
ti samo za pripremu jela koja se 
dobro prokuhaju ili peku, ili kao 
tvrdo kuhana jaja (ako se kuhaju 
više od pet minuta u ključaloj 
vodi). Naime, pačja su jaja vrlo 
često zagađena uzročnicima para- 
tifusa, koji se ne uništavaju krat¬ 
kotrajnim djelovanjem visoke 
temperature; 

— zaštititi namirnice od dodi¬ 
ra miševa i štakora. 

Uzročnik gnojenja (stafilokok) 
jest, poslije salmonela, najčešći 
izazivač trovanja hranom. Stafi¬ 
lokok u svojoj prirodnoj sredini 
(koža, sluznice, vime krave i slič¬ 
no) dovodi do upalno-gnojnih 
promjena. Ali, kad se nanese na 
namirnice izlučuje otrov (entero- 
toksin), koji je stvarni uzrok tro¬ 
vanja hranom. U hranu ulazi iz 
gnojnih rana na koži, gnojne upa¬ 
le krajnika, odnosno sluznice 
nosa i ždrijela, prilikom mužnje 
krava s upalom vimena, u mlije¬ 
ko. 

Bolest se često javlja u skupi¬ 
ni koja je jela sladoled zagađen 
stafilokokom, kolače s kremom, 
različite kreme, malo slane na¬ 
mirnice i si. 

Vrlo brzo nakon uzimanja hra¬ 
ne zagađene stafilokokom, odnos¬ 
no već dva i pol do tri sata na¬ 
kon unošenja u tijelo hrane otro- 
vane toksinom stafilokoka, pojav¬ 
ljuje se prilično često povraćanje, 
proljev i bolovi u trbuhu. Kao 
što se bolest brzo pojavi, tako se 


razmjerno brzo smire smetnje i 
osoba ozdravi. 

Mjere zaštite: 

— ukloniti s rada osobe koje 
imaju gnojne promjene na koži, 
krajnicima, nosu i drugdje; 

— zabraniti, odnosno ne kori¬ 
stiti se za hranu mlijekom od kra¬ 
va s upaljenim vimenom; 

— čuvati živežne namirnice ta¬ 
ko da budu zaštićene od zapra¬ 
šivanja i pristupa muha, koje na 
dlačicama mogu prenositi stafilo¬ 
koke. 

U crijevima žive bakterije koje 
služe za razgradnju biljnih na¬ 
mirnica. Mnogo ih izlazi iz ljud¬ 
skog tijela stolicom te redovito 
ne izazivaju bolest, kao ni bak¬ 
terije koje žive na čovjeku. No, 
dospiju li na hranu, mogu izazva¬ 
ti trovanje. Pojava tih trovanja 
znak je loših higijenskih prilika 
u proizvodnji i prometu s namir¬ 
nicama i vrlo niske osobne higije¬ 
ne zaposlenog osoblja. 

Mjere zaštite: 

•—• voditi brigu o održavanju 
osobne higijene, a osobito o pra¬ 
nju ruku; 

— održavati redovito čistoću 
prostorija i pribora. 

Posebna je opasnost zagađenje 
povrća i mesa zemljom, jer u 
zemlji žive bakterije (Clostridum 
Botulinum) koje izazivaju vrlo 
teško trovanje — botulizam. To 
trovanje najčešće nastaje kad se 
jedu konzerve od povrća koje 


nije bilo temeljito oprano i ste¬ 
rilizirano. 

Znaci bolesti nastaju većinom 
nakon 18 do 36 sati. U mnogo 
bolesnika javlja se mišićna sla¬ 
bost, umor, vrtoglavica, glavobo¬ 
lja, suhoća sluznice usta i zatvor. 
Ako oslabe mišići ždrijela, gu¬ 
tan je može biti vrlo otežano te 
nastaje gušenje i vraćanje hrane 
na nos. Kod 15 do 65 posto boles¬ 
nih može nastupiti i smrt. 

Zbog prevencije botulizma vrlo 
je važno da se konzerve prije 
upotrebe dobro pregledaju. 

Zaključak: može se reći da 
akutna trovanja hranom bakte¬ 
rijskog porijekla najčešće nastaju: 

—■ zbog nedovoljne termičke 
obrade jela, odnosno nedovolj¬ 
nog kuhanja i pečenja 

— zato što je jelo polutekuće 
ili tekuće, što pogoduje razmno¬ 
žavanju bakterija (mljeveno me¬ 
so, majoneza, kreme, miješane 
salate); 

— zbog propusta u higijenskim 
uvjetima pri spremanju hra¬ 
ne za mnogo potrošača; 

— zbog dugog držanja gotovih 
jela na pogodnoj temperaturi na 
štednjaku (od objeda do večere, 
od večere do sutradan), na peć¬ 
nici itd. 

— zbog različitih higijenskih 
pogrešaka pri pripremanju hra¬ 
ne (upotreba iste daske ili istog 
pribora za rezanje sirovog i ku¬ 
hanog, odnosno pečenog mesa). 

PITANJA: 

1. Kako dijelimo trovanja hranom? 

2. Sto prouzročuje pojavljivanje nebakterijalnih trovanja? 

3. Koji mikroorganizmi najčešće prouzročuju trovanja hranom? 

4. Koje mjere provodimo u borbi protiv pojavljivanja trovanja hranom, 
uzrokovanog prisutnošću salmonela u namirnicama? 

5. Koja jela najčešće prouzročuju trovanja izazvana salmonelama? 

6. Koje namirnice prouzročuju trovanja stajilokokima? 

7. Koje se mjere provode protiv pojavljivanja trovanja stajilokokima? 

8. Koji razlozi najčešće prouzročuju trovanja hranom bakterijskog porijekla? 


Dr MATU A 
KOVAČEVIĆ 

profesor Više škole za 
medicinske sestre i 
zdravstvene tehničare 


0 namirnicama 
i o higijenskim 
uvjetima 
u proizvodnji 
i u prometu 
namirnica 

Uloga je namirnica u našem or¬ 
ganizmu višestruka. Pojedini sa¬ 
stojci namirnica i hrane služe 
kao izvor energije potrebne našem 
organizmu, ili kao materijal za 
izgradnju našega tijela, a osigura¬ 
vaju i pravilnu izmjenu tvari u 
organizmu. Prema tome, nužno je 
poduzeti odgovarajuće mjere da 
se potrošaču osiguraju kvalitetne 
i za zdravlje neškodljive namirni¬ 
ce. Za uspješno ostvarenje te za¬ 
daće valja prije svega poznavati 
sastav i svojstva zdravih, tj. is¬ 
pravnih, a i svojstva pokvarenih, 
tj. neispravnih namirnica. Osim 
toga, potrebno je osigurati i higi¬ 
jenske uvjete pod kojima se na¬ 
mirnice ili hrana proizvode, tran¬ 


sportiraju, čuvaju ili stavljaju u 
promet. Samo će tako biti moguće 
spriječiti onečišćenje namirnica 
i hrane mikroorganizmima-uzroč- 
nicima kvarenja namirnica i hra¬ 
ne, odnosno mikroorganizmima 
koji izazivaju trovanje hranom. 

NAMIRNICE 

Proizvodnja, transport i prodaja 
kvalitetnih i higijenski ispravnih 
namirnica i hrane osnovna su za¬ 
daća tehnologije i higijene namir¬ 
nica. Dok se tehnologija namir¬ 
nica bavi problematikom procesa 
proizvodnje, higijena namirnica 
proučava i propisuje mjere što ih 
valja poduzeti da potrošač dobije 
zdravu namirnicu ili hranu koja 
će po svojemu sastavu odgovarati 
potrebama našega organizma i ko¬ 
ja neće ugroziti naše zdravlje. 
Taj cilj postiže se sanitarnim nad¬ 
zorom nad proizvodnjom, tran¬ 
sportom, čuvanjem i prometom 
namirnica i hrane. 

Porijeklo namirnica 

Prema porijeklu namirnice se 
razvrstavaju u tri skupine: 

— namirnice životinjskoga po¬ 
rijekla, 

— namirnice biljnoga porijekla, 

— ostale namirnice. 

U namirnice životinjskoga pori¬ 
jekla ubrajaju se: meso i mesni 
proizvodi (mljeveno meso, kobasi¬ 
ce, suhomesnati proizvodi itd.), 
mlijeko i mlječni proizvodi (kiselo 
mlijeko, jogurt, kefir, mlijeko u 
prahu, vrhnje, maslac, sir itd.), 
meso peradi, meso divljači, ribe, 


30 


31 




rakovi, školjkaši, mekušci, žabe, 
kornjače, puževi i njihovi proiz¬ 
vodi, jaja i proizvodi od jaja i 
životinjske masti. 

U namirnice biljnoga porijekla 
ubrajaju se: žitarice i njihovi pro¬ 
izvodi (kruh, pecivo, tjestenina, 
keksi, kolači itd.), povrće i njihovi 
proizvodi (krumpir, grah, salata, 
rajčice, konzerve od povrća itd.), 
voće i proizvodi od voća (jagode, 
šljive, jabuke, voćni sokovi, pek¬ 
mez, marmelada, džem itd.), pa 
med, kava, čaj, mirodije i začini 
(paprika, biber, cimet, vanilija, 
oraščić itd.). 

U ostale namirnice svrstavaju 
se one koje nisu ni životinjskoga 
ni biljnoga porijekla, tj. namir¬ 
nice mineralnoga porijekla ili 
kombinacija tih namirnica s osta¬ 
lim, kao što su voda, soda-voda, 
mineralna voda, sol, umjetni o- 
svježavajući napitci (kokta, umjet¬ 
na orančada itd.). 

Sastav namirnica 

Svaka namirnica sadrži šest os¬ 
novnih prehrambenih tvari (ili 
hranjivih sastojaka: bjelančevine, 
ugljikohidrate, masti, vitamine, 
minerale i vodu. 

Bjelančevine — Glavni su izvor 
bjelančevina namirnice životinj¬ 
skoga porijekla. Doduše, i neke 
namirnice biljnoga porijekla, kao 
npr. gljive i mahunarke (grah, 
grašak, bob i leća) sadrže također 
znatnije količine bjelančevina, a 
to su bjelančevine biljnoga pori¬ 
jekla. Ali, u podmirivanju potre¬ 
ba našega organizma prednost da¬ 
jemo bjelančevinama životinjsko¬ 


ga porijekla, jer u sebi sadrže pri¬ 
jeko potrebne tvari (aminokiseli- 
ne) za naš organizam. Osim toga, 
bjelančevine životinjskoga pori¬ 
jekla po svom su sastavu slične 
bjelančevinama našega tijela, pa 
ih naš organizam bolje iskorišta¬ 
va, za razliku od bjelančevina 
biljnoga porijekla. Računa se da 
odrastao čovjek treba na dan oko 
100 grama bjelančevina, od čega 
barem dvije trećine (ili oko 70 po¬ 
sto) moraju biti bjelančevine ži¬ 
votinjskoga porijekla. Organizam 
koji raste (djeca, omladinci) treba 
veće količine bjelančevina od or¬ 
ganizma u kojega je završen rast. 
Ugljikohidrati — Škrob i šećer 
dva su najvažnija ugljikohidrata, 
koji našem organizmu služe kao 
izvor energije potrebne za rad 
mišić ja. Glavni su izvori ugljiko¬ 
hidrata namirnice koje u sebi sa¬ 
drže škrob i šećer, a to su namir¬ 
nice biljnoga porijekla. Mnogo 
škroba sadrže: proizvodi od žita¬ 
rica (kruh, pecivo, kolači i si.), 
krumpir i mahunarke, a šećera 
ima u voću i u nekom povrću 
(grašak, kupus, mrkva, cikla itd.). 
Najviše ugljikohidrata ima šećer, 
a najmanje ga ima u mesu i u 
mesnim proizvodima. Dnevna je 
potreba organizma za ugljikohi- 
dratima pri srednje teškomu radu 
od 450 do 500 grama ili 60 do 65 
posto od ukupno potrebnih kalo¬ 
rija. 

Masti — Masti su izvor toplinske 
energije u našemu organizmu. U 
našoj prehrani koristimo se ma¬ 
stima životinjskoga i biljnoga po¬ 
rijekla, a i miješanim mastima. 
Od životinjskih masti najviše se 


troši svinjska mast, slanina, 
mlječna mast (u mlijeku, u kise¬ 
lom i u slatkom vrhnju, pa u mas¬ 
lacu, maslu i u siru), topljeni loj 
(govedski, ovčji), a povremeno 
se troše i masti ostalih domaćih 
životinja (guščja mast, purja 
mast). Od biljnih masti troše se 
različite vrste ulja, a nazivaju se 
prema sirovini od koje su proiz¬ 
vedena (maslinovo, suncokretovo, 
sojino, bundevino, od kukuruznih 
klica itd.). Osim toga, troši se još 
i biljna mast i biljno maslo. U 
miješanu mast što se mnogo troši 
ubraja se margarin, koji se proiz¬ 
vodi od sirovina biljnoga i živo¬ 
tinjskoga porijekla. 

Danas se sve više daje prednost 
mastima biljnoga porijekla jer su 
lakše probavljive, a sadrže i ne¬ 
ke vitamine. Životinjske masti, 
ako se mnogo troše, izazivaju o- 
štećenja krvnih žila i srca, jer 
uzrokuju u tim organima talože¬ 
nje štetnih tvari koje sadrže te 
masti. Računa se da je dnevna 
potreba našega organizma na ma¬ 
stima oko 50 do 60 grama ili oko 
25 posto od ukupno potrebnih 
kalorija. 

Vitamini — To su zaštitne tvari 
potrebne našemu organizmu za 
pravilno funkcioniranje stanica 3 
organa. Oni omogućuju i pospje¬ 
šuju osnovne životne procese, pa 
tako štite naš organizam od raz¬ 
ličitih bolesti. Do danas je otkri¬ 
veno mnogo vitamina koje, osim 
stručnim nazivima, označavamo i 
velikim slovima abecede, npr. vi¬ 
tamin A, vitamin Bi, vitamin Be, 
vitamin B 12 , vitamin C, vitamin D 
itd. Vitamini se u malim količi¬ 


nama nalaze u namirnicama. Osim 
prirodnih vitamina, koje unosimo 
u naš organizam hranom ili na¬ 
mirnicama, danas postoje i sinte¬ 
tički vitamini proizvedeni na in¬ 
dustrijski način (npr. vitamin C). 

Nedostatak vitamina u našemu 
organizmu uzrokuje različite bo¬ 
lesti koje se nazivaju avitaminoze 
ili hipovitaminoze. Glavno je obi¬ 
lježje tih bolesti da se mogu li¬ 
ječiti jedino onim vitaminom ko¬ 
jega je nedostatak izazvao tu bo¬ 
lest. Tako npr. nedostatak vita¬ 
mina A (kojega ima u žutanjku, 
u mrkvi i u obojenom povrću) iza¬ 
ziva bolest poznatu pod nazivom 
kokošje sljepilo (tj. čovjek u mra¬ 
ku ništa ne vidi), zatim poreme¬ 
ćaj u crijevima, bolest kože itd. 
Ta se bolest liječi vitaminom A. 
Nedostatak vitamina C (kojega 
ima najviše u sirovom voću i po¬ 
vrću) uzrokuje bolest poznatu pod 
nazivom skorbut (umor, bolovi u 
nogama, oštećeno i krvavo nepce, 
upala zubnoga mesa itd.). Tu bo¬ 
lest izliječit ćemo jedenjem svje- 
žega voća (limuna, naranče, jabu¬ 
ke i si.) ili uzimanjem vitamini- 
ziranih bombona (bomboni s C vi¬ 
taminom), voćnih sokova (Dvojni 
C) ili tableta čistoga vitamina C. 
Nedostatak vitamina D izaziva u 
male djece rahitis, tj. bolest koja 
se očituje u krivim kostima nogu, 
u zvonastom obliku grudnoga ko¬ 
ša, u mekanim kostima tjemena 
itd. Vitamina D ima najviše u rib¬ 
ljem ulju, u žutanjku i u jetri. 
Mineralne tvari — nalazimo ih 
gotovo u većini namirnica. Potre¬ 
bne su za izgradnju našega or¬ 
ganizma (kosti, zubi, krv itd.). 

Spomenimo samo neke od njih: 
kalcij (ili vapnenac potreban za 
izgradnju kosti i zuba), željezo (za 
izgradnju crvenih krvnih zrnaca), 
jod (za pravilno funkcioniranje 
štitne žlijezde), fluor (za izgradnju 
zubne cakline), kuhinjska sol (re¬ 
gulira mijenu tvari u organizmu) 
itd. 

Voda — to je namirnica koju pi¬ 
jemo da utažimo žeđ, ali istodob¬ 
no i jedna od šest prehrambenih 
tvari od kojih se sastoje namir¬ 
nice. Nema namirnice koja ne sa¬ 
drži određenu količinu vode. Mno¬ 
go vode sadrže tekuće namirnice 
i svježe voće (mlijeko u prosjeku 
87,5 posto), a najmanje vode sa¬ 
drže, osušene i praškaste namirni¬ 
ce (tvrdi bomboni do 2 posto, mli¬ 
jeko u prahu do 5 posto, šećer do 
0,08 posto, brašno do 14 posto, tje¬ 
stenina do 13 posto itd.). Sred¬ 
nju količinu vode sadrže kašaste 
i mekane namirnice (svježe meso 
od 72 do 75 posto, hrenovke do 60 
posto, šunkarica do 50 posto, zim¬ 
ska salama i kulen do 30 posto 
itd.). Napokon, voda je i glavni 
sastojak našega organizma. Koli¬ 
čina vode (u obliku tjelesnih te¬ 
kućina) u organizmu ovisi o dobi, 
pa tako u organizmu male djece 
količina vode iznosi i do 75 posto, 
a u organizmu odraslih ljudi ko¬ 
ličina je vode 60 do 65 posto od 
ukupne tjelesne težine. 

Našemu organizmu voda je po¬ 
trebna zbog toga što otapa hra¬ 
njive tvari unesene namirnicama 
i hranom u naš organizam. Tako 
otopljene tvari voda (kao osnovni 
sastojak krvi) prenosi do tkiva i 
do stanica, pa se na taj način hra¬ 


ni naš organizam. Osim toga, voda 
prenosi i sve one tvari koje nisu 
potrebne našemu organizmu, a iz¬ 
lučuju se mokraćom, izmetom ili 
znojem. 

Vodu unosimo u naš organizam 
svakoga dana, kad je pijemo ili 
hranom. Računa se da je u nor¬ 
malnim uvjetima i u našim kli¬ 
matskim prilikama odraslome čo¬ 
vjeku potrebno oko 1,5 do 2 litre 
vode na dan. Od toga se oko dvije 
trećine vode podmiruje pijenjem, 
a oko jedna trećina potrebe za 
vodom podmiruje se hranom. 

Utjecaj hrane na organizam 
i probava 

U prethodnim izlaganjima upo¬ 
znali smo se s ulogom pojedinih 
prehrambenih tvari u našemu or¬ 
ganizmu. Međusobni odnos pre¬ 
hrambenih tvari u namirnici ili u 
hrani izražava se u postotku, a na 
temelju količine pojedinih pre¬ 
hrambenih tvari može se izraču¬ 
nati kalorična vrijednost određe¬ 
ne namirnice ili hrane. Poznato je 
da jedan gram bjelančevina daje 
4,1 kaloriju, jedan gram ugljiko- 
hidrata daje također 4,1 kalori¬ 
ju, a jedan gram masti 9,3 kalori¬ 
je. Vitamini, mineralne tvari i vo¬ 
da nemaju kaloričnu vrijednost. 
Prema tome, želimo li izračunati 
kaloričnu vrijednost neke namir¬ 
nice valja znati koliko ta namir¬ 
nica sadrži bjelančevina, ugljiko- 
hidrata i masti. Te se vrijednosti 
pomnože sa spomenutim brojkama 
(tj. s 4,1 odnosno s 9,3), a dobive¬ 
ni se rezultati zbroje. Ali, valja is¬ 
taknuti da naš organizam ne isko¬ 


rištava sve kalorije koje unosimo 
hranom. Koliko će kalorija naš or¬ 
ganizam iskoristiti ovisi o probav¬ 
ljivosti pojedinih sastojaka neke 
namirnice. Tako je npr. dokazano 
da naš organizam iskoristi gotovo 
sve kalorije iz mlijeka, sira, mesa 
i bijelog kruha, a iskorištavanje 
je kalorija iz mahunarka i crnoga 
kruha manje. 

Probava 

Spomenuli smo da je voda pri¬ 
jeko potrebna za pravilan rad or¬ 
gana, jer se životni procesi zbiva¬ 
ju u tjelesnim tekućinama kojih 
je osnovni sastojak voda. Naime, 
naš organizam ne može iskorišta¬ 
vati namirnice u onome obliku u 
kakvu ih unosimo hranom, jer je 
poznato da se neki hranjivi sastoj¬ 
ci ne otapaju u vodi (bjelančevine, 
masti). Proces pretvaranja pojedi¬ 
nih prehrambenih tvari u sastoj¬ 
ke topive u vodi, koje organizam 
može iskorištavati, naziva se pro¬ 
bava. Probava hrane obavlja se u 
probavnom sustavu, koji čine: us¬ 
ta, jednjak, želudac, tanko i de¬ 
belo crijevo. Tom sustavu pripa¬ 
daju i neki organi i žlijezde koje 
izlučuju slinu i neke druge soko¬ 
ve potrebne za pravilnu probavu 
(jetra, gušterača, itd.). 

Prema procesima koji se zbi¬ 
vaju u probavnom sustavu pro¬ 
bava se sastoji iz mehaničkoga i 
iz kemijskoga dijela. 

Mehanički dio probave počinje 
u ustima u kojima se hrana usit¬ 
njava zubima, a zalogaj oblikuje 
jezikom. Tako oblikovani zalogaj 
dospijeva preko jednjaka u želu¬ 
dac, u kojemu se nastavlja meha¬ 


nički dio probave. Iz želuca hrana 
prelazi u tanko, a potom u debe¬ 
lo crijevo, koji je svojim gibanjem 
tjeraju naprijed i tako omogućuju 
neposredan dodir već probavlje- 
ne hrane s probavnim sokovima. 

Kemijski dio probave počinje 
također u ustima, tj. kemijskim 
rastvaranjem ugljikohidrata dje¬ 
lovanjem sline. Daljnje rastvara- 
nje ugljikohidrata nastavlja se u 
tankome crijevu djelovanjem soka 
iz gušterače. Rastvaranje bjelan¬ 
čevina počinje u želucu djelova¬ 
njem želučanoga soka i soka iz 
gušterače. Mast se kemijski ras¬ 
tvara djelovanjem žuči i guštera¬ 
če. Tako rastvorene bjelančevine, 
ugljikohidrati i masti postaju to¬ 
pivi u vodi, pa ih tad upijaju cri¬ 
jevne resice i prenose ih u krv, 
koja ih raznosi po cijelome tijelu. 

Hrana koju jedemo mora biti 
ukusna, čista, zdrava i lako pro¬ 
bavljiva. Valja istaknuti i to da 
svaka namirnica nije svim potro¬ 
šačima jednako tečna i ukusna, ia¬ 
ko je zdrava (npr. puževi, žablji 
kraci, neke vrste sira s jakim mi¬ 
risom i si.). Nedvojbeno, čista i 
zdrava namirnica i hrana privlači 
pažnju potrošača i u njega raz¬ 
vija prohtjev za jedenjem takve 
hrane. Onečišćene namirnice ili 
hrana što se nude potrošaču u ne¬ 
čistoj opremi i pod nehigijenskim 
uvjetima izazivaju u njemu gađe¬ 
nje i djeluju odbojno. Isto se tako 
ne smiju stavljati u promet po¬ 
kvarene namirnice i hrana, jer ne 
samo što su neukusne, nego mogu 
ugroziti i zdravlje onih koji ih je¬ 
du. 

Svojstva ispravnih i pokvarenih 
namirnica 

Pokvarenom namirnicom sma¬ 
tramo svaku onu namirnicu kojoj 
su sastav ili boja, miris, okus, iz¬ 
gled ili čvrstoća (tj. organoleptič- 
ka svojstva) zbog mikrobioloških, 
kemijskih ili nekih drugih procesa 
toliko promijenjeni da nije više 
upotrebljiva za ljudsku hranu. Po 
postojećim zakonskim propisima 
pokvarena se namirnica smatra 
higijenski neispravnom i ne smije 
se stavljati u promet. Naime, sta¬ 
vljanje u promet higijenski neis¬ 
pravnih namirnica smatra se pri¬ 
vrednim prijestupom, a to povla¬ 
či za sobom ne samo kaznene 
sankcije za organizaciju udruže¬ 
nog rada nego i za odgovornu oso¬ 
bu. Prema tome, potrebno je vo¬ 
diti računa o tome da se potrošaču 
osigura higijenski besprijekorna 
namirnica. U tu se svrhu pri utvr¬ 
đivanju stanja neke namirnice če¬ 
sto služimo vlastitim osjetilima •— 
okom, njuhom, opipom, a iznimno 
i okusom, tj. organoleptičkom 
pretragom namirnice. Da bi vla¬ 
stitim osjetilima mogli utvrditi je 
li neka namirnica pokvarena ili 
nije, treba najprije znati kako iz¬ 
gleda ispravna namirnica. Valja 
istaknuti da uvijek ne možemo o- 
cijeniti valjanost namirnice za 
ljudsku hranu s pomoću pretrage 
našim osjetilima. U takvim sluča¬ 
jevima treba zatražiti pomoć la¬ 
boratorija koji može dati stvarnu 
ocjenu higijenske ispravnosti na¬ 
mirnice nakon obavljene labora¬ 
torijske pretrage. 


Zbog lakše ocjene ispravnosti 
namirnica, opisana su svojstva is¬ 
pravnih i pokvarenih namirnica 
koje su najčešće u našoj prehra¬ 
ni, a i onih podložnih brzome kva¬ 
renju. 

Svježe meso 

Boja, izgled, miris i čvrstoća is¬ 
pravnoga svježeg mesa različiti su 
u pojedinih vrsta mesa stoke za 
klanje. Tako je govedina crvene 
do tamnocrvene boje sa svijetlo- 
žutim lojem, junetina je svijetlo- 
crvena do crvena, tankih mišićnih 
vlakanaca s bijeložućkastim lo¬ 
jem, a teletina je svijetloružiča- 
sta do ružičasta, nježnih mi¬ 
šićnih vlakanaca s bijelim 
do bijeložućkastim lojem. Me¬ 
so je bikova tamnocrveno, gru¬ 
bih mišićnih vlakanaca, tvrdo i s 
malo loja. Svinjetina je ružičasta 
do crvena, nježnih mišićnih vla¬ 
kanaca, prilično mekana i prora- 
štena masnim tkivom. Konjetina 
je po boji slična mesu bikova, sa¬ 
mo je još tamnija, a boja ždrebe- 
tine slična je boji teletine. Ovče¬ 
tina je tamnocrvena poput boje 
opeke, janjetina je ružičasta, a 
mlada janjetina svijetloružičaste 
boje. Kozje meso i jaretina nešto 
su svjetlije boje od ovčetine i od 
mlade janjetine. Svježe je meso 
plastično-elastično, tj. udubina u 
mesu nastala blagim pritiskom 
prsta poravna se nakon kraćega 
vremena. Miris mesa karakteristi¬ 
čan je za pojedinu vrstu mesa sto¬ 
ke za klanje, tako da iskusan stru¬ 
čnjak može prema boji, izgledu, 
mirisu i čvrstoći s velikom vjero¬ 


jatnošću odrediti koja je vrsta me¬ 
sa posrijedi, a isto tako može u- 
tvrditi je li meso svježe ili nije. 

Najčešća promjena koja se za- 
paža na pokvarenu mesu jest slu- 
zavost (»šlacig« meso). Pojavljuje 
se na površini koja zbog toga po¬ 
staje ljepljiva i dobiva neugodan 
miris. Osim toga, zbog različitih 
vrsta kvarenja meso mijenja boju 
i postaje bakrenastocrveno, sivo- 
zeleno ili tamnoplavo. Meso posta¬ 
je gnjecavo (tj. udubina nastala 
pritiskom prsta ostaje u mesu), 
smrdljivo, užeženo, upaljeno ili 
ucrvano (zbog upljuvaka od mu¬ 
ha). U svim takvim slučajevima 
meso se smatra pokvarenim i zbog 
toga nije valjano za ljudsku hra¬ 
nu. 

Mljeveno meso 

Mljeveno (ili na neki drugi na¬ 
čin usitnjeno) meso znatno se br¬ 
že kvari od mesa u komadu, zbog 
toga što se prilikom mljevenja (ili 
usitnjavanja) bakterije izmiješaju 
s usitnjenim mesom. 

Svježe mljeveno meso sjajne je 
površine, primjerene čvrstoće, a 
boja mu ovisi o vrsti mesa upo- 
trijebljenog za mljevenje i o ma- 
snome tkivu. Miris je također ka¬ 
rakterističan za vrstu mesa od ko¬ 
jega je usitnjeno. 

Pokvareno mljeveno meso mije¬ 
nja boju, miris i čvrstoću. Priro¬ 
dna boja izblijedi, postaje sivka¬ 
sta i postupno prelazi u zelenka¬ 
stu. Površina je mljevena mesa 
sluzava, a ako se čestice mljevena 
mesa pokušaju odvojiti (npr. pre- 
lamanjem ćevapčića) tad se izme¬ 


đu rastavljenih usitnjenih dijelo¬ 
va mesa zapažaju tanke niti sluzi 
(tj. meso se »nitasto razvlači«). 
Miris je tako pokvarena mljeve¬ 
nog mesa neugodan, po gnjileži, i 
ogavan. Pokvareno je mljeveno 
meso mekano, gnjecavo i lijepi se 
za ruke. 

Prema postojećim propisima za¬ 
branjuje se držati na zalihi u me¬ 
snici unaprijed mljeveno meso 
zbog dva razloga. Prvi je zaštita 
zdravlja potrošača zbog brzoga 
kvarenja mljevena mesa što se 
najčešće zbiva kad se mljeveno 
meso drži na tezgi, nezaštićeno od 
prašine, topline i od insekata. 
Drugi je razlog zabrane prodaje 
unaprijed mljevenoga mesa — 
sprečavanje prijevare kupca. Po¬ 
znato je da prodavači mesa često 
melju jestive i jeftinije dijelove 
stoke za klanje (iznutrice, obreske 
mesa i si.), miješajući ih s mljeve¬ 
nim mesom i tako oštećuju potro¬ 
šača. Po istome propisu dopušteno 
je da prodavač melje potrošaču 
meso »iz usluge«, ali samo u pri¬ 
sutnosti kupca. 

Ali, dopuštena je prodaja una¬ 
prijed mljevenoga (ili usitnjeno¬ 
ga) mesa pod uvjetom da je meso 
samljeveno u organizaciji udruže¬ 
nog rada, pod nadzorom veteri¬ 
narskoga inspektora i da je zapa¬ 
kirano u ambalažu nepropusnu za 
vodu (podložak s mesom umotan u 
prozirnu plastičnu foliju). Tako 
mljeveno meso prodaje se kao 
mljeveno meso, kao mljeveno du¬ 
boko smrznuto meso i kao mljeve¬ 
no (usitnjeno) oblikovano meso 
(ćevapčići, pljeskavica i kosani 
odrezak). Mljeveno meso čuva 

se na temepraturi do 8°C (tj. 
u ledenici) najdulje 72 sata (ili 3 
dana) računajući od dana proiz¬ 
vodnje (tj. mljevenja i pakiranja). 
Duboko smrznuto (na —40°C) 
mljeveno meso čuva se u prodaji 
na temperaturi od —10°C najdulje 
30 dana, a na temperaturi od 
—18°C može se čuvati i do 90 dana 
(tj. 3 mjeseca). Deklaracija na o- 
premi mljevena mesa mora imati 
ove podatke: naziv proizvoda s oz¬ 
nakom mesa od kojega je proiz¬ 
vod dobiven, naziv i sjedište pro- 
izvađača, neto težinu proizvoda i 
datum proizvodnje (tj. mljevenja). 
Deklaracija na opremi duboko 
smrznutoga mesa, osim spomenu¬ 
tih podataka, mora sadržavati još 
i uputu o načinu čuvanja i o na- 
čanu pripreme mesa. 

Sto se tiče pripremanja jela od 
mljevena mesa u lokalima javne 
i društvene prehrane (ćevapčići, 
pljeskavice, ćufte, punjena papri¬ 
ka, kosani odrezak, sarma i si.), 
vrijede isti principi i mjere opre¬ 
za, spomenuti u prodaji tih pro¬ 
izvoda. To znači da se svakoga da¬ 
na smije mljeti približno ona ko¬ 
ličina mesa koja će se u toku da¬ 
na i potrošiti. Tako mljeveno i 
pripremljeno meso mora se čuva¬ 
ti do trenutka pripreme jela oba¬ 
vezno na hladnome mjestu, tj. u 
ledenici. Osobito valja izbjegava¬ 
ti držanje većih količina ćevapči¬ 
ća i pljeskavica na otvorenu pro¬ 
storu uz roštilj, jer je takvo meso 
izloženo djelovanju topline zbog 
blizine roštilja, a često je takvo 
meso nezaštićeno od insekata, pra¬ 
šine i od drugih utjecaja koji po¬ 
spješuju kvarenje mljevena mesa. 


Zbog toga se preporuča da se u 
neposrednoj blizini roštilja posta¬ 
vi hladionik odgovarajuće zapre- 
mine, u kojemu će se čuvati mlje¬ 
veno meso i proizvodi od mljeve¬ 
na mesa do trenutka pripreme. 

Suhomesnati proizvodi 

Suhomesnati proizvodi dobive¬ 
ni su soljenjem ili salamurenjem 
i sušenjem, ili toplinskom obra¬ 
dom uz dimljen je, ili bez dimlje- 
nja svinjetine, govedine ili ovče¬ 
tine. Suhomesnati proizvodi pro¬ 
izvode se i prodaju kao trajni i 
kao polutrajni suhomesnati proiz¬ 
vodi. Trajni suhomesnati proizvo¬ 
di (dalmatinski pršut, istarski pr¬ 
šut, njeguški pršut, govedski pr¬ 
šut, ovčja i kozja pastrma itd.) sa¬ 
drže znatno manje vode od polu- 
trajnih proizvoda, pa im je traj¬ 
nost velika (od nekoliko mjeseci 
do godine dana, a i više). Ti se 
proizvodi čuvaju u prometu u zra¬ 
čnim i suhim prostorijama, obje¬ 
šeni tako da se međusobno ne do¬ 
diruju niti da dodiruju zid, a mo¬ 
raju biti zaštićeni od insekata i 
od glodavaca. Polutrajni suhome¬ 
snati proizvodi (dimljena šunka, 
dimljena lopatica, kare, vratina, 
suha rebra, glava, rep itd.) sadr¬ 
že znatno više vode od trajnih su¬ 
homesnatih proizvoda i trajnost 
im je znatno smanjena jer se brže 
kvare. 

Površina ispravnih suhomesna¬ 
tih proizvoda mora biti čista i su¬ 
ha, a samo mjestimično i u tanjem 
sloju mogu po površini biti nasla¬ 
ge plijesni. Miris i okus takvih 
proizvoda moraju biti svojstveni 


proizvodu ili vrsti upotrijebljena 
mesa, a ako su dimljeni tad mirišu 
po dimu. Suhomesnati proizvodi 
moraju biti što pravilnijega obli¬ 
ka, uredno obrezanih rubova i bez 
zarezotina. Mesnati dijelovi suho¬ 
mesnatih proizvoda moraju biti 
svijetlocrveni do tamnocrevni, a 
površinski mesnati dijelovi nešto 
tamniji. Masni su dijelovi te vrste 
proizvoda plastični, bijele boje, a 
površinski slojevi mogu biti i žuć¬ 
kasti. 

Znaci kvarenja suhomesnatih 
proizvoda djelomično su slični oni¬ 
ma što se spominju kod svježega 
mesa, tj. promijene boju (sivka- 
stozelenkasta), mijenja se miris 
(neugodan, po gnjileži ili užežen) 
i čvrstoća (proizvod postaje me¬ 
kan ili gnjecav). Osim toga, u traj¬ 
nim suhomesnatim proizvodima 
(npr. u pršutu) mogu se katkad za¬ 
paziti, u manjoj ili većoj količini, 
sitni, bijelosivi kristalići minerala; 
meso pucketa pod zubima kao da 
s njim jedemo pijesak. Takvi kri¬ 
stalići mogu na prvi pogled pobu¬ 
diti sumnju da je riječ o zakreče- 
nim tribinama. Da se sumnja ot¬ 
kloni nužno je uzorak mesa s kri- 
stalićima dati na analizu, kojom 
će se nedvojbeno ustanoviti je li 
riječ o zakrećenim tribinama ili o 
kristalićima tirozina. 

Ispravnost suhomesnatoga pro¬ 
izvoda u dubini, da pri tom ne na- 
rezujemo proizvod (šunka, savije¬ 
na šunka, lopatica i drugi krup¬ 
niji komadi) najlakše se može ut¬ 
vrditi s pomoću tankoga drvenog 
štapića koji služi za nabadanje 
mesa kod pečenja ražnjića. Povr¬ 
šinu na kojoj ćemo ubadati štapić 


u meso valja najprije očistiti (stru- 
gajući nožem) od eventualne ne¬ 
čistoće i plijesni, a potom se štapić 
ubada u dubinu do kosti ili po sre¬ 
dini proizvoda (u savijenu vrati¬ 
nu, lopaticu ili šunku). Ako je su¬ 
homesnati proizvod pokvaren, tad 
će štapić — pošto smo ga izvukli 
— poprimiti miris pokvarena me¬ 
sa. Otvor (rupica) koji je nastao u 
mesu prilikom ubadanja štapića 
treba zatvoriti pritiskom prsta, 
kako bi se muhama spriječilo e- 
ventualno odlaganje jajašaca ili 
ličinka. Za svaki komad mesa va¬ 
lja upotrijebiti čisti štapić. 

Kobasice 

Prema upotrijebljenim sirovina¬ 
ma i po načinu proizvodnje koba¬ 
sice se proizvode i prodaju kao: 

— trajne kobasice (zimska sala¬ 
ma, čajna kobasica, srijemska ko¬ 
basica, kulen i njima slični proiz¬ 
vodi); 

— polutrajne kobasice (šunka- 
rica, ljetna kobasica, tirolska ko¬ 
basica, lovačka kobasica i njima 
slične kobasice); 

— obarene kobasice (hrenovke, 
safalad, posebna kobasica, pariška 
kobasica i njima slične kobasice); 

— kuhane kobasice ili kobasice 
od iznutrica (tlačenica bijela, tla- 
čenica crna, različite vrste krva¬ 
vica, jetrena pašteta u crijevu i 
druge vrste kuhanih kobasica); 

— kobasice za pečenje (domaća 
kobasica, hamburška kobasica i 
njima slični proizvodi). 

Ovitak ispravnih kobasica bilo 
koje vrste mora biti suh ili ma- 
stan, neoštećen i bez tragova bilo 


38 


39 




kakva kvarenja (sluzav, pljesniv 
i si.). Presjek kobasice mora biti 
karakterističan za određenu vrstu 
proizvoda. U nadjevu kobasice ne 
smije biti šupljina ni pukotina. 
Nadjev većine kobasica mora biti 
dobro povezan, tj. ne smije se ras¬ 
padati u tankome naresku. Miris 
i okus kobasice moraju biti bez 
stranih primjesa. Boja je mesnatih 
dijelova u kobasici svijetloružiča- 
sta (npr. obarene kobasice), tam¬ 
nocrvena (trajne kobasice) ili ru- 
žičastocrvena kobasice za peče¬ 
nje), što ovisi o količini vode u ko¬ 
basici i o vrsti same kobasice. Sla- 
ninasti dijelovi u nadjevu kobasi¬ 
ca po pravilu su bijeli do bijelo- 
ružičasti, a u nadjevu kobasica, 
kojemu je dodano mnogo crvene 
paprike, slaninasti su dijelovi svi- 
jetložućkasti do bijelocrvenkasti. 
Čvrstoća kobasice ovisi o vrsti 
kobasice, odnosno o količini vode 
koju sadrži nadjev kobasice. Tako 
su kobasice s mnogo vode (obare¬ 
ne kobasice, kuhane kobasice i ko¬ 
basice za pečenje) mekane, polu- 
trajne su kobasice plastično-elasti- 
čne, a trajne kobasice su tvrde. 

Siva, sivozelena boja mesnatih 
dijelova i žućkasta boja slaninas- 
tih dijelova u nadjevu kobasice (i 
pojava niti kad kobasicu lomimo) 
jedan su od znakova njena kvare¬ 
nja. Sluz na ovitku kobasice če¬ 
sto neugodno zaudara, pa se taj 
miris pri narezivanju kobasice 
prenosi i na samu kobasicu. Pli- 
jesan na ovitku kobasica koje se 
jedu s ovitkom (hrenovke i neke 
kuhane kobasice) također se sma¬ 
tra znakom kvarenja, pa takve ko¬ 
basice nisu za ljudsku hranu. Po¬ 


javi li se plijesan na ovitku polu- 
trajnih kobasica bez štetnih utje¬ 
caja na miris ovitka, tad se takvim 
kobasicama ne prigovara. Na ovi¬ 
tku zimske salame nalazi se sivo- 
bijeli osip plemenitih gljivica i 
plijesni, koje sudjeluju u zrenju 
te vrste kobasica. 

Obarene kobasice, kobasice od 
iznutrica i kobasice za pečenje tre¬ 
ba, do trenutka potrošnje, čuvati 
u hladioniku, a polutrajne i traj¬ 
ne kobasice čuvaju se u suhoj i u 
zračnoj prostoriji obješene tako 
da ne dodiruje jedna drugu i da 
su zaštićene od insekata, sunca i 
prašine. 

Gotova smrznuta jela 

Gotova smrznuta jela različite 
su vrste industrijski proizvedenih 
jela, što se nakon pripreme dubo¬ 
ko smrzavaju (na —40°C), a po¬ 
tom čuvaju na temperaturi od 
—10°C do —18°C. Sve ove vrste 
gotovih jela proizvode se i proda¬ 
ju kao: 

— gotova smrznuta jela od me¬ 
sa, 

— gotova smrznuta jela od iz¬ 
nutrica, 

— gotova smrznuta jela od po¬ 
vrća s dodatkom mesa, mesnih 
proizvoda ili iznutrica. 

Gotova smrznuta jela stavljaju 
se u promet originalno pakirana u 
odgovarajuću ambalažu i smrznu¬ 
ta. Boja, miris, okus i izgled ispra¬ 
vnoga gotovog smrznutog jela mo¬ 
ra biti svojstvena vrsti proizvoda. 

Deklaracija gotovih smrznutih 
jela, osim uobičajenih podataka, 
mora sadržavati još i uputu o na¬ 


činu čuvanja i uputu o načinu 
pripreme jela. 

Pokvarenim se smatra smrznuto 
jelo ako je promijenjena boja, mi¬ 
ris, okus, izgled ili čvrstoća poje¬ 
dinih sastojaka ili cijeloga jela. 
Odmrznuto gotovo jelo ne smije 
se ponovno smrzavati. 

Konzerve 

Bez obzira na to koja je vrsta 
namirnice konzervirane u limenci 
posrijedi, limenka s ispravnim sa¬ 
držajem mora imati uleknuti po¬ 
klopac i dno, a šavovi na limenci 
moraju biti suhi i čisti. Pri otva¬ 
ranju ne smije iz limenke izlaziti 
nikakav plin. Miris, boja, izgled i 
čvrstoća sadržaja moraju biti 
svojstveni deklariranom proizvo¬ 
du. Unutrašnje stijenke limenke 
ne smiju biti nagrižene (korodira- 
ne). 

Pokvarenim se smatra sadržaj 
limenke ako dno i poklopac poka¬ 
zuju i najmanje znakove ispupče- 
nja (bombažu) ili ako su šavovi na 
limenci vlažni ili zarđali (korodi- 
rani). Isto se tako smatra pokvare¬ 
nim i sadržaj konzerve ako su mu 
promijenjeni boja, miris, čvrstoća 
(konzistencija) ili izgled. Pokvare¬ 
nim se smatra i sadržaj limenke 
koje su unutrašnje stijenke nagri¬ 
žene (korodirane), jer je po pravilu 
i sadržaj promijenio svoja priro¬ 
dna svojstva (miris, a osobito okus 
po metalu, boja crna osobito onih 
dijelova sadržaja koji se dodiruju 
s korodiranim limom). 

Sadržaj konzerve od povrća, mi¬ 
ješanih konzerva od povrća i mesa 
ili mesnih konzerva smije se jesti 


(ili kušati) samo pošto smo ga pro¬ 
kuhali najmanje deset minuta 
(zbog opasnosti od botulizma). 

Meso peradi 

Meso peradi stavlja se u promet 
u trupovima s unutrašnjim orga¬ 
nima (jetrica i želudac), koji mo¬ 
raju biti očišćeni od perja, po pra¬ 
vilu bez glave, vrata, voljke, ne- 
čisnice (kloake), bez crijeva i bez 
donjih dijelova nogu. 

Koža ispravnoga mesa peradi 
mora biti bez oštećenja, bez krva¬ 
vih podlijeva i bez ostataka pa¬ 
perja ili batrljaka od perja. Na 
trupu se ne smiju zapažati nika¬ 
kve deformacije ni oštećenja na¬ 
stala prije i u toku klanja i obra¬ 
de (prijelomi, ozljede, žuljevi, na- 
gnječenja). Meso peradi čvršće je 
od mesa stoke za klanje, mišićna 
su vlakanca nježnija i s vrlo malo 
masti (osim u kljukane peradi). 
Razlikujemo perad s »bijelim« i 
perad s »tamnim« (crnim) mesom. 
U prvu se skupinu ubraja meso 
kokoši, pilića i mladih pilića (broj- 
lera), purje meso i meso biserki 
(veoma se rijetko jede). U drugu 
se skupinu ubraja guščje i pačje 
meso. Najsvjetlije je meso na pr¬ 
sima, pa se zato još i zove »bijelo« 
meso, a boja mesa ostalih dijelova 
trupa nešto je tamnija. Miris (i 
okus ako je meso kuhano ili peče¬ 
no) mesa karakteristični su za po¬ 
jedinu vrstu peradi, a ovise još i 
o pasmini, spolu, starosti te o na¬ 
činu hranjenja peradi. Tako je 
npr. meso ženskih životinja (puri- 
ca) nježnije, a meso mužjaka uku¬ 
snije. 

Meso peradi kvari se zbog raz¬ 
ličitih nepovoljnih uvjeta. Ako se 
zaklana i neohlađena (još topla) 
perad slaže jedna na drugu, tad 
nastaje kvarenje mesa poznato 
pod nazivom »smrdljivo zrenje 
mesa«. Tu vrstu kvarenja raspo- 
znat ćemo po tome što je koža 
(osobito ispod krila) vlažna i ma¬ 
ziva, a katkad i siva. Mrena je iz¬ 
među mesa zelena, a meso bakre- 
nocrveno i neugodno miriše. Gnji- 
lež u mesu peradi nastaje onda 
kad se peradi nakon klanja od¬ 
mah ne izvade crijeva, ili se pri¬ 
likom vađenja crijeva sadržaj ras- 
tresao po trbušnoj šupljini (kida- 
nje crijeva) Isto tako i voljka 
(putača) može izazvati gnjilež me¬ 
sa, ako nije odstranjena nakon 
klanja. Kod ove vrste kvarenja 
koža na trbuhu i u predjelu volj¬ 
ke pozeleni ili poprimi zelenkasto- 
sivu boju. Boja je mesa zahvaće¬ 
noga gnjiležnim procesom izblije¬ 
djela. Meso postaje vlažno i zau¬ 
dara na gnjilež. Unutrašnji orga¬ 
ni (jetra i želudac) također su ma¬ 
nje ili više sivi ili sivozeleni, ma- 
zivi i prhki. 

Meso divljači 

Od divljači se za pripremanje 
hrane upotrebljava meso krznaša: 
meso jelena, srne, zeca, vepra itd., 
a od pernate divljači jede se meso 
fazana, prepelice, divlje patke, 
šljuke itd. Prema lovačkim propi¬ 
sima krupna (velika) divljač mora 
b’ti ustrijeljena kuglom, a sitna 
.livljač sačmom. 

Meso je svježe divljači čvršće od 
mesa stoke za klanje, a i tamnije 
je boje. Pojedini snopići mišićja 


obavijeni su čvrstom mrenom. Zi¬ 
mi je meso divljači ukusnije nego 
ljeti, a to se dovodi u vezu s hra¬ 
nom a i s parenjem. 

Pokvarenim se smatra meso 
divljači zahvaćeno smrdljivim zre¬ 
njem i procesom gnjileži, i meso 
s tzv. »o-gu« (od francuskih riječi 
haut gout = pikantan okus). »O- 
-gu« u mesu divljači očituje se u 
normalnome mirisa mesa s neznat¬ 
nom primjesom gnjila okusa. Ta¬ 
kav okus poprima meso divljači 
koja se nakon lova nije mogla brzo 
ohladiti. Meso je na površini ze¬ 
lenkasto, sluzavo i smrdi po gnji¬ 
leži. U dubljim slojevima takvo 
je meso prirodne boje i ugodna 
mirisa. Smrdljivo zrenje pojavlju¬ 
je se u mesu divljači koja se, po¬ 
što je ubijena, slaže još topla na 
gomilu. Koža, potkožje i mrena na 
mesu takve divljači zelene su bo¬ 
je. Meso je bakrenastocrveno ili 
boje puput ilovače, a na zraku po¬ 
zeleni. Miris je mesa kiseo, gnjio, 
potmuo, a meso je mekano-gnje- 
cavo, katkad prhko i lomljivo. 
Gnjilež u divljači poznaje se po 
slijedećim znakovima: u krznaša 
dlaka se može lako iščupati u ču- 
percima iz kože koja je vlažna. 
Meso je prljavozelene boje i prh¬ 
ko. Na pritisak cijedi se iz mesa 
crvenkasti sok ogavna zadaha. U 
pernate divljači zahvaćene proce¬ 
som gnjileži perje je slijepljeno na 
vratu, grudima i u području de¬ 
beloga crijeva. Dijelovi kože sla¬ 
bije obrasli perjem (ispod krila) 
vlažni su i sluzavo mazivi. Često 
iz otvora debeloga crijeva kaplje 
smrdljiva tekućina, a okolina ne- 
čisnice (kloake) vlažna je i zelena. 


Meso mesoždera (vuk, lisica, ris) 
neugodna je mirisa (smrdi), pa se 
zbog toga meso te divljači ne jede. 

Zabranjeno je upotrijebiti za 
pripremanje hrane meso divljači 
koja je ulovljena na zamku, koja 
je uginula (prirodno ili zbog bo¬ 
lesti, ili se utopila), a i meso otro- 
vane divljači. 

Jaja 

Svježinu jaja u ljusci prosuđu¬ 
jemo po veličini zračne komorice, 
koja se nalazi na tupome kraju 
jajeta i po vidljivosti i pokretlji¬ 
vosti žutanjka. Sve to može se za¬ 
paziti s pomoću svjetiljke za pro¬ 
sijavanje jaja. U svježih jaja zrač¬ 
na je komorica malena (najviše 
do 5 mm). Nadalje, u svježih se 
jaja žutanjak jedva nazire kroz 
ljusku i slabo je pokretljiv u bje¬ 
lanjku. Bjelanjak je razbijenoga 
svježeg jajeta proziran, a u nje¬ 
mu se zapaža oštro ograničeni i 
dobro ispupčeni žutanjak s ne¬ 
znatno razvijenim zametkom. Mi¬ 
ris razbijenoga jajeta ugodan je 
i bez stranih primjesa. 

U starih jaja zračna se komori¬ 
ca povećava i to je veća što je 
jaje starije (može biti veća od 15 
mm). Žutanjak u starih jaja u 
ljusci postaje bolje vidljiv i jače 
se njiše u bjelanjku pri pokreta¬ 
nju jajeta. U starih jaja bjelanjak 
je zamućen, žutanjak postaje plos- 
natiji, pa se katkad i razlije u 
bjelanjku. Neugodan miris (po 
gnjileži ili po plijesni), promjena 
boje i plijesan znak su pokvarena 
jajeta. 

U pripremanju jela osobita se 
pažnja obraća upotrebi pačjih ja¬ 


ja, jer se u njima mogu naći klice 
crijevnih zaraza a jaja pri tom ne 
pokazuju nikakvih znakova kva¬ 
renja. Prema postojećim propisi¬ 
ma pačja se jaja smiju upotrijebiti 
za pripremanje samo onih jela ko¬ 
ja se u toku pripreme dobro ku¬ 
haju ili peku (rezanci, dizano ti¬ 
jesto, francuski krumpir i si.). Za¬ 
branjeno je pripremati od pačjih 
jaja: majonezu, različite nadjeve 
za kolače (kreme), sladoled, pala¬ 
činke, kajganu, meko kuhano ja¬ 
je i si. Da se unište eventualno 
prisutne klice crijevnih zaraznih 
bolesti, pačje jaje mora se kuhati 
u kipućoj vodi najmanje 10 mi¬ 
nuta. Pačja se jaja razlikuju od 
kokošjih po tome što im je ljuska 
znatno sjajnija (kao polirana), a 
ljuska je kokošjeg jajeta bez sja¬ 
ja (mat). 

Majoneza 

Majoneza se proizvodi od žuta- 
njaka kokošjih jaja i od jestivoga 
rafiniranog ulja uz dodatak octa 
ili limunske kiseline, soli, začina 
i slačice (senfa). Majoneza se smi¬ 
je pripremati samo od svježih si¬ 
rovina (jaja i ulja). Osim pačjih 
jaja za proizvodnju ili priprema¬ 
nje majoneze ne smiju se upotri¬ 
jebiti jaja u prahu ni smrznuti 
žutanjak, jer se i u tim proizvo¬ 
dima mogu naći uzročnici crijev¬ 
nih zaraza. Industrijski proizve¬ 
dena majoneza stavlja se u pro¬ 
met samo u originalnom pakira¬ 
nju. Deklaracija industrijski pro¬ 
izvedene majoneze, osim uobiča¬ 
jenih podataka, mora sadržavati 
još i datum proizvodnje, rok upo¬ 
trebe i uputu o načinu čuvanja. 

Izuzetno je dopuštena priprema 
majoneze u trgovinama i u ugosti¬ 
teljskim objektima za potrebe 
jednodnevne potrošnje ako su osi¬ 
gurani higijenski uvjeti proizvod¬ 
nje i ako takva organizacija ima 
rashladne uređaje za proizvodnju 
i za čuvanje majoneze. Majoneza 
proizvedena u takvim objektima 
ne prodaje se u originalnoj am¬ 
balaži. 

Ispravna, tj. svježa majoneza 
žute je boje, gusto-tekuća, bez 


grudica i bez stranih primjesa te 
ugodna mirisa i okusa. 

Pokvarenom se smatra užežena 
majoneza, majoneza u koje se od¬ 
vaja ulje, i svaka ona koja poka¬ 
zuje bilo kakva odstupanja u boji, 
mirisu i izgledu. 

Ribe 

Na tržištu se prodaju slatkovod¬ 
ne i morske ribe. Slatkovodne ri¬ 
be prodaju se žive ili uginule, a 

pokvarene ribe 


morske samo uginule. Od svih na¬ 
mirnica ribe su jedina namirnica 
ispravnost koje možemo ocijeniti 
vlastitim osjetilima (vidom, nju¬ 
hom, opipom), i to mnogo pouzda¬ 
nije no ijednom laboratorijskom 
pretragom (Vidi tablicu I!). 

Svježe ribe: oči bistre i ispup- 
čene; škržni poklopci zatvoreni; 
škrge svijetlocrvene s malo sta¬ 
klaste sluzi, ugodna mirisa; koža 
skliska; boja kože prirodna i sa¬ 
čuvana; ljuske u koži čvrsto usa¬ 
đene; riba položena preko dlana 
ostaje ukočena; čvrstoća mesa 
primjerena i udubina nastala na¬ 
kon pritiska prstom razmjerno se 
brzo poravna; trbuh plosnat i ne¬ 
oštećen (u sitne ribe); otvor de¬ 
beloga crijeva čvrsto zatvoren i 
iz njega se ništa ne cijedi; nakon 
otvaranja ribe (rezom preko tr¬ 
buha) trbušni organi (crijeva, jet¬ 
ra) jasno vidljivi i prirodna izgle¬ 
da; meso od kosti (kod priprema¬ 
nja »fileta«) teško se odvaja, jer 
su kosti čvrsto urasle u meso. 

Pokvarene (stare) ribe: oči mut¬ 
ne i upale; škržni poklopci labavi 
i napola otvoreni, a u sitne mor¬ 
ske ribe i znatno prokrvavljeni; 
škrge čokoladnosmeđe do žućka- 
stosmeđe, s mnogo sluzi i neugod¬ 
na mirisa; koža ljepljiva; boja ko¬ 
že izblijedjela; ljuske ispadaju iz 
kože; kod ribe položene na dlan 
glava i rep ovjese se preko dlana; 
meso gnjecavo pa udubina nastala 
pritiskom prsta ostaje trajno; tr¬ 
buh u krupne ribe katkad nadut, 
a u sitne morske ribe oštećen, tako 
da se kroz oštećeni trbuh naziru 
crijeva; otvor debeloga crijeva 
slabo zatvoren, pa se iz njega ci¬ 
jedi smeđa tekućina neugodna mi¬ 


Tablica: I. Znaci svježe i 


dio tijela 

svježa riba 

pokvarena riba 

oči 

bistre i ispupčene 

mutne i upale 

škržni poklopci 

zatvoreni 

poluotvoreni, labavi, u 
sitne ribe prokrvavljeni 

škrge 

svijetlocrvene, s malo 
staklaste sluzi, ugodna 
mirisa 

čokoladnosmeđe ili žuć¬ 
kasto smeđe s mnogo 
sluzi i neugodna mirisa 

koža 

skliska, boja prirodna 
i sačuvana, svojstvena 
mirisa 

ljepljiva, boja izblijed¬ 
jela, neugodna mirisa 

ljuske u koži 

čvrsto usađene 

vrlo se lako uklanjaju 
ili čak same ispadaju 

čvrstoća ribe 
(položene na dlan) 

riba ostaje ukočena 

glava i rep ovjese se 
preko dlana 

čvrstoća mesa 

meso primjereno čvrsto, 
udubina nastala u mesu 
na pritisak prsta, 
poravna se 

meso gnjecavo, ostaje 
udubina nastala u mesu 
na pritisak prsta 

trbuh 

plosnat i u sitne ribe 
neoštećen 

nadut i u sitne ribe 
oštećen, pa se naziru 
crijeva 

otvor debeloga 
crijeva 

čvrsto zatvoren i iz 
njega se ništa ne cijedi 

slabo zatvoren, iz njega 
se cijedi smeđa tekućina 
neugodna mirisa 

trbušni organi 
(nakon otvaranja 
ribel 

u prirodnu položaju i 
sačuvane građe 

raskašeni i neugodna 
mirisa 

veza između 
mesa i kosti 

dobra, meso se teško 
odvaja od kosti 

slaba, meso se lako od¬ 
vaja od kosti 


risa; pri otvaranju ribe (rezom po 
trbuhu) trbušni organi raskašeni 
pa izgledaju kao smeđa kaša ne¬ 
ugodna (smrdljiva) mirisa; sirovo 
meso lako se odvaja od kosti, pa 
se dobiva dojam kao da je meso 
napola kuhano. 

Rakovi 

U prodaji se nalaze morski i 
slatkovodni rakovi. Slatkovodni 
rakovi prodaju se samo živi, a ja¬ 
stog, hlap, rakovica i njima srod¬ 
ni morski rakovi prodaju se ili ži¬ 
vi ili duboko smrznuti. Škampi se 
prodaju i uginuli. Slatkovodni ra¬ 
kovi, jastog, hlap i rakovica ubi¬ 
jaju se naglim uranjanjem u ki- 
puću vodu. Rakovi stavljeni u ki- 
puću vodu živi imaju crne ili sme¬ 
đe oči. Meso svježih škampa bijelo 
je i svilenkasto prozirno. 

Živi rakovi koji nisu svježi sla¬ 
bo su pokretljivi, ne reagiraju pri 
dodiru i polagano ugibaju. Rako¬ 
vi koji su kuhani nakon ugibanja 
nemaju repnu peraju podvučenu 
pod savijeni dio tijela, nego je ona 
ispružena i može se lako pomicati. 
Oklop je takvih rakova mrljast i 
zamućen, a škržna šupljina crno 
obrubljena. Pokvareni rakovi po¬ 
staju mazivi, smrde i poprimaju 
zelenkastosivu boju. Oklop škam¬ 
pa nakon duljega stajanja posta¬ 
je blijed do sivozelen, a u pokva¬ 
renih škampa meso je zelenkasto 
i smrdi. 

Školjkaši 

Na tržištu se smiju prodavati 
samo oni školjkaši koji potječu iz 
prirodnih nalazišta ili iz uzgaja- 

lista pod stalnim zdravstvenim 
nadzorom, a to se potvrđuje vete¬ 
rinarskim uvjerenjem o ispravno¬ 
sti proizvoda. 

Kamenice ili ostrige, dagnje, 
prstaci i drugi školjkaši smiju se 
prerađivati i jesti samo ako su 
živi. Svježe i žive dagnje moraju 
se micati pri dodiru i zatvarati 
ljušture kad ih izvadimo iz vode. 
Ljuštura jestivih školjkaša jedna¬ 
komjerno je obojena; u oštriga ona 
je bjelkastosiva, a u daganja 
modrikasta. Voda u živim školj¬ 
kašima karakteristična je mirisa 
(po moru) i bistra. Prilikom ku¬ 
hanja jestivih školjkaša voda mo¬ 
ra ostati bistra. 

Otrovne ostrige i dagnje razli¬ 
kuju se od neotrovnih po tome 
što su im ljušture slabije obojene, 
lako se lome, tanke su i krhke i 
nešto su šire. U otrovnih školjka¬ 
ša jetra je povećana, prhka, mas¬ 
na, a miris mesa odvratan. Pri¬ 
likom kuhanja otrovnih školjkaša 
voda u kojoj se kuhaju postane 
modrikasta i mutna. 

Meso je bolesnih oštriga i dag¬ 
nji mliječno zamućeno s poveća¬ 
nom i zelenkastom jetrom. Lju¬ 
šture uginulih oštriga i dagnji su 
otvorene, meso mekano, mutno, 
sivo i zaudara. Na unutrašnjoj 
strani ljuštura starih oštriga i 
dagnji rub je taman. 

Prema postojećim propisima za¬ 
branjeno je stavljati u promet 
školjkaše ljušture kojih nisu her- 
metički zatvorene, i ako im ljuštu¬ 
re nisu očišćene od obraslina mo¬ 
ra (alga i si.) i od nečistoće. Ne 
smiju se stavljati u promet ni 
školjkaši koji potječu iz zagađenih 


voda, uginuli ili otrovani školj¬ 
kaši. 

Žablji kraci 

Za pripremanje jela smiju se u- 
potrebljavati samo kraci zelenih 
žaba i mladih smeđih hrženica s 
kojih je skinuta koža. 

Ispravno meso žabljih krakova 
bijelo je, nježno, a kulinarski pri¬ 
premljeno takvo meso punoga je 
okusa i vrlo lako probavljivo. 

Zabranjuje se pripremanje jela 
od krakova žaba krastača (guba- 
vica), jer je njihovo meso štetno 
za ljudsko zdravlje. Krakovi žabe 
krastače prepoznaju se po tome 
što su kraći i zbijeniji, osobito pri 
kraju nogu, a meso im je nešto 
tamnije. 

Mlijeko i mlječni proizvodi 

Mlijeko i mlječni proizvodi sma¬ 
traju se visokovrijednim namirni¬ 
cama zbog toga što sadrže pre¬ 
hrambene tvari nužne za pravilan 
razvitak i za rast našega organiz¬ 
ma. No, valja imati na umu da su 
mlijeko i mlječni proizvodi vrlo 
dobra hrana i za mikroorganizme, 
koji mogu izazvati njihovo kva¬ 
renje, a neki su od njih i štetni za 
naše zdravlje. Zbog toga treba 
poduzeti sve što je moguće da se 
potrošaču osigura kvalitetno i hi¬ 
gijenski ispravno mlijeko i mlječ¬ 
ni proizvodi. 

Mlijeko 

Pod nazivom mlijeko smije se 
prodavati samo mlijeko krava, ko¬ 
je sadrži najmanje 3,2 posto ma¬ 


sti i 8,5 posto suhe tvari (tj. bje¬ 
lančevina ugljikohidrata, minera¬ 
la). Mlijeko ostalih vrsta životinja 
kao i smjesa kravljega mlijeka s 
mlijekom ostalih domaćih životi¬ 
nja mora biti označeno od koje 
životinje potječe. Djelomično obra¬ 
nim smatra se mlijeko koje sadrži 
najmanje 1,6 posto masti, a obra¬ 
no je mlijeko ono koje sadrži ma¬ 
nje od 1,6 posto masti. Na našemu 
tržištu stavlja se u promet paste¬ 
rizirano i sterilizirano mlijeko. 
Pasterizirano mlijeko prodaje se 
u vrećicama od plastične folije, a 
sterilizirano mlijeko stavlja se u 
promet u tzv. tetra-paku ili u pra¬ 
vokutnoj ambalaži koja se proiz¬ 
vodi od istoga ili sličnoga mate¬ 
rijala poput petra-paka (posebno 
kasirana papirnata ambalaža). 
Pasterizirano mlijeko smije se pro¬ 
davati nakon isporuke iz mljekare 
najdulje dva dana, ako se čuva na 
temperaturi nižoj od 8°C, odnosno 
najdulje 12 sati ako se čuva na 
temperaturi višoj od 8°C, pod u- 
vjetom da temperatura mlijeka u 
trenutku prodaje nije veća od 
15°C. Sterilizirano mlijeko ima 
rok trajanja do 60 dana i ne mora 
se čuvati u hladioniku. 

Ispravno pasterizirano ili steri¬ 
lizirano mlijeko bijeložućkaste je 
boje, bez vidljivih stranih primje¬ 
sa, mirisa po kuhanu mlijeku, 
slatkastoslankastoga okusa. 

Pokvareno pasterizirano ili ste¬ 
rilizirano mlijeko prepoznaje se 
po tome što je zgrušano, tj. u ze¬ 
lenkastoj sirutki vide se manji ili 
veći ugrušci mlijeka, miris je pro¬ 
mijenjen, a okus neugodan. Neu¬ 
pućeni smatraju tako zgrušano 


pasterizirano ili sterilizirano mli¬ 
jeko kiselim mlijekom, iako je to 
zapravo pokvareno mlijeko. Nai¬ 
me, grušanje pasteriziranoga ili 
steriliziranoga mlijeka u takvom 
slučaju izazvale su bakterije koje 
su dospjele u sirovo mlijeko ne¬ 
čistoćom pa su preživjele pasteri¬ 
zaciju ili sterilizaciju i naknadno 
se razmnožile u povoljnim uvje¬ 
tima za njih (tj. držanjem mlijeka 
na temperaturi okoline). 

Mlijeko u prahu 

Ispravno mlijeko u prahu jedna¬ 
komjerno je žućkastobijeli sipki 
prah bez grudica, ili bilo kakvih 
golim okom zamjetljivih stranih 
primjesa, mirisa po kuhanome 
mlijeku i slatkastoslankasta oku¬ 
sa. Prodaje se kao mlijeko u pra¬ 
hu (s najmanje 25 posto masti u 
suhoj tvari), kao poluobrano mli¬ 
jeko u prahu (s najmanje 12,5 po¬ 
sto masti u suhoj tvari) i kao 
obrano mlijeko u prahu (s manje 
od 12,5 posto masti u suhoj tvari). 

Priprema li se od mlijeka u pra¬ 
hu (s 25 posto masti u suhoj tva¬ 
ri) tekuće mlijeko, tad se 12,5 di¬ 
jelova toga praha razmuti u 87,5 
dijelova vode, a kod djelomično 
obranoga ili obranoga mlijeka u 
prahu razmuti se 9 dijelova praha 
u 91 dijelu vode. Nakon miješa¬ 
nja praha s vodom ne smije na 
dnu posude zaostati nikakav ta¬ 
log. 

Mlijeko u prahu kvari se naj¬ 
češće onda kad se čuva u neher- 
metički zatvorenoj ambalaži i na 
vlažnome mjestu. Sipki se prah 
pretvara tad u manje ili veće gru¬ 
dice, koje se teško razbiju. Miris 


46 


47 


takva mlijeka u prahu a i okus 
slabije su ili jače užeženi (po sa¬ 
punu), a pri miješanju s vodom 
na dnu posude ostaje obilan talog 
neotopljena praha. Zagrije li se 
tako pripremljena otopina (mlije¬ 
ko), tad se osjeća neugodan i od¬ 
vratan miris i okus. 

Kiselo mlijeko, jogurt, kefir 

Kiselo mlijeko, acidofilno mlije¬ 
ko i jogurt proizvodi su dobiveni 
procesom kiseloga mlječnog vre¬ 
nja, tj. djelovanjem bakterija ki¬ 
seloga mlječnog vrenja, a kefir je 
proizvod dobiven kiselim mlječ- 
nim i alkoholnim vrenjem. 

Kiselo mlijeko, acidofilno mli¬ 
jeko, jogurt i kefir bijeložućkaste 
su boje, gusto tekući do hladetina¬ 
sti (jogurt), s vrlo malo izlučene 
sirutke na površini. Miris i okus 
svojstveni su za svaki od ovih pro¬ 
izvoda. 

Uzdignuti aluminijski poklopac, 
kojim je zatvorena posudica s ki¬ 
selim mlijekom, acidofilnim mlije¬ 
kom ili s jogurtom, pobuđuje 
sumnju na kvarenje tih proizvoda. 
To međutim nije slučaj s kefirom. 
Naime, kod kefira gotovo je uvi¬ 
jek poklopac nešto uzdignut, jer ri¬ 
ječ je o alkoholnom vrenju i o 
stvaranju ugljična dioksida (CO 2 ), 
kojega kefir sadrži do 0,2 posto, 
a alkohola do 0,66 posto. Kiselo 
mlijeko, acidofilno mlijeko, jogurt 
i kefir smatraju se pokvarenim i 
onda kad su pljesnivi, užeženi, ako 
se razvlače u niti i ako sadrže ve¬ 
like količine sirutke (žućkastoze- 
lenkaste boje). Napokon, smatraju 
se pokvarenim kiselo mlijeko, jo¬ 
gurt i acidofilno mlijeko kad po¬ 


kazuju znakove vrenja uz stvara¬ 
nje mjehurića plina. 

Vrhnje 

Vrhnje se proizvodi i prodaje 
kao: kiselo, slatko i kao slatko tu¬ 
čeno vrhnje (»šlag«). Ispravno ki¬ 
selo i poluobrano kiselo vrhnje 
bijeložućkasto je, mirisa po kise- 
lome mlijeku i blago kiseloga o- 
kusa. Kiselo je vrhnje gusto-teku- 
će bez grudica i bez pahuljica, a 
poluobrano kiselo vrhnje (s naj¬ 
manje 12 posto masti) hladetina¬ 
sta je izgleda kao jogurt. Slatko 
vrhnje također je bijeložućkaste 
boje, ugodnoga mirisa po svježe- 
mu mlijeku i ugodnoga slatkastog 
okusa, gusto-tekuće bez grudica i 
bez pahuljica. Tučeno vrhnje bi¬ 
jeložućkasto je, svojstvenoga mi¬ 
risa i ugodnoga, izrazito slatkoga 
okusa, jednakomjerno pjenušavo, 
bez grudica i bez pahuljica. 

Pokvarenim se smatra vrhnje 
(kiselo, slatko ili tučeno) ako po¬ 
kazuje znakove vrenja (tj. stvara¬ 
nje mjehurića plina, koji izaziva 
nadimanje aluminijskog poklop¬ 
ca), ako je pljesnivo, užeglo ili je 
gorkoga okusa. 

Maslac 

Maslac je proizvod dobiven pre¬ 
radom slatkoga ili kiseloga vrhnja 
ili mlječne masti iz sirutke. U pro¬ 
daju dolazi: maslac I klase (s naj¬ 
više 16 posto vode), maslac II klase 
(s najviše 18 posto vode) te »do¬ 
maći maslac« i »sirutkin maslac« 
(najviše 20 posto vode u obje 
vrste). 


Ispravan je maslac jednolično 
Žut ili žućkastobijel, odgovaraju¬ 
ćega sjaja na površini, svojstve¬ 
noga ugodnog mirisa i okusa, do¬ 
bro maziv, homogen i bez vidlji¬ 
vih kapljica vode. 

Pokvarenim se smatra maslac 
ako je užežen, pljesniv, nejedno- 
lične boje (»šaren«), te ako ima 
bilo kakav neugodan i stran miris 
i okus. 

Maslo 

Maslo se dobiva topljenjem ma¬ 
slaca. Mora biti blijedožućkasto do 
svijetlosmeđe boje, svojstvenoga 
mirisa i okusa, umjereno čvrsto, 
sitnozrnaste građe i dobro ocije¬ 
đeno od taloga. 

Pokvarenim se smatra užeglo 
maslo. Takvo maslo ima promije¬ 
njenu boju (žutu) i neugodan mi¬ 
ris i okus (užeženo maslo). 

Sir 

Prema načinu proizvodnje sir 
se razvrstava na kiseli i na slatki 
sir. Kiseli sir dobiva se od ukise¬ 
ljena mlijeka, a slatki sirovi pro¬ 
izvode se grušanjem mlijeka s 
pomoću sirila. Izgled, boja, miris, 
okus i građa sira ovise o vrsti si¬ 
ra. Svježi kravlji sir (proizveden 
na industrijski način ili od indi¬ 
vidualnih proizvođača) ima jedna¬ 
komjernu sjajnu površinu, bijele 
je boje, svojstvenoga mirisa po ki¬ 
selom mlijeku, blago kiseloga o- 
kusa i mekano zrnaste građe. O- 
sim svježega kravljeg sira proiz¬ 
vode se i prodaju mekani sirovi s 
plijesnima (ro'kfor, gorgonzola, 
kamamber, i si.), mekani sirovi s 
jakim mirisom (romadur, limbur- 


ški sir, kvargl, i si.), tvrdi sirovi 
(ementaler, gro jer, trapist, gauda, 
parmezan, paški sir, livanjski sir 
i si.) i topljeni sirovi. Svaki od te 
vrste sira posjeduje svojstven iz¬ 
gled, boju, miris, okus i građu. 

Svježi kravlji sir smatra se po¬ 
kvarenim ako mu je površina pre¬ 
krivena sivkastom baršunastom 
kožicom i ako su mu miris i okus 
poput octa. Ostale sirove smatra¬ 
mo pokvarenima ako su naduti 
(zbog stvaranja plina djelovanjem 
bakterija), ili ako promijene boju, 
miris, okus i čvrstoću. Pri procje¬ 
ni ispravnosti sira treba voditi ra¬ 
čuna o nekim sirovima s plijesni 
i o sirovima s jakim mirisima, koji 
zbog specifičnoga izgleda, mirisa 
i okusa mogu nestručnjaka dove¬ 
sti u zabludu da je takav sir po¬ 
kvaren. 

Margarin 

Margarin je proizvod dobiven 
od sirovina biljnoga i životinjsko¬ 
ga porijekla, i po izgledu, boji, 
mirisu, a donekle i po okusu sli¬ 
čan je maslacu, no nešto je čvršći 
od njega. 

Pokvarenim se smatra margarin 
koji je užežen, pljesniv, nejedna- 
komjerno obojen, i margarin s bi¬ 
lo kakvim neprirodnim (stranim) 
mirisom i okusom. 

Od maslaca razlikujemo marga¬ 
rin na slijedeći način: u čašu s 
nešto tople vode stavi se komadić 
margarina veličine lješnjaka. Po¬ 
što se margarin rastopio (miješa¬ 
jući ga žlicom u vodi), mast ispliva 
na površinu. Žlicom kojom smo 
miješali margarin odstranimo s 

površine mast, a potom u vodu 
kapnemo 1—2 kapi jod-tinkture. 
Ako je posrijedi margarin, voda 
će se obojiti ljubičasto, a kod ma¬ 
slaca voda poprima svijetlosmeđu 
boju joda. Taj se postupak s us¬ 
pjehom primjenjuje u dokaziva¬ 
nju patvorenja maslaca margari¬ 
nom. Naime, svi prozivođači mar¬ 
garina (u svijetu i u nas) moraju 
margarinu dodati malu količinu 
škroba, koji s jodom daje ljubiča¬ 
stu boju. 

Sladoled 

Prema sirovinama od kojih se 
proizvodi, sladoled se razvrstava u 
tri osnovne skupine, tj. na mlje- 
čni sladoled, krern sladoled i na 
voćni sladoled. Mlječni i krem sla¬ 
doled proizvode se od mlijeka, ja¬ 
ja, šećera, slatkoga vrhnja, čoko¬ 
lade, lješnjaka i od drugih doda¬ 
taka. Voćni je sladoled smjesa vo¬ 
ća, voćnih sokova i drugih voćnih 
prerađevina. Mlječni i krem sla¬ 
doled mogu biti opasniji od voć¬ 
noga sladoleda za naše zdravlje, 
jer su po svojemu sastavu ideal¬ 
na hrana za razvitak mikroorga¬ 
nizama svih vrsta, a pogotovu o- 
nih koji izazivaju trovanja hra¬ 
nom. Zbog toga za proizvodnju 
sladoleda treba osigurati higijen¬ 
ski ispravne sirovine, a samu pro¬ 
izvodnju treba obavljati pod bes¬ 
prijekornim higijenskim uvjeti¬ 
ma. Danas se sve više daje pred¬ 
nost industrijskoj proizvodnji sla¬ 
doleda, koja se odvija u hermeti- 
čki zatvorenom sustavu, tako da 
je mogućnost zagađivanja slado¬ 
leda mikroorganizmima praktički 
sasvim uklonjena. 


Ispravan sladoled mora biti u- 
jednačene boje, nježne konzisten¬ 
cije, bez grudica i bez kristalića 
leda, ugodnoga mirisa i osvježa¬ 
vajućega okusa svojstvenoga upo- 
trijebljenim sirovinama. 

Sladoled koji je omekšan ili ras¬ 
topljen smatra se higijenski neis¬ 
pravnim, pa ga se ne smije po¬ 
novno smrzavati ni prodavati. Jer, 
u takvu su se sladoledu najvje¬ 
rojatnije razmnožili mikroorgani¬ 
zmi od kojih neki mogu izazvati 
trovanje. Zanatski proizveden sla¬ 
doled ne smije se prodavati dru¬ 
goga dana pošto je proizveden. 

Brašno i proizvodi od brašna 

Brašno 

Brašno je proizvod dobiven 
mljevenjem žitarica. U proizvod¬ 
nji kruha, tjestenine, peciva, sla¬ 
stica i druge hrane upotrebljava 
se pšenično brašno, raženo, kuku¬ 
ruzno i druge vrste brašna. Ali, za 
proizvodnju kruha, peciva, tjes¬ 
tenina i slastica upotrebljava se 
uglavnom pšenično brašno. Pre¬ 
ma načinu meljave pšenično bra¬ 
šno na tržištu razvrstava se u če¬ 
tiri tipa: bijelo brašno (tip 400, 
»oštro« i »mekano«), polubijelo 
brašno (tip 600), polucrno brašno 
(tip 800) i crno brašno (tip 1000). 
Boja brašna ovisi o tipu. Tako je 
brašno tipa 400 (bijelo brašno) bi¬ 
jele boje, sadrži više škroba, a 
manje posija od crnoga brašna 
tipa 1000. Crno je brašno nešto 
tamnije boje, a sadrži više posija, 
pa je zbog toga bogatije minera¬ 
lima i vitaminima. Miris isprav¬ 
noga brašna ugodan je i svjež, a 


okus također prijatan. U kvalitet¬ 
nom brašnu ne smije biti grudica 
(zbog vlage), ni gnijezda žižaka 
ili moljaca. 

Pokvarenim smatra se brašno s 
-mirisom po pljesnivoći, brašno 
gorkoga ili užežena okusa (zbog 
raspadanja masnih sastojaka u 
brašnu) i brašno grudičasto zbog 
žižaka i ostalih štetočina. 

Kruh 

Kruh je proizvod dobiven mije¬ 
šanjem brašna od žitarica s vo¬ 
dom, pekarskim kvascem, kuhinj¬ 
skom soli i drugim dopuštenim do¬ 
dacima. Za proizvodnju kruha 
mogu se upotrijebiti mlijeko, mas¬ 
noće, jaja, vitamini itd. Svojim 
djelovanjem u tijestu kvasac stva¬ 
ra plin (ugljični dioksid — CO 2 ), 
koji u toku zrenja tijesta izaziva 
stvaranje rupica (tijesto »raste«). 
Stvorene rupice čine kruh rahlim. 
Pečenje kruha odvija se na tem¬ 
peraturi od 200°C do 270 8 C. Na 
toj temperaturi razaraju se škrob¬ 
na zrnca i bakterije, koje su bile 
prisutne u brašnu. Od 100 grama 
brašna dobije se 120 do 135 gra¬ 
ma kruha, a to ovisi o pecivosti 
brašna (tj. 0 sadržaju bjelančevi¬ 
na u brašnu). Brašno bogatije bje¬ 
lančevinama (lijepak ili »kleber«) 
veže više vode, pa je izdašnije. 
Kora kruha na prerezu mora biti 
jednakomjerno debela, elastična, 
a na površini sjajna. Boja kruha 
na prerezu mora biti jednolična, 
a ne šarena (dokaz da je kruh pro¬ 
izveden od više vrsta brašna ili 
od pokvarena brašna). Rupice u 
kruhu moraju biti jednake veli¬ 
čine i jednomjerno raspoređene. 


Miris i okus kruha moraju biti u- 
godni, bez stranih primjesa, tako 
da izazivaju želju za jedenje kru¬ 
ha. 

Pokvarenim se smatra kruh sre¬ 
dina kojega je gnjecava, s vode¬ 
nastim i slaninastim slojevima i s 
grudicama brašna i soli. Isto se 
tako smatra pokvarenim kruh ne¬ 
prirodne boje, neugodnoga mirisa 
i okusa, nedovoljno pečeni kruh, 
onaj koji sadrži strana tijela, plje¬ 
sniv kruh, a i kruh koji se nita- 
sto razvlači. Nije dopuštena pro¬ 
daja kruha sa zagorjelom, nečis¬ 
tom, oštećenom ili oljuštenom ko¬ 
rom. 

Tjestenina 

Tjestenina je proizvod dobiven 
miješanjem pšeničnoga brašna ili 
pšenične krupice s vodom uz do¬ 
datak soli, jaja i ostalih dopušte¬ 
nih dodataka (mlijeka, proizvoda 
od povrća, voća itd.). Sastav tjes¬ 
tenine mora biti označen u dekla¬ 
raciji. Prema sastavu i načinu pro¬ 
izvodnje, tjestenina se proizvodi 
i prodaje kao: 

— obična tjestenina (tjestenina 
bez dodataka) i 

— tjestenina s dodacima, tj. tje¬ 
stenina s jajima, tjestenina s mli¬ 
jekom, tjestenina s obranim mli¬ 
jekom, tjestenina s proizvodima od 
povrća i voća, kore za savijače i 
pite, mlinci s jajima ili bez jaja, 
itd. 

Boja ispravne tjestenine mora 
biti jednomjerna i svojstvena vrsti 
proizvoda. Miris i okus tjestenine 
moraju također biti svojstveni vr¬ 
sti proizvoda. Tjestenina ne smije 
biti polomljena u količini koja bi 

znatno utjecala na estetski izgled 
proizvoda. Osim toga, tjestenina 
ne smije sadržavati insekte u raz¬ 
vijenom ili u bilo kojem razvoj¬ 
nom obliku, niti smije sadržavati 
izmet i dlake miševa ni bilo ka¬ 
kve druge nečistoće. 

Pokvarenom se smatra tjesteni¬ 
na omekšala zbog vlage, tjesteni¬ 
na koja je izmijenila boju, koja je 
poprimila neprirodan miris, oso¬ 
bito po vlagi i po pljesnivoći, i 
tjestenina užežena mirisa i okusa. 

Slastice 

Slastice su proizvodi od brašna, 
šećera, mlijeka, jaja, maslaca, 
vrhnja, soli, ulja, oraha, lješnjaka, 
pekmeza i od ostalih dopuštenih 
dodataka. Slastice se proizvode na 
industrijski i zanatski način. Bo¬ 
gate su ugljikohidratima (škrobom 
i šećerom), a neke i mastima. Di¬ 
jele se u dvije skupine: suhe sla¬ 
stice i slastice s kremama. Suhe 
slastice sadrže manje vode pa su 
tvrđe, a slastice s kremama sa¬ 
drže više jaja, mlijeka, maslaca 
ili vrhnja. Te slastice sadrže i više 
vode pa se brže kvare od suhih 
slastica, i zbog toga ih treba ču¬ 
vati na hladnome mjestu. 

Boja, miris, okus i čvrstoća is¬ 
pravnih slastica moraju biti svoj¬ 
stveni svakoj slastici. 

Pokvarenom se smatra slastica 
kojoj su promijenjena njezina 
prirodna svojstva, tj. boja, miris, 
okus, izgled ili čvrstoća. 

Povrće, voće i njihovi proizvodi 

Povrće i voće mora biti svježe, 
zdravo, prirodne boje, mirisa, iz¬ 
gleda i čvrstoće. 


Voćni sokovi, sokovi od povrća, 
voćni sirupi i njima slični proiz¬ 
vodi (pekmez, džem, marmelada, 
kompot, itd.) moraju imati prirod¬ 
nu boju, karakterističan miris, o- 
kus i primjerenu čvrstoću. Sadržaj 
u limenkama konzerviranog povr¬ 
ća, voća i njihovih proizvoda mora 
posjedovati osobine sirovina od 
kojih su te konzerve proizvedene, 
tj. boja, miris, okus i izgled mo¬ 
raju biti svojstveni vrsti proizvo¬ 
da. 

Pokvarenim odnosno škodljivim 
za zdravlje smatra se povrće i vo¬ 
će koje je nečisto, natrulo, nagnji- 
lo, onečišćeno ličinkama insekata, 
insektima ili crvićima, koje je o- 
štećeno, onečišćeno sredstvima za 
zaštitu bilja itd. Isto tako smrz¬ 
nuti i proklijali krumpir, ne samo 
što je pokvaren, nego je i škodljiv 
za ljudsko zdravlje, jer sadrži u 
sebi otrov (solanin) koji izaziva 
bol i grčeve u trbuhu, a i povra¬ 
ćanje. 

Pokvarenim se smatraju voćni 
sokovi, sokovi od povrća, sirupi i 
njima slični proizvodi ako su u 
stanju vrenja, ili pljesnivi, ili po¬ 
kazuju bilo kakva odstupanja u 
boji, mirisu, okusu i čvrstoći. 

Konzerviranje namirnica 

Iz dosadašnjih izlaganja može 
se zaključiti da su mikroorganiz¬ 
mi jedan od glavnih uzročnika 
kvarenja namirnica. Ti se mikro¬ 
organizmi razmnažaju u namirnici 
izazivajući promjenu boje, mirisa, 
okusa i čvrstoće namirnice, tj. iza¬ 
zivaju kvarenje namirnice. Neki 
od mikroorganizama izlučuju u 


namirnicu i otrove, štetne za naše 
zdravlje, pa takve namirnice mo¬ 
gu nakon jela izazvati trovanje 
hranom. Nepovoljno djelovanje 
mikroorganizama na namirnicu 
pospješuju vlaga i toplina, jer po¬ 
goduju razmnažanju mikroorga¬ 
nizama u namirnici. 

Da se spriječi kvarenje namirni¬ 
ca tj. da im se očuvaju njihova 
prirodna svojstva i higijenska is¬ 
pravnost što je moguće dulje, iz¬ 
rađeni su različiti postupci, ko¬ 
jima se nastoji očuvati namirnice 
od štetnoga djelovanja mikroorga¬ 
nizama. Postupke kojima je svrha 
sprečavanje kvarenja namirnica 
nazivamo konzerviranjem namir¬ 
nica. 

Prema načinu na koji se namir¬ 
nice konzerviraju, postupke kon¬ 
zerviranja namirnica možemo raz¬ 
vrstati u tri skupine: fizikalne, 
kemijske i biološke postupke kon¬ 
zerviranja namirnica. (Tablica II) 

Fizikalni postupci konzerviranja 

Od fizikalnih postupaka namir¬ 
nice se najčešće konzerviraju nis¬ 
kim temperaturama, visokim tem¬ 
peraturama, sušenjem, filtrira¬ 
njem i zračenjem. 

Konzerviranje namirnica niskim 
temperaturama zasniva se na spre¬ 
čavanjem rasta mikroorganizama 
u namirnicama. Prema primije¬ 
njenoj temperaturi taj se način 
konzerviranja obavlja hlađenjem 
i dubokim smrzavanjem. U prvo¬ 
me slučaju namirnice se čuvaju 
u ledenici (hladioniku) na tempe¬ 
raturama ispod 10°C. Duboko 
smrzavanje namirnica obavlja se 


u posebnim uređajima (»tunelima 
za duboko smrzavanje«) na tempe¬ 
raturi od —40°C do —50°C, pa se 
potom tako smrznute namirnice 
čuvaju na temperaturi od —12°C 
do —18°C. Hlađenjem se namirni¬ 
ce mogu očuvati od kvarenja samo 
kraće vrijeme (nekoliko dana). 
Duboko smrznute namirnice mogu 
se očuvati od kvarenja nekoliko 
mjeseci, pa i do godinu dana, uz 
uvjet da u toku čuvanja smrznute 
namirnice nije bio prekinut rad 
rashladnog uređaja (nestanak e- 
lektrične struje, kvar na uređaju 
i si.). 

Konzerviranje namirnica viso¬ 
kim temperaturama obavlja se za¬ 
grijavanjem namirnica. Za razliku 
od niskih temperatura, visoke 
temperature ubijaju (uništavaju) 
djelomično ili sasvim mikroorga¬ 
nizme prisutne u namirnici, ovis¬ 
no o temperaturi zagrijavanja na¬ 
mirnice. Zagrijava li se namirni¬ 
ca na temperature niže od 100°C 
tad govorimo o pasterizaciji, a za¬ 
grijava li se iznad 100°C, tad go¬ 
vorimo o sterilizaciji. 

Pasterizacijom se u namirnici 
uništavaju samo osjetljivi oblici 
mikroorganizama, a otporni oblici 
(spore) većinom prežive pasteriza¬ 
ciju. Prema tome pasterizacijom 
dobivamo polutrajnu konzervu ili 
polukonzervu kojoj je rok trajanja 
ograničen, pa je u prodaji odnos¬ 
no do trenutka upotrebe treba 
čuvati na hladnome mjestu, tj. na 
temperaturi hladionika (npr. pa¬ 
sterizirano mlijeko, hrenovke u 
slanoj vodi, šunka i lopatica u 
vlastitom soku, pasterizirano pivo 
itd.). 

Tablica II Pregled postupaka konzerviranja namirnica 

Prilikom sterilizacije namirnica 
se zagrijava na temperature iznad 
100°C i vrlo često u posebnom u- 
ređaju (autoklavu) pod pritiskom 
zasićene vodene pare i u hermeti- 
čki zatvorenim posudama (limen¬ 
kama). Tim se postupkom uništa¬ 
vaju gotovo svi mikroorganizmi u 
namirnici. Tako dobiveni proizvod 
jest prava konzerva, koja se u 
prodaji i do trenutka upotrebe ne 
mora čuvati na hladnome mjestu, 
nego samo na suhome (da se spri¬ 
ječi djelovanje vlage na lim li¬ 
menke). 

Konzerviranje namirnica suše¬ 
njem (dehidracijom) temelji se na 
oduzimanju vode namirnici, pa se 
tako stvaraju nepovoljni uvjeti za 
rast mikroorganizama. Prema to¬ 
me i u sušenim i u hlađenim i 
duboko smrznutim namirnicama 
mikroorganizmi ostaju živi. Suše¬ 
nje namirnica obavlja se djelova¬ 
njem prirodne topline (npr. suše¬ 
nje gljiva, povrća, voća i riba za 
potrebe domaćinstva), ili na indu¬ 
strijski način, s pomoću posebno 
konstruiranih uređaja za sušenje 
(mlijeko u prahu, jaja u prahu, 
prašak za sladoled itd.). 

Konzerviranje namirnica filtri¬ 
ranjem primjenjuje se samo kod 
tekućih namirnica i ostalih napi¬ 
taka kao što su voćni sokovi, pivo, 
vino i si. Tekući se napitak profil- 
trira (procijedi) u posebno konstru¬ 
iranom aparatu preko uloška (fil¬ 
tra), kojega su pore manje od mi¬ 
kroorganizama, tako da je profil- 
trirani sok oslobođen od mikroor¬ 
ganizama koji zaostaju na filtru. 
Kao filtar najčešće se upotreblja¬ 
vaju ploče od azbesta. 


U novije vrijeme postignuti su 
zadovoljavajući rezultati konzer¬ 
viranja namirnica primjenom ra¬ 
dioaktivnih i njima sličnih zrače¬ 
nja. Utvrđeno je da pojedine vrste 
zračenja uništavaju (ubijaju) mi¬ 
kroorganizme i tako produžavaju 
održljivost tako ozračene namir¬ 
nice. Neki taj način konzerviranja 
nazivaju još i »hladna sterilizaci¬ 
ja«, zbog toga što se zračenjem 
namirnica ne zagrijava, tj. ona za¬ 
država svoju prirodnu temperatu¬ 
ru, a mikroorganizmi pritom budu 
uništeni. 

Kemijski postupci konzerviranja 
namirnica 

Za ovu vrstu konzerviranja naj¬ 
češće se upotrebljavaju: kuhinj¬ 
ska sol, smjesa za salamurenje, 
dimljen je, octena kiselina, vinska 
kiselina, mlječna kiselina, sorbin- 
ska i benzojeva kiselina i njihove 
soli te druge kemikalije, upotreba 
kojih je dopuštena postojećim pro¬ 
pisima. 

Konzerviranje namirnica upo¬ 
trebom kuhinjske soli naziva se 
soljenje. Veće količine soli spreča¬ 
vaju rast mikroorganizama u na¬ 
mirnicama i tako im produžuju 
održljivost (soljenje sitne plave 
morske ribe, soljenje slanine, me¬ 
sa itd.). Upotrijebi li se smjesa za 
salamurenje (tj. smjesa kuhinjske 
soli, salitre, nitrita i eventualno 
šećera), tad takvo konzerviranje 
nazivamo salamurenje. Smjesa za 
salamurenje sprečava također rast 
nepoželjnih mikroorganizama, a 
neke od njih i uništava. Soljenje 
ili salamurenje mesa (osobito 


54 


55 


svinjetine) povezuje se gotovo u- 
vijek s dimljenjem, tj. podvrga¬ 
vanjem mesa, riba i drugih na¬ 
mirnica djelovanju dima nastalo- 
ga sagorijevanjem drva. Naime, 
utvrđeno je da u dimu nastalom 
sagorijevanjem drva ima oko 200 
različitih kemijskih spojeva koji 
dimljenome mesu, ribama i drugim 
namirnicama daju se samo svoj¬ 
stvenu boju, miris i okus, nego 
djeluju i na mikroorganizme u 
mesu (neke čak i uništavaju), a ne¬ 
ki od tih sastojaka sprečavaju u- 
žeženost masnoga tkiva (slanine). 
Osim spomenutih sredstava na¬ 
mirnice se često konzerviraju i u- 
potrebom octene kiseline (krastav¬ 
ci, paprika, rusli, rolmopsi itđ.). 

Iako je šećer namirnica kojom 
se slade različita jela, služi i kao 
sredstvo za konzerviranje namir¬ 
nica. Tako npr. pri kuhanju kom¬ 
pota, pripremanju pekmeza i mar¬ 
melade, osim o toplini, održljivost 
ovih proizvoda ovisi i o količini 
dodanog šećera. I mljekarska in¬ 
dustrija upotrebljava šećer pri 
konzerviranju mlijeka, tj. u proiz- 

PITANJA: 


vodnji tzv. kondenziranoga zasla¬ 
đenog mlijeka. 

Na kraju valja spomenuti da 
postoji još niz kemikalija za kon¬ 
zerviranje namirnica (konzervan- 
si), kojih su uvjeti za upotrebu 
određeni posebnim propisima. 

Biološko konzerviranje 
namirnica 

Kod ovog načina konzerviranja 
namirnica osnovno sredstvo koje 
čuva namirnicu od kvarenja na¬ 
staje djelovanjem različitih glji¬ 
vica na pojedine sastojke namir¬ 
nice. Tako npr. prilikom kiseljenja 
kupusa, repe ili u proizvodnji ze¬ 
lenih stolnih maslina stvara se 
mlječna kiselina djelovanjem bak¬ 
terija kiselog mlječnog vrenja 
na šećer prisutan u soku kupuso- 
va lista, u soku repe odnosno u 
zelenoj maslini (šećer prevrije u 
mlječnu kiselinu). Prema tome, 
mlječna je kiselina ona tvar koja 
daje tako dobivenom proizvodu 
željena svojstva (blago kiseli okus, 
svojstven miris i primjerenu čvr¬ 
stoću), a ujedno ga čuva i od kva¬ 
renja. 


1. Kako se razvrstavaju namirnice prema porijeklu? 

2. Sto se ubraja u namirnice životinjskoga porijekla? 

3. Koje se namirnice ubrajaju u namirnice biljnoga porijekla? 

4. Od kojih su osnovnih sastojaka sastavljene namirnice? 

5. Zašto su našem organizmu potrebne bjelančevine, i u kojim ih namir¬ 
nicama ima najviše? 

6. Koje su namirnice bogate ugljikohidratima, i zašto su nam ugljikohi- 
drati potrebni? 

7. Zašto su našem organizmu potrebne masti? 

8. Zašto su našem organizmu potrebni vitamini i minerali? 

9. Koja je uloga vode u našem organizmu? 


10. Kako se odvija probava hrane u našem tijelu? 

11 . Kad se namirnica smatra pokvarenom? 

12. Koja svojstva utvrđujemo ispitivanjem namirnice vlastitim osjetilima? 

13. Kad se šalje namirnica na laboratorijsku pretragu? 

14. Znakovi ispravnoga i pokvarenoga svježeg mesa? 

15. Pod kojim se uvjetima smije prodavati mljeveno meso, i znakovi njegova 
kvarenja? 

16. Znakovi kvarenja suhomesnatih proizvoda i način utvrđivanja njihova 
kvarenja? 

17. Znakovi kvarenja kobasica? 

18. Po kojim se znakovima utvrđuje ispravnost ili kvarenje sadržaja neke 
konzerve? 

19. Način čuvanja i deklaracija gotovih smrznutih jela? 

20. Znakovi svježega i pokvarenoga mesa peradi? 

21. Kako se utvrđuje svježina jajeta u ljusci, a kako u razbijena jajeta? 

22. Upotreba pačjih jaja u pripremanju hrane i slastica? 

23. Znakovi ispravne i pokvarene majoneze? 

24. Znakovi kvarenja mesa divljači? 

25. Znakovi svježe i pokvarene ribe? 

26. Razlika između svježih i pokvarenih rakova? 

27. Razlika između svježih i pokvarenih školjkaša? 

28. Razlika između jestivih žabljih krakova i krakova žabe krastače? 

29. Rok trajanja i način čuvanja u prodaji a) pasteriziranog mlijeka b) ste¬ 
riliziranog mlijeka. 

30. Znakovi ispravnoga i pokvarenoga pasteriziranoga i steriliziranoga mli¬ 
jeka? 

31. Znakovi ispravnoga i pokvarenoga mlijeka u prahu? 

32. Znakovi ispravnoga i pokvarenoga kiselog i slatkog vrhnja? 

33. Znakovi svježega i pokavrenoga maslaca? 

34. Znakovi ispravnoga i pokvarenoga masla? 

35. Znakovi svježega i pokvarenoga kiselog mlijeka, jogurta, acidofilnoga 
mlijeka i kefira? 

36. Znakovi ispravnoga i pokvarenoga svježeg kravljeg sira? 

37. Znakovi kvarenja tvrdih sirova? 

38. Znakovi ispravnoga i pokvarenoga brašna? 

39. Znakovi ispravnoga i pokvarenoga kruha? 

40. Zašto se konzerviraju namirnice? 

41. Nabrojite vrste konzerviranja namirnica? 

42. Koje fizikalne postupke konzerviranja namirnica poznajete? 

43. Razlika između pasterizacije i sterilizacije namirnica u postupku i u 
odnosu na trajnost proizvoda. 

44. Nabrojite postupke kemijskoga konzerviranja namirnica? 

45. Opišite biološki postupak konzerviranja namirnica! 

O higijenskim uvjetima 
u proizvodnji i u prometu 
namirnica 

Mehanička onečišćenja namirni¬ 
ca i zagađivanja namirnica razli¬ 
čitim mikroorganizmima moguća 
su ne samo na mjestu proizvodnje 
nego i na njihovu putu do potro¬ 
šača. Takva onečišćenja utječu na 
higijensku ispravnost namirnica, 
jer mehanički onečišćenu namir¬ 
nicu i namirnicu koja sadrži pre¬ 
više mikroorganizama ili mikro¬ 
organizma štetne za ljudsko zdra¬ 
vlje, smatramo higijenski neis¬ 
pravnom. Zbog toga je nužno po¬ 
duzeti odgovarajuće mjere da se 
osiguraju higijenski uvjeti u pro¬ 
izvodnji, čuvanju (skladištenju), 
transportu i u prodaji namirnica, 
kako bi potrošač dobio kvalitet¬ 
nu i higijenski ispravnu namirni¬ 
cu. 

Mnogi su i različiti izvori me¬ 
haničkoga i bakteriološkoga one¬ 
čišćenja s kojima se namirnica su¬ 
sreće na putu od proizvodnje pa 
do potrošača, a mogli bi ih raz¬ 
vrstati u nekoliko grupa: 

1. prostorije za proizvodnju, za 
skladištenje i za prodaju na¬ 
mirnica, 

2. strojevi, uređaji i pribor za 
proizvodnju, pripremu, uslu- 
živanje i za prodaju namir¬ 
nica, 

3. transport namirnica i amba¬ 
laža (oprema), 

4. skladištenje namirnica i siro¬ 
vina za njihovu proizvodnju, 

5. osoblje zaposleno u proizvod¬ 
nji, u transportu i u prodaji 


namirnica, te u pripremi i u- 
služivanju hrane. 

1. Prostorije 

Objekti u kojima se namirnice 
proizvode, čuvaju (uskladištuju), 
prodaju, pripremaju i uslužuju 
moraju biti smješteni (locirani) ta¬ 
ko da se što je moguće više sma¬ 
nji štetan utjecaj okoline na na¬ 
mirnice. To je danas praktički te¬ 
ško ostvariti, osobito u gradovima 
i u većim naseljima, zbog zagađe¬ 
nosti zraka otpadnim plinovima 
automobila, uređaja za centralno 
grijanje, tvornica i si. Unatoč to¬ 
me sanitarni organi prilikom da¬ 
vanja suglasnosti za otvaranje ne¬ 
koga prehrambenog objekta vode 
računa o tome da se štetni utjecaji 
okoline na namirnicu svedu na 
što je moguće manju mjeru. 

Prostorije u kojima se namirni¬ 
ce proizvode, prerađuju, prodaju 
ili u kojima se na bilo koji način 
rukuje s njima, moraju biti sa¬ 
građene solidno i iz čvrstoga ma¬ 
terijala. U tako sagrađenim pro¬ 
storijama moguće je postići takve 
uvjete pod kojima će namirnice, 
što je moguće dulje, zadržati svoja 
prirodna svojstva, higijensku is¬ 
pravnost i trajnost. Naime u tako 
sagrađenim prostorijama moguće 
je održavati čistoću i ostvariti po¬ 
voljnu temperaturu, vlagu, ven¬ 
tilaciju, rasvjetu, zaštitu protiv 
glodavaca i insekata itd. 

Prostorije unutar pogona mo¬ 
raju biti funkcionalno raspoređe¬ 
ne. To praktički znači da prosto¬ 
rije moraju biti raspoređene u 
skladu s tehnološkim procesom 



Slika 10: Funkcionalni raspored prostorija — (0) ulaz sirovina i osoblja, (1) skla¬ 
dište ambalaže, (2) sanitarni blok, (3) skladište namirnica, (4) priprema, (a) obra¬ 
da, (6) skladište gotovih proizvoda 


proizvodnje određenoga pogona 
tako da pojedine faze od početka 
pa do kraja proizvodnje teku u 
jednoj liniji (slika broj 10). Samo 
će se tako spriječiti križanje ne¬ 
čistih s čistim poslovima i omo¬ 
gućiti onečišćenje sirovina, polu- 
prerađevina ili gotovih proizvoda 
mikroorganizmima —- uzročnicima 
kvarenja namirnica ili mikroor¬ 
ganizmima — uzročnicima trova¬ 
nja hranom. 

Daljnji je uvjet za održavanje 
higijenskih uvjeta u proizvodnji 
i u prometu namirnica prostor¬ 
nost, tj. kvadratura i kubatura 
prostorija. Veličina prostorija mo¬ 
ra odgovarati opsegu poslova i 



Slika 11: Podni zvonasti sifon — (1) 
rešetka, (2) zvono, (3) priključak na 
kanalizaciju 


broju zaposlenih radnika. Preop- 
terećenost prostorija otežava odr¬ 
žavanje higijenskih uvjeta, a time 
ugrožava ne samo higijensku is¬ 
pravnost namirnica nego i zdrav¬ 
lje zaposlenih radnika. 

Podovi u prostorijama u kojima 
se rukuje s namirnicama moraju 
biti od materijala nepropusnoga 
za vodu da se mogu lako čistiti, 
prati i dezinficirati. Podovi mora¬ 
ju biti glatki, s nagibom prema 
otvoru odvodnoga kanala. Otvor 
odvodnoga kanala mora biti zatvo¬ 
ren rešetkom koja sprečava ulaz 
glodavaca iz kanalizacione mreže 
u prostoriju. Ispod rešetke, a iznad 
otvora odvodnoga kanala mora 
biti ugrađeno zvono, a u odvodnoj 
cijevi ugrađen tzv. »sifon« koji 
sprečava širenje smrada iz kana¬ 
lizacione mreže (slika broj 11). 

Zidovi do visine 1,80 do 2 me¬ 
tra moraju biti obloženi keramič¬ 
kim pločicama bijele boje ili dru¬ 
gih svijetlih tonova, ili (danas rje¬ 
đe) premazani uljanom bojom od¬ 
nosno obojeni polikolorom ili »fa- 
sadeks« bojom. Ostali dio zida i 
strop moraju biti glatki, bez pli¬ 
jesni, paučine, bez pukotina i dru¬ 
gih oštećenja, okrečeni bijelo, po¬ 
roznom bojom (krečnim mlijekom, 

juboflorom ili poliflorom) koja o- 
mogućuje »disanje« zida. Plasti- 
ficirane boje (polikolor, fasadeks 
i si.) ne smiju se upotrijebiti u tu 
svrhu jer se zidovi premazani tak¬ 
vim bojama »znoje«, tj. na njima 
se nakupljaju kapljice vode. Bije¬ 
la boja odbija svjetlo i tako po¬ 
jačava osvjetljenje prostorija. 
Spoj poda sa zidom mora biti iz¬ 
veden oblo (slika broj 12), a ne 
pod oštrim kutom. Obli uglovi 
lakše se čiste, a u oštrim se uglo¬ 
vima nakuplja i zadržava nečisto¬ 
ća, što je dobra podloga za raz¬ 
mnažanje bakterija. Prostorije se 
boje jedanput na godinu, a prema 
potrebi i češće. Zidovi na kojima 
se pojavljuje plijesan (prostorije 
u kojima se stvara para) moraju 
se krečiti češće, dodajući boji za 
krečenje sredstvo što sprečava rast 
plijesni (halamid, modra galica i 
si.). 



Drveni dijelovi doprozornika, 
prozora, dovratnika i vrata mora¬ 
ju biti čisti, oličeni svijetlom bo¬ 


jom i u dobru stanju. Prozori mo¬ 
raju biti zaštićeni mrežom protiv 
insekata, a po potrebi i protiv glo¬ 
davaca (prostorije u razizemlju ili 
u prizemlju). Stakla na prozori¬ 
ma moraju biti čista i neoštećena. 
Vrata na donjem dijelu, tj. 15 do 
20 cm od praga, moraju biti zašti¬ 
ćena od glodavaca metalnom plo¬ 
čom. 

Osvjetljenje prostorija mora biti 
prirodno, a obavlja li se rad i 
noću, tad još i umjetno. Pri pri¬ 
rodnom osvjetljenju treba voditi 
računa o tome da je odnos površi¬ 
ne otvora svih prozora prema po¬ 
vršini poda najmanje 1:8 do 1:6, 
a ovisi o širini prostorije i o kutu 
upadanja svjetla u prostoriju. U- 
mjetno svjetlo ne smije blještati 
i mora biti dovoljno jako. Rasvjet¬ 
na tijela moraju biti raspoređena 
tako da omogućuju nesmetani rad 
noću. 

Provjetravanje prostorija može 
se obavljati prirodnim putom ili 
umjetnim (mehaničkim) načinom. 
Brzina cirkulacije zraka u prosto¬ 
riji (tj. izmjena svega zraka) u jed¬ 
nom satu ovisi o tehnološkom 
procesu i o vrsti rada u prosto¬ 
riji. Obavlja li se provjetravanje 
prostorije prirodnim putom, tad 
se prozori moraju lako otvarati i 
zatvarati. Mehaničkim provjetra¬ 
vanjem (ventilacijom) iz prostorije 
se uklanja istrošeni zrak (zasićen 
s CO 2 , vlagom, mehaničkom ne¬ 
čistoćom i mikroorganizmima) i 
istodobno se dovodi svježi zrak. 
Najbolji rezultati u provjetrava¬ 
nju prostorija postignuti su s tzv. 
klimatizacionim uređajima. S po¬ 
moću klimatizacionih uređaja do¬ 



vodi se u prostoriju pročišćeni 
(preko odgovarajućih filtara) i 
temperirani zrak. Takav je zrak 
oslobođen ne samo od mehaničkih 
onečišćenja, nego je iz njega uklo¬ 
njen i veliki dio mikroorganizama. 
Brzina strujanja zraka kod meha¬ 
ničkoga provjetravanja mora biti 
umjerena (0,5 do 0,75 m/sek). 

Sanitarni blok ili sanitarni čvor 
(slika broj 13) skupina je prostori¬ 
ja namijenjenih zaposlenom osob¬ 
lju, a sastoji se od: gorderobe, za¬ 
hoda i kupaonice s tuševima. Ako 
su zaposlene i žene, tad se mora 
osigurati još i prostorija s uređa¬ 
jima za održavanje osobne higije¬ 
ne žena. U ugostiteljskim objek¬ 
tima, osim sanitarnoga čvora za 
zaposleno osoblje, moraju se osi¬ 
gurati posebni zahodi s umivao¬ 
nicima za potrošače. Sanitarni 
blok i zahodi za potrošače (goste) 
moraju biti smješteni tako da se 
izbjegne njihov nepovoljan utjecaj 
na namirnice i na hranu, tj. da se 
spriječi širenje neugodnih mirisa, 
unošenje nečistoće cipelama u rad¬ 


ne prostorije itd. Pod i zidovi tih 
prostorija moraju biti izvedeni o- 
nako kako je to naprijed spome¬ 
nuto. 

Garderoba namijenjena zaposle¬ 
nom osoblju može se izvesti na 
dva načina. Prema prvome (i mno¬ 
go češćem) načinu garderoba se 
sastoji samo od jedne prostorije u 
kojoj se za svaku osobu nalazi po 
jedan dvodijelni ormarić (razdije¬ 
ljen pođužnom pregradom na dva 
pretinca), za odlaganje civilne o- 
djeće i obuće i za odlaganje radne 
odjeće i obuće. 

Garderobni ormarić mora biti iz¬ 
veden tako da je spriječeno dodi¬ 
rivanje radne odjeće s civilnom. 
Na donjemu i na gornjemu dijelu 
vrata ormarića moraju postojati 
otvori za zračenje, a gornji dio 
ormarića (pokrov) mora biti uko- 
šen, tako da se spriječi držanje 
različitih predmeta i da se lakše 
uoči prašina (slika broj 14). 

Prostorije garderobe ne smiju 
se 'upotrebljavati za bilo koju dru- 

gu svrhu, moraju biti odijeljene 
od ostalih prostorija, svijetle, su¬ 
he i provjetravane. 

Prema drugom načinu između 
dviju prostorija garderobe smješ¬ 
tena je kupaonica. Tako smještena 
kupaonica donekle je »zaštitna 
pregrada« ili »sanitarna barijera« 
između garderobe i proizvodnih 
prostorija (slika broj 15). U tom 
slučaju radnik, dolazeći na posao, 
ostavlja civilno odijelo u nečistoj 
garderobi, a zatim odlazi u praoni¬ 
cu i kupaonicu u kojoj se opere ili 
tušira. Nakon toga dolazi u tzv. či¬ 
stu garderobu, u kojoj oblači rad¬ 
nu odjeću i odlazi nakon toga u 
pogon. Poslije završena posla rad¬ 
nik prolazi kroz iste prostorije, 
samo obrnutim smjerom. U pogo¬ 
nima u kojima se potpuna pažnja 
poklanja higijenskim uvjetima, 
radnici prije odlaska u zahod na¬ 
vlače posebne ogrtače i gumene 
papuče, a nakon toga, tj. prije ula¬ 
ska u radne prostorije, skidaju ih. 

Pod, zidovi i strop u kupaonici 
i u prostoriji za održavanje osob¬ 
ne higijene žena moraju u svemu 
odgovarati prije spomenutim uvje¬ 
tima. 

Za zaposleno osoblje koje radi 
s namirnicama mora se osigurati 
dovoljno zahoda i pisoara. Na 20 
zaposlenih osoba treba najmanje 
jedan zahod. Zahode za zaposleno 
osoblje ne smiju koristiti i potro¬ 
šači. Naime, osobe koje dolaze u 
dodir s namirnicama na bilo ko¬ 
jemu radnome mjestu, prema po¬ 
stojećem propisu, pod stalnim su 
zdravstvenim nadzorom, pa bi u- 
potreba tih zahoda od stranih oso¬ 


ba, od kojih neke mogu biti i kli- 
conoše, predstavljala mogućnost 
prijenosa mikroorganizama štetnih 
za ljudsko zdravlje. Svaki zahod 
mora imati toaletni papir i ure¬ 
đaj za ispiranje školjke vodom. 
Pod, zidovi, vrata, provjetravanje 
i osvjetljenje moraju biti izvede¬ 
ni na opisani način. Ispred zahoda 
treba postojati prostorija s uređa¬ 
jem za pranje ruku (tekuća topla 
i hladna voda, sapun, četkica za 
pranje ruku i tekuće dezinfekci- 
ono sredstvo) i s uređajem ili pri¬ 
borom za sušenje opranih ruku 
(električni uređaj za topli zrak, 
papirnati ubrusi). Upotreba plat¬ 
nenih ručnika, osobito zajednič¬ 
kih, nije dopuštena. Vrata prosto¬ 
rije ispred zahoda trebala bi se za¬ 
tvarati automatski, da se zaštiti 
čistoća opranih ruku. 

Prostorije sanitarnoga čvora za 
muškarce moraju biti odijeljene 
od prostorija sanitarnoga čvora za 
žene, a zimi se moraju grijati (oso- 



Slika 14: Garderobni dvodijelni ormar 

bito kupaonice, garderobe i pro- že. Ako kanalizacija ne postoji, 
storije za održavanje osobne higi- tad se otpadne vode uklanjaju na 
jene žena). način opisan u poglavlju »Higijena 

Objekti za proizvodnju, pripre- okoline«, 
mu i usluživanje namirnica i hra- Glodavci i insekti (kukci) nepo- 
ne moraju biti opskrbljene do- željni su u svim prostorijama u 
voljnim količinama higijenski bes- kojima se rukuje s namirnicama 
prijekorne (tj. pitke) vode. U mje- zbog dva razloga. Izravnim dodi- 
stima u kojima postoji vodovod ta- rom oni zagađuju namirnice raz- 
kvi objekti moraju biti priključe- ličitim mikroorganizmima od ko- 
ni na vodovod, a ondje gdje vo- jih većina pripada uzročnicima za- 
dovoda nema, opskrba vodom oba- raznih bolesti, a osobito crijevnih 
vlja se kućnim vodovodom (hi- zaraza. Osim toga, glodavci i in- 
droforom), iz bunara, cisterne ili sekti mogu sadržavati u sebi te 
iz nekog drugog izvora. Upotreba klice i lučiti ih u namirnice izme- 
je vode u pogonu za proizvodnju tom. Konačno, insekti, a osobito 
namirnica i u prostorijama za pri- glodavci, proždiru velike količine 



Slika 15: Rješenje garderobesa sanitarnom barijerom — (1) ulaz osoblja, (2) 
nečista garderoba (ulično odijelo), (3) praonica i kupaonica, (4) cista garde¬ 
roba (radna odjeća), (5) pogon 


premu i usluživanje hrane više¬ 
struka. Prije svega voda služi za 
piće zaposlenome osoblju i potro¬ 
šačima (tj. gostima u ugostitelj¬ 
stvu). Nadalje, voda je potrebna 
za održavanje čistoće prostorija, 
pribora i uređaja. Za sve spome¬ 
nute potrebe smije se upotrijebiti 
samo higijenski besprijekorna vo¬ 
da, tj. takva voda koja odgovara 
uvjetima propisanim za vodu za 
piće. Zbog toga vodoopskrbni 
objekti, osoblje zaposleno u njima 
i voda iz takvih objekata moraju 
biti pod stalnim zdravstvenim 
nadzorom. 

Otpadne vode uklanjaju se iz 
objekata preko kanalizacione mre- 


namirnica i hrane, izazivajući pri 
tom velike ekonomske gubitke. 

Danas imamo mnogobrojna 
sredstva za uništavanje glodavaca 
i insekata. Većinom su to različite 
kemikalije, od kojih neke štetne 
i za zdravlje čovjeka. 

Iako su sredstva za uništavanje 
glodavaca i insekata djelotvorna, 
za uspješno suzbijanje glodavaca 
i insekata u prehrambenim objek¬ 
tima mnogo je važnije provoditi 
mjere koje će spriječiti njihovu 
pojavu u tim objektima. Prema 
tome, pojavu glodavaca i insekata 
u prostorijama u kojima se na bi¬ 
lo koji način rukuje s namirnica¬ 
ma spriječit ćemo ovako: 

a) primjenjivanjem tehničkih 
rješenja i mjera na objekti¬ 
ma i prostorijama, 

b) redovitim održavanjem reži¬ 
ma pri otklanjanju otpadaka 
iz objekata i iz njihove oko¬ 
line, 

c) primjenom odgovarajućih 
sredstava (otrova). 

ad a) — Objekti i prostorije u 
kojima se rukuje s namirnicama 
moraju biti izgrađeni iz čvrstoga 
materijala, bez pukotina i bez ru¬ 
pa u kojima se mogu zadržavati 
glodavci ili skupljati insekti. Do- 
prozornici i đovratnici moraju 
čvrsto prianjati uza zid, a prozori 
i vrata moraju se dobro zatvarati. 
Prozori (pogotovu ljeti) moraju 
biti zaštićeni mrežama protiv in- 
sekata, a donji dio vrata mora biti 
presvučen limom u visini 15 do 20 
cm od praga. Otvor odvodnoga ka¬ 
nala, koji se nalazi u slivniku, 
mora biti zaštićen onako kako je 
to prikazano na slici broj 11. Otvo¬ 
ri ventilacionoga uređaja moraju 
biti također zaštićeni od ulaska 
insekata i druge gamadi. Čvrsti 
otpaci moraju se skupljati u po¬ 
gonu u posebnim posudama za 
otpad s poklopcem (slika broj 17. 
oznaka 2) i odlagati tako da je 
onemogućen pristup glodavcima i 
insektima. Dvorište (krug) pogona 
mora biti uredno, bez otpadaka, 
bez dotrajale ambalaže, strojeva i 
drugih otpadaka. 

ad b) — U svim prostorijama i 
u okolini objekta treba redovito 
održavati čistoću pranjem i redov¬ 
nim uklanjanjem otpadaka. Po¬ 
znato je da su otpaci, pogotovu 
oni od hrane (a tih ima najviše 


u prehrambenim objektima) po¬ 
godna mjesta za zadržavanje i za 
razmnažanje insekata i glodava¬ 
ca. No i ostalo smeće također je 
pogodno mjesto za zadržavanje 
gamadi. To je i jedan od razloga 
što se svi otpaci moraju držati u 
zatvorenim posudama. To mogu 
biti metalne ili plastične posude 
s poklopcem, iz kojih se tad otpaci 
prevoze u posebnim vozilima za 
konačnu likvidaciju. Ispražnjene 
posude za otpatke treba oprati 
toplom otopinom deterdženta, po¬ 
tom ih dezinficirati i poklopljene 
ostaviti na uobičajenome mjestu. 

ad c) — Kako je već spomenuto, 
većina sredstava za uništavanje 
glodavaca (deratizaciju) i insekata 
(dezinsekciju) štetna je i za naše 
zdravlje. Zbog toga tamanjenje 
štakora obavljaju samo stručno o- 
sposobljene osobe, koje znaju kad, 
gdje i kako će postaviti meke s 
otrovom, koju će vrstu otrova u- 
potrijebiti, tko će ukloniti postav¬ 
ljene mamce (meke) i ocijeniti re¬ 
zultat obavljene deratizacije. Mu¬ 
he i ostale insekte možemo uništi¬ 
ti različitim sredstvima, raspršuju- 
ći ih na mjesta na kojima se naj- 
čašće zadržavaju. Pri tom valja 
voditi računa o tome da se prije 
prskan ja uklone iz prostorije siro¬ 
vine i namirnice, te pribor za pri¬ 
premu i usluživanje hrane. 

Osim spomenutih sredstava po¬ 
stoje i drugi načini za uništavanje 
insekata i glodavaca. Tako se već 
i u nas izrađuju električni ure¬ 
đaji za uništavanje insekata koji 
lete. Miševe možemo loviti mišo- 
lovkom, a mravi se uspješno uni¬ 
štavaju slatkom vođom kojoj je 
dodan kvasac, itd. 


U prostorijama u kojima se ru¬ 
kuje s namirnicama nije dopušte¬ 
no držati domaće životinje (pse. 
mačke) ni ptice. 

2. Strojevi, uređaji i pribor 

Strojevi, uređaji, alat, pribor i 
druga oprema namijenjena proiz¬ 
vodnji, pripremi i usluživanju 
namirnica i hrane, a osobito oni 
dijelovi što dolaze u neposredan 
dodir s namirnicom ili hranom 
moraju biti izrađeni od materijala 
koji ne mijenja prirodni sastav i 
svojstva namirnice odnosno hra¬ 
ne. Zbog toga se danas sve više 
upotrebljavaju strojevi, uređaji i 
pribor načinjeni od nerđajućeg 
čelika, od posebnih plastičnih ma¬ 
terijala, od stakla, porculana itd. 
Površine strojeva, uređaja i pri¬ 
bora moraju biti glatke, tako da 
se mogu lako čistiti, prati i de¬ 
zinficirati. Razmještaj strojeva u 
pogonu mora biti u skladu s teh¬ 
nološkim procesom. Strojevi mo¬ 
raju biti postavljeni tako da su 
pristupačni sa svih strana, a to 
znatno olakšava njihovo održava¬ 
nje. Strojevi na električni pogon 
moraju biti pravilno uzemljeni (da 
ne izazovu električni udar), a pri¬ 
jenosne remenice moraju biti za¬ 
štićene žičanom rešetkom. Danas 
se u pogone prehrambene indu¬ 
strije sve više uvode strojevi u 
kojima se gotovo cijeli tehnološki 
proces odvija u zatvorenome su¬ 
stavu, tako da je onečišćenje bilo 
koje vrste poluproizvoda ili goto¬ 
vih proizvoda iz okoline praktički 
sasvim spriječeno (proizvodnja pa¬ 
steriziranoga i steriliziranoga 


mlijeka, proizvodnja voćnih soko¬ 
va, proizvodnja sladoleda, proiz¬ 
vodnja koncentrata od rajčice 
itd.). I zanatlije sve više upotre¬ 
bljavaju strojeve od nerđajućeg 
čelika, koji su manje ili više za¬ 
tvoreni, tako da je zagađivanje 
proizvoda svedeno na malu mje¬ 
ru. Ali i s takvim strojevima po¬ 
stići će se željeni higijenski uči¬ 
nak samo onda ako se cijeli sustav 
održava u redu i čistoći. Čišćenje, 
pranje i dezinfekcija strojeva o- 
bavlja se nakon završenoga rada 
u pogonu. Cijeli se uređaj rastavi 
koliko je potrebno za uspješno 
čišćenje i pranje. Tako rastavljeni 
uređaj najprije se isplahne s mla¬ 
kom (nipošto ne s vrućom) otopi¬ 
nom deterdženta (da se odstrane 
mehaničke nečistoće, u prvome re¬ 
du masnoća). Nakon toga uređaj 
se sastavi i kroz njega se pusti 
teći vruća otopina sredstva za de¬ 
zinfekciju. Potom se cijeli sustav 
ispere vrućom vodom, koja ga za¬ 
grije toliko da se osuši od vlastite 
topline. Tako očišćeni i dezinfi¬ 
cirani sustav spreman je za proiz¬ 
vodnju. 

Jednako se tako postupa i sa 
strojevima, uređajem i s pribo¬ 
rom, koji se koriste u zanatskoj 
proizvodnji namirnica, a posebno 
s uređajem za proizvodnju slado¬ 
leda. 

Osobitu pažnju treba obratiti 
održavanju i čistoći rashladnih u- 
ređaja, tj. hladioniku i vitrini s 
uređajem za hlađenje. Te uređaje 
treba čistiti, prati i dezinficirati 
ovim redoslijedom: 

1. Isključiti rashladni uređaj iz 

električne mreže, isprazniti ga 

i ostaviti da se otopi led stvo¬ 
ren na isparivaču. 

2. Ukloniti vodu i komade leda te 
grubu nečistoću, a potom ure¬ 
đaj temeljito oprati mlakom 
otopinom deterdženta. 

3. Oprani (tj. mehanički čist) hla¬ 
dionik ili vitrinu dezinficirati 
sredstvom namijenjenim za de¬ 
zinfekciju u prehrambenim ob¬ 
jektima (omnisan, cetavlon, ha- 
lamid, Tego i si.), koji se pri¬ 
premi prema uputi proizvođa¬ 
ča. 

4. Drvene dijelove hladionika (ako 
postoje) temeljito izribati čet¬ 
kom i toplom otopinom deter¬ 
dženta, potom ih dezinficirati 
i ostaviti sušiti na mjestu zašti¬ 
ćenom od prašine i insekata. 

Očišćen, opran i dezinficiran 
hladionik ili vitrinu može se sta¬ 
viti ponovno u pogon. Čišćenje, 
pranje i dezinfekcija hladionika 
ili vitrine s hlađenjem obavljaju 
se obavezno pošto se na ispariva¬ 
ču stvorila deblja naslaga leda. 
Samo će se tako produžiti trajnost 
tih uređaja i osigurati njihov is¬ 
pravan rad. 

U hladioniku ili u vitrini s hla¬ 
đenjem čuvaju se obavezno sve 
lako pokvarljive namirnice (svje¬ 
že meso, riba, mlječni proizvodi 
itd.). U uređajima za smrzavanje 
čuvaju se duboko smrznute namir¬ 
nice kao što je duboko smrznuto 
povrće (grašak, mahune, špinat), 
duboko smrznute ribe, duboko 
smrznuto mljeveno meso, sladoled 
itd. Prilikom čuvanja namirnica 
u hladioniku ili u uređaju za ču¬ 
vanje duboko smrznutih namirnica 



treba voditi računa o tome da se 
ne stavljaju zajedno namirnice s 
jakim mirisom i namirnice koje 
lako navlače strani miris, npr. ribe 
i svježe meso, jagode i maslac i 
si. Isto se tako ne smiju čuvati 
zajedno ni namirnice što mehani¬ 
čki mogu onečistiti namirnicu ko¬ 
ju jedemo bez prethodne obrade, 
npr. duboko smrznuto povrće i in¬ 
dustrijski proizveden sladoled. 
Meso divljači mora se čuvati o- 
dvojeno od ostaloga mesa stoke za 
klanje. Iznutrice (pluća, jetra, sr¬ 
ce, mozak i dr.) moraju se čuvati 
u hladioniku ili u vitrini odvojeno 
od svježega mesa. 

Radne površine stolova, tezgi, 
dasaka i panjeva na kojima se radi 
s namirnicama moraju biti glatke, 
bez zarezotina, bez udubina i me¬ 
đuprostora. Danas se drvene po¬ 
vršine sve više zamjenjuju meta¬ 
lima, a ondje gdje to nije moguće 
(npr. rezanje mesa, narezaka i si.) 
zamjenjuju se plastičnim materi¬ 
jalima otpornima na zarezotine od 
noža, koji istodobno ne tupe oštri¬ 
cu noža. Radni stolovi i tezge 
smješteni uza zid moraju biti 
odvojeni od zida zaštitnom plo¬ 
čom. Namještaja smije biti u po¬ 
gonu samo onoliko koliko to izis¬ 
kuje tehnološki proces. Namještaj, 
a prema potrebi i neki pribor, 
moraju biti obojeni bijelom bojom, 
koja se ne ljušti pri dodiru s na¬ 
mirnicama niti se otapa pri pra¬ 
nju i dezinfekciji. Sitni pribor da¬ 
nas je većinom izrađen od nerđa- 
jućeg čelika, pa njegovo održava¬ 
nje ne zadaje nikakve teškoće. 
Oštećeni pribor i posuđe valja u- 
kloniti iz upotrebe, jer se ni naj- 


pomnijim pranjem i dezinfekcijom 
ne mogu mehanički očistiti ni o- 
sloboditi od bakterija. Isto se tako 
sve manje koristi aluminijsko 
posuđe, koje u pranju s deter¬ 
džentima poprima tamnu boju i 
lako se oštećuje (jer je aluminij 
mekan). Pri upotrebi bakrenoga 
pribora (različiti kotlići, džezve za 
crnu kavu i dr.) valja imati na 
umu da se čestom upotrebom unu¬ 
trašnji sloj kositra troši i da tak¬ 
ve posude povremeno treba poko- 
sitriti (tj. u posebnim radionicama 
dati ih ponovno presvući slojem 
kalaja). Nadalje, valja izbjegavati 
lemljeno (»lotano«) posuđe i ure¬ 
đaje, jer sredstvo za lemljenje sa¬ 
drži velike količine olova koje u 
dodiru š kiselom hranom prelazi 
u hranu, a preko takve hrane i u 
naše tijelo. 

Nečiste stolnjake, ubruse, krpe 
i radnu odjeću treba stavljati u 
posebne vreće, koje se do otpre¬ 
me u pranje čuvaju u posebnim 
ormarima ili u sanducima. Ormari 
i sanduci za držanje nečistoga rub¬ 
lja moraju biti smješteni izvan 
prostorija u kojima su namirnice. 

Ambalažu i pribor za jednokrat¬ 
nu upotrebu treba nakon upotre¬ 
be bacati u posudu za otpatke, a 
ambalažu za višekratnu upotrebu 
odmah nakon upotrebe oprati, po 
potrebi i dezinficirati, i do iduće 
upotrebe čuvati na mjestu zašti¬ 
ćenom od glodavaca, insekata i od 
prašine, kako se ne bi omogućilo 
zadržavanje i razmnažanje glo¬ 
davaca i insekata. 


3. Transport namirnica i 
ambalaža (oprema) 

Transport namirnica 

Namirnice treba transportirati 
od mjesta proizvodnje ili iz skla¬ 
dišta do pogona za pripremu i 
usluživanje ili u prodajnu mrežu 
na način koji će spriječiti nepo¬ 
voljno djelovanje vanjskih činila¬ 
ca (sunca, topline, prašine, inseka¬ 
ta i si.) na prirodna svojstva i na 
higijensku ispravnost namirnice. 
U tu su svrhu na raspolaganju 
različita transportna sredstva, npr. 
avioni, brodovi, željeznica, cestov¬ 
na vozila, a ponegdje (iako rijetko) 
još i zaprežna prijevozna sredstva. 
Bez obzira na to o kojoj je vrsti 
transportnoga sredstva za prijevoz 
namirnica riječ, unutrašnjost tak¬ 
voga vozila mora biti presvučena 
materijalom koji se može lako či¬ 
stiti, prati i dezinficirati (pocin- 
čani lim, nerđajući lim ili plastič¬ 
na masa). Takvo vozilo treba na¬ 
kon svake upotrebe očistiti, oprati 
i dezinficirati. Vozila namijenjena 
transportu namirnica moraju biti 
vidljivo označena i ne smiju se 
upotrebljavati u druge svrhe. 

Žitarice, brašno, mahunarke i 
druge suhe namirnice transporti¬ 
raju se običnim prijevoznim sred¬ 
stvima koja moraju biti zatvorena 
da zaštite namirnicu od sunca, o- 
borina, prašine, ptica i drugih ne¬ 
povoljnih utjecaja u toku njihova 
prijevoza. 

Prevoze li se lakopokvarljive 
namirnice na kraće udaljenosti 
(manje od 100 km), tad se za nji¬ 
hov transport mogu upotrijebiti 
zatvorena prijevozna sredstva bez 

rashladnog uređaja. Naprotiv, ako 
se takve namirnice transportiraju 
na veće udaljenosti, a posebno za 
topla vremena, tad se takav pri¬ 
jevoz mora obaviti transportnim 
sredstvom koje ima vlastiti ure¬ 
đaj za hlađenje. Duboko smrznute 
namirnice transportiraju se isklju¬ 
čivo u prijevoznim sredstvima 
koja imaju uređaje za održavanje 
niskih temperatura (do —20°C). 
Pri upotrebi transportnih sredsta¬ 
va javnoga prometa mora se vo¬ 
diti računa o tome da se sredstva 
kojima su transportirane namir¬ 
nice s jakim mirisom (agrumi, ba¬ 
nane, jagode, marelice, kruške i 
si.) ne upotrebljavaju za prijevoz 
namirnica što lako navlače miris 
(svježe meso, mlječni proizvodi i 
si.). 

Za transport kruha, peciva i sla¬ 
stica u prodajnu mrežu koriste se 
posebno konstruirana vozila i od¬ 
govarajuća ambalaža. To su zatvo¬ 
rena vozila s policama i pregra¬ 
dama s ventilacijom, a štite ove 
namirnice od sunca, prašine i od 
ostaloga zagađivanja. 

Svježe meso transportira se u 
trupovima, u polovicama, u četvr¬ 
tima ili u komadima. Ohlađeni 
trupovi, polovice i četvrti vješaju 
se u prijevoznom sredstvu o kuke 
tako da u toku transporta ne do¬ 
diruju pod. Meso u komadima 
transportira se u metalnim ili u 
plastičnim posudama (»lodnima«), 
ili u kartonskim kutijama (origi¬ 
nalno pakirano meso). U istome 
prijevoznom sredstvu sa svježim 
mesom ne smije se transportirati 
meso u koži (janjad, telad i si.), 
koje ne samo što onečišćuje svje¬ 


že meso dlakama, nego djeluje ne¬ 
povoljno na higijensku kvalitetu 
i na održljivost svježega mesa. U- 
tovar i istovar mesa ne smiju o- 
bavljati šoferi ni koči jaši, nego 
posebno osoblje koje, osim radne 
odjeće, mora imati i kapuljaču za 
glavu, da se spriječi onečišćenje 
mesa kosom. Utovar i istovar me¬ 
sa mora se obaviti tako da je me¬ 
so zaštićeno od oborina, sunca i 
od prašine. 

Ambalaža (oprema) 

Sve češća prodaja namirnica i 
gotovih jela u originalnoj opremi 
(ambalaži) povoljno utječe na hi¬ 
gijensku ispravnost namirnice, jer 
je štiti od mehaničkoga onečišće¬ 
nja i od drugih nepovoljnih utje¬ 
caja. Osim toga, originalno zapa¬ 
kirana namirnica daje veću ga¬ 
ranciju potrošaču da će zaista ku¬ 
piti određenu kvalitetu i količinu 
proizvoda, a to nije uvijek tako 
ako namirnicu kupuje otvorenu 
(npr. svježe meso, mljeveno meso 
i dr.). Zbog toga se sve češće su¬ 
srećemo i s prodajom namirnica 
u originalnom pakiranju, koje su 
se donedavna prodavale u rasu¬ 
tom (rinfuza) stanju, npr. šećer, 
sol, brašno, riža, keksi pa čak i 
krumpir, luk, naranče itd. Razli¬ 
kujemo dvije vrste ambalaže za 
pakiranje namirnica: I. ambalažu 
koja dolazi u neposredan dodir s 
namirnicom i 2. vanjsku amba¬ 
lažu. 

1. Ambalaža koja dolazi u nepo¬ 
sredan dodir s namirnicom mora 
odgovarati ovim uvjetima: 

a) mora biti izrađena od takvoga 
materijala koji u dodiru s na¬ 


mirnicama ne stvara nikakve 
tvari štetne za ljudsko zdravlje, 

b) ne smije mijenjati organolep- 
tička svojstva (miris, boju, 
okus, izgled i čvrstoću namir¬ 
nice, 

c) mora namirnici sačuvati njezi¬ 
nu higijensku ispravnost. 

Danas nam u tu svrhu stoje na 
raspolaganju različite vrste mate¬ 
rijala za izradu ambalaže. Jedan 
su od najviše upotrebljavanih ma¬ 
terijala za opremanje namirnica 
plastične tvari, lim, staklo i po¬ 
sebno izrađen karton u kombina¬ 
ciji s aluminijskom folijom (tetra- 
pak i si.), a i aluminijska folija. 
Unatoč tome još se i danas zadr¬ 
žao papir kao sredstvo za izradu 
ambalaže za namirnice (papirna¬ 
te vrećice). Nadalje, za opremanje 
namirnica upotrebljavaju se raz¬ 
ličite vreće od platna, jute, plasti¬ 
ke ili od natronskoga papira (vreće 
za brašno, kavu, rižu, šećer i si.), 
pa drvena ambalaža (za transport 
voća i povrća) i ambalaža od va¬ 
lovite ljepenke. Danas se većinom 
upotrebljava ambalaža za jedno¬ 
kratnu upotrebu. Jutene i platne¬ 
ne vreće, drvena, a djelomično i 
staklena ambalaža, tzv. »povratna 
ambalaža«, upotrebljava se više¬ 
kratno, pa je nakon svake upotre¬ 
be dobro očistiti i oprati a, prema 
potrebi, i dezinficirati. 2. U tzv. 
»vanjsku ambalažu« ubraja se am¬ 
balaža koja ne dolazi u neposre¬ 
dan dodir s namirnicom. Takva 
ambalaža može biti od drva, pla¬ 
stike, papira ili od sličnoga ma¬ 
terijala. U takvu se ambalažu 
stavljaju (opremaju) namirnice 
koje su već zapakirane u original¬ 


nu ambalažu od plastike, metala, 
pergaminskog ili celofanskoga 
papira i si. (npr. jaja ili mlijeko 
u prahu opremljeni u buradi od 
kartona nalaze se u vreći od pla¬ 
stične folije). 

4. Skladištenje namirnica i 
sirovina za njihovu proizvodnju 

Prostorije za čuvanje sirovina 
za proizvodnju namirnica i za ču¬ 
vanje namirnica moraju u svemu 
odgovarati građevinsko - sanitar¬ 
nim uvjetima propisanima za pro¬ 
storije u kojima se namirnice 
proizvode ili prodaju. 

Namirnice i sirovine za njihovu 
proizvodnju moraju biti pravilno 
uskladištene, tj. u suhome skladi¬ 
štu i zaštićene od sunca, topline, 
prašine, insekata i glodavaca. La- 
kopokvarljive namirnice čuvaju 
se na hladnome mjestu (tj. u ras¬ 
hladnim komorama), a duboko 
smrznute namirnice u komorama 
s niskim temperaturama (—18°C). 
Tako čuvane namirnice i sirovine 
za njihovu proizvodnju sačuvat će 
svoja prirodna svojstva nepromi¬ 
jenjenima u toku uskladištenja. 
Kako se većina namirnica čuva 
zajedno sa sirovinama za njihovu 
proizvodnju, to treba voditi raču¬ 
na o tome da se namirnice s jakim 
mirisom (riba, neko voće, mirodi¬ 
je, začini, bakalar itd.) ne drže 
blizu ili zajedno s namirnicama 
koje rado navlače strani miris. 
Takve namirnice treba čuvati o- 
dvojeno. 

S obzirom na temperaturu, raz¬ 
likujemo skladišta s tzv. »normal¬ 
nim temperaturama«, tj. s tem- 

peraturom okoline, skladišta s u- 
ređajem za hlađenje namirnica i 
skladišta za čuvanje duboko smr¬ 
znutih namirnica. U skladištu s 
normalnom temperaturom čuvaju 
se suhe namirnice (brašno, sol, še¬ 
ćer, trajne konzerve, riža, grah i 
si.). Lakopokvarljive namirnice 
(svježe meso, svježe kobasice, pa¬ 
sterizirano mlijeko, polutrajne 
konzerve itd.) čuvaju se u hlađe¬ 
nom skladištu. Duboko smrznute 
namirnice (duboko smrznuta riba, 
duboko smrznuto povrće, indu¬ 
strijski proizveden sladoled i si.) 
čuvaju se u komorama s tempera¬ 
turom od —18°C. 

Pri uskladištenju namirnica va¬ 
lja paziti na to da se namirnice 
slažu do određene visine (ovisno 
o vrsti namirnice i o vrsti skladi¬ 
šta), da ne bude velikoga pritiska 
na donje slojeve, a to može iza¬ 
zvati povišenje temperature i na¬ 
mirnica se »upali« (kao npr. braš¬ 
no i njemu slični proizvodi). Zbog 
toga se vreće s brašnom slažu 
unakrsno, tako da između poje¬ 


dinih redova ostane slobodan pro¬ 
stor, a istodobno su vreće odmak¬ 
nute od zida najmanje 10 do 15 
cm i uzdignute od poda najmanje 
20 cm. Tako je, osim provjetrava¬ 
nja skladišta, omogućena i bolja 
kontrola zaliha, a osigurano je i 
temeljitije čišćenje i pranje poda. 
Sirovine štetne za ljudsko zdrav¬ 
lje (konzervansi, nitrati) moraju 
se čuvati odvojeno od ostalih nji¬ 
ma sličnih sirovina (sol, šećer i si.) 
i pod kontrolom odgovorne osobe, 
kako ne bi bilo zamjene (npr. za¬ 
mjena nitrata za sol, ili nitrita za 
nitrat i si.). 

5. Osoblje 

Osvrnemo li se na sve što je re¬ 
čeno o izvorima mehaničkoga 
i mikrobiološkoga onečišćenja na¬ 
mirnica, tad možemo zaključiti da 
čovjek koji radi s namirnicama 
ima odlučujuću ulogu u proizvod¬ 
nji i u prometu kvalitetnih i hi¬ 
gijenski ispravnih namirnica. Zbog 
toga je i razumljivo zašto se od 




Slika 16: Priprema voća, povrća i mesa — (1) korito za pranje voća i povrća, 
(2) radni stol, 13) praosiik za ruke, (4) panj za meso, (5) radni stol, (6) kuke za 

meso 



Slika 17: Pranje i dezinfekcija pribora za jelo — (1) mehaničko čišćenje ta¬ 
njura, (2) kanta za otpatke, (3) pranje u otopini deterdženta, (4) pranje u oto¬ 
pini dezinfekcijskog sredstva, (5) ispiranje, (6) sušenje 


osoblja zaposlenoga u proizvodnji, 
transportu, i prodaji, pripremi i 
usluživanju namirnica zahtijeva 
da posebnu pažnju obrate osobnoj 
higijeni i higijenskim navikama 
nužnima u toku rada. 

Tako prije svega osoblje koje 
rukuje s namirnicama mora imati 
uvijek čiste ruke s uredno podre- 
zanim (a u žena i neobojenim) 
noktima. Kosa mora biti uredno 
počešljana i prekrivena rupcem 
ili pokrita kapom. Muškarci mo¬ 
raju biti obrijani, a brkovi i brada 
uredno njegovani. U toku rada s 
namirnicama zabranjeno je kaš- 
ljati i kihati iznad namirnica te 
pljuvati po podu. Napokon, osobe 
koje rade s namirnicama ne smiju 
u toku rada dodirivati rukama u- 
sta, nos, kosu, različite prištiće i 
si. Podrobnije o svemu tome pisa¬ 
no je u poglavlju »Osobna higije¬ 
na«. 

Poznato je da čovjek može biti 
i izvor uzročnika različitih zaraz¬ 


nih bolesti, a namirnice s kojima 
rukuje predstavljaju jedan od pu¬ 
tova širenja zaraznih bolesti, oso¬ 
bito crijevnih (a i nekih bolesti 
organa za disanje). Znamo i to, ka¬ 
ko bakterije dospiju u namirnice 
od osoba koje rade s namirnicama 
(iz crijevnoga sadržaja, iz mokra¬ 
će, nosa, usta i s kože). 

Ali, za sprečavnje bakterijskoga 
onečišćenja namirnica nije dostat¬ 
no samo poznavanje higijene, ne¬ 
go osoblje zaposleno u proizvod¬ 
nji, transportu, pripremi, usluži¬ 
vanju i u prometu namirnica mo¬ 
ra posjedovati određene higijen¬ 
ske i kulturne navike, a povjereni 
posao mora obavljati savjesno. Ni 
najsuvremeniji strojevi, oprema 
ili najsuvremeniji tehnološki pro¬ 
ces neće dati zadovoljavajuće re¬ 
zultate ako je zaposleno osoblje 
nesavjesno i bez odgovarajućih hi- 
gijensko-kulturnih navika. 

Imajući na umu veliku ulogu o- 
soblja koje rukuje s namirnicama 

na bilo koji način, donesen je niz 
propisa kojima su regulirani pro¬ 
izvodnja i promet namirnica i pro¬ 
pisa koji određuju kvalitetu i hi¬ 
gijensku ispravnost namirnica. To 
je i jedan od razloga zbog kojih 
se organizira i tečaj iz higijensko¬ 
ga minimuma. Primijene li se spo¬ 
znaje stečene na ovom tečaju i u 
praktičnom radu, tada je sasvim 
pouzdano da potrošač može biti 
zaista siguran kako će za svoj no¬ 
vac dobiti kvalitetnu i higijenski 
besprijekornu namirnicu ili hra¬ 
nu. 

O posebnim higijenskim 
uvjetima u nekim uslužnim 
objektima 

a) Ugostiteljski objekti 

Za ugostiteljske objekte, osim 
već spomenutih općih higijenskih 
uvjeta, postoje i posebni uvjeti 
koji moraju biti ispunjeni da se 
osigura higijenski ispravna hrana 
što se u tim objektima priprema i 
uslužuje potrošaču. U ostvariva¬ 
nju higijenskih uvjeta proizvodnje 
i usluživanja hrane u nekome u- 
gostiteljskom objektu osobito va¬ 
lja pripaziti na slijedeće faze rada: 

1. pripremu hrane, 

2. posluživanje hrane i pića, 

3. čišćenje, pranje i dezinfekciju 
pribora za jelo i piće, 

4. čišćenje, pranje i dezinfekciju 
pribora za pripremu hrane i 
prostorija u kojima se hrana 
priprema, 

5. čuvanje namirnica i hrane, 

6. osoblje. 

1. Priprema hrane. Kod pripreme 
hrane treba imati na umu da se 


kvalitetna i higijenski ispravna 
hrana može pripremiti samo od 
kvalitetnih sirovina, pod bespri¬ 
jekornim higijenskim uvjetima i 
ako taj posao obavlja stručno os¬ 
posobljeno osoblje. 

Zbog toga svaku pripremu hra¬ 
ne počinjemo odabiranjem sirovi¬ 
na, obraćajući pri tom pažnju na 
miris, boju, izgled i čvrstoću (a 
katkad i na okus) sirovine ili na¬ 
mirnice. Pokvarene ili sumnjive 
sirovine i namirnice ne smiju se 
ni u kojem slučaju upotrijebiti za 
pripremu hrane. 

Nadalje, treba pripaziti i na to 
da se nečisti poslovi (čišćenje po¬ 
vrća, peradi, ribe, pranje bijelog 
posuđa i si.) obavljaju odvojeno 
(tj. u posebnoj prostoriji) od čis¬ 
tih poslova (pripremanje, dogo- 
ta vi janje i dijeljenje hrane), kako 
je to prikazano na slici broj 16. 
Pečeno meso ne smije se rezati na 
istoj dasci na kojoj se rezalo svje¬ 
že meso. Ostali pribor: noževi, vi¬ 
ljuške, razne hvataljke i si. mo¬ 
raju se osigurati posebno za siro¬ 
ve namirnice, a posebno za kuha¬ 
ne i pečene. Jelo se smije dodiri¬ 
vati rukama samo onoliko koliko 
je potrebno, uz uvjet da su ruke 
besprijekorno čiste. Nehigijenski 
je i nije dopušteno kušati hranu 
priborom koji služi pri priprema¬ 
nju hrane, pa se u tu svrhu mora 
uvijek upotrijebiti čista žlica ili 
viljuška. 

2. Usluživanje hrane i pića. Svako 
jelo (a i piće) treba poslužiti s či¬ 
stim priborom i s čistim rukama. 
Posebnu pažnju treba obratiti pri 
stavljanju pribora za jelo i piće 
na stol. Uzaludno je i najpomnije 


pranje i dezinfekcija pribora za 
jelo i piće ako ga hvatamo ruka¬ 
ma na onim mjestima s kojima do¬ 
laze u dodir hrana ili usta potro¬ 
šača (tanjur, viljuška, nož, žlica, 
čaša, šalica itd.). Pri donošenju 
hrane na stol ne smije se hrana 
dodirivati prstima. I naoko najči¬ 
stije ruke sadrže na svojoj površi¬ 
ni, osobito u pukotinama kože, u 
predjelu nokata i između prstiju 
bezbroj bakterija koje dodirom 
pribora za jelo ili piće ili dodirom 
hrane mogu onečistiti hranu. Isto 
se tako ne smiju slagati tanjuri s 
jelom jedan iznad drugoga, kako 
se to običava pri posluživanju hra¬ 
ne. Valja imati na umu da je do¬ 
nji dio vanjske strane tanjura go¬ 
tovo uvijek onečišćen bakterijama. 
Zbog toga se danas sve više upo¬ 
trebljavaju posebna kolica za po¬ 
služivanje hrane. 

3. Čišćenje, pranje i dezinfekcija 
pribora za jelo i piće (tzv. bijelo¬ 
ga posuđa). Kako je već spomenu¬ 
to, bijelo posuđe pere se odvojeno 
od posuđa koje služi za priprema¬ 
nje hrane (tzv. »crnog posuđa«) 
zbog toga što je bijelo posuđe u 
dodiru s potrošačima nepoznatoga 
zdravstvenog stanja i znači opas¬ 
nost za onečišćenje posuđa za pri¬ 
premanje hrane s bakterijama — 
uzročnicima bolesti ili uzročnici¬ 
ma trovanja hranom. 

Kako se pere pribor za jelo i pi¬ 
će prikazano je na slici broj 17. 

Pranje pribora za jelo mora se 
odvijati ovim redoslijedom: 

a) grubi ostaci hrane zaostale, na 
priboru uklone se u posudu (kan¬ 
tu) za otpad s poklopcem; 


b) tanjuri i pribor za jelo stave 
se u toplu vodu, kojoj je dodano 
sredstvo za pranje (deterdžent, so¬ 
da), radi uklanjanja masnoće i 
drugih nečistoća; 

c) mehanički čisti tanjuri i pri¬ 
bor stavljaju se u drugi dio prao- 
nika u kojem je vruća voda kojoj 
je dodano sredstvo za dezinfekci¬ 
ju, tj. za uništavanje mikroorga¬ 
nizama (halamid, omnisan, Te- 
go-51 i si.), i ostave stajati neko¬ 
liko (najmanje 5) minuta; 

d) dezinficirano posuđe i pribor 
slaže se potom u žičane košarice 
i u njima ispire pod mlazom teku¬ 
će vruće vode; 

e) isplahnuto posuđe i pribor 
postave se zajedno s košaricom na 
kosu podlogu, da se ocijede i osu¬ 
še (ne brisati krpom!). 

Prema tome za pranje posuđa i 
pribora za jelo potreban je tro¬ 
djelni praonik (za pranje, dezin¬ 
fekciju i za ispiranje). Žičane ko¬ 
šarice za ispiranje tanjura i pri¬ 
bora za jelo praktične su zbog to¬ 
ga što se tanjuri i pribor mogu is¬ 
pirati s vrelom vodom bez štetnog 
djelovanja na ruke osobe koja o- 
bavlja taj posao. Naime treba ima¬ 
ti na umu, da će se isplahnuto po¬ 
suđe i pribor za jelo to brže osu¬ 
šiti što je voda za ispiranje topli¬ 
ja. Brisanje krpama, pa makar i 
čistima, nije dopušteno, jer te kr¬ 
pe hvatamo rukama na kojima se 
gotovo uvijek nalaze mikroorgani¬ 
zmi. 

Čaše se peru s pomoću četke u 
toploj vodi, kojoj je dodano sred¬ 
stvo za pranje (deterdžent) zbog 
uklanjanja masnoće. Nakon toga 
čaše se stave u drugi dio praoni- 

ka, u kojemu je topla voda sa 
sredstvom za dezinfekciju (hala- 
mid, omnisan i si.), i ostave staja¬ 
ti najmanje 5 minuta, da se unište 
na čašama prisutne bakterije. Op¬ 
rane i dezinficirane čaše isplahnu 
se u što je moguće toplijoj vodi 
(da se što jače zagriju), jer će se 
tad brže osušiti. Tako isplahnute 
čaše osuše se cijeđenjem, a ne bri¬ 
sanjem s krpom! 

4. Pranje, čišćenje i dezinfekcija 
pribora za pripremu hrane i pro¬ 
storija u kojima se hrana pripre¬ 
ma. Taj posao treba obavljati oso¬ 
blje koje ne priprema hranu, jer 
će ga obaviti temeljitije i uspješ¬ 
nije od osoblja zaposlenoga pri 
pripremi hrane. Naime, obavljaju 
li taj posao osobe koje rade u pri¬ 
premi hrane, tad ga obavljaju u- 
glavnom potkraj redovitoga rad¬ 
nog vremena kad su već umorne, 
pa su takvo čišćenje, pranje i de¬ 
zinfekcija veoma često površni i 
bezuspješni. 

Čišćenje, pranje i dezinfekciju 
radnih površina i prostorija za 
pripremu hrane treba obaviti od¬ 
ređenim redoslijedom kako bi tim 
procesom bio obuhvaćen sav pri¬ 
bor, sve radne površine i prosto¬ 
rije i kako bi se spriječilo nakna¬ 
dno onečišćenje jednom već oči¬ 
šćenih, opranih i dezinficiranih 
radnih površina i pribora. Spome¬ 
nuti posao treba obaviti ovim re¬ 
doslijedom: 

a) posuđe koje je služilo u pri¬ 
premi hrane opere se odvojeno od 
bijeloga posuđa, ali onako kako je 
opisano kod čišćenja, pranja i de¬ 
zinfekcije bijeloga posuđa (tj. pri¬ 
bora za jelo i piće), 


b) strojevi za obradu sirovina 
(stroj za mljevenje mesa, stroj za 
usitnjavanje oraha, maka i si.) ra¬ 
stave se tako da se mogu temeljito 
mehanički očistiti, oprati i dezin¬ 
ficirati, 

c) dezinficirani dijelovi strojeva 
isplahnu se vrućom vodom i osta¬ 
ve sušiti cijeđenjem. Nakon toga 
strojevi se ponovno sastave i ču¬ 
vaju zaštićeni od prašine i inseka- 
ta (u posebnom ormaru ili prekri¬ 
veni plastičnom folijom), 

d) s radnih površina (dasaka, 
panjeva i si.) ukloni se gruba ne¬ 
čistoća, a potom se operu toplom 
otopinom deterdženta i obrišu či¬ 
stom krpom nakvašenom otopi¬ 
nom sredstva za dezinfekciju, 

e) potom se očiste, operu i de¬ 
zinficiraju keramičke pločice zida 
u blizini radnih stolova (ako su 
prislonjeni uza zid), 

f) na kraju se pod očisti od gru¬ 
be nečistoće, opere toplom vodom 
kojoj je dodano sredstvo za pranje 
(deterdžent i si.), a prema potrebi 
pod se i dezinficira. 

Blagovaonice se očiste između 
posluživanja obroka, tj. kad se ne 
poslužuje hrana. 

5. Čuvanje namirnica i hrane. Za 
čuvanje namirnica i hrane treba 
osigurati odgovarajuće uređaje i 
pribor, tj. vitrine, hladionike, or¬ 
mare i si. Namirnice, koje se jedu 
bez prethodne pripreme (različiti 
naresci, sir, pecivo, slastice i si.) 
moraju se čuvati zaštićene od pra¬ 
šine i insekata u vitrinama, pod 
staklenim zvonom ili u ormarići¬ 
ma s mrežom. Poslužuju se potro¬ 
šaču odgovarajućim priborom (vi¬ 
ljuška, hvataljka, i si.). Namirni¬ 


ce podložne brzom kvarenju ču¬ 
vaju se obavezno u hladioniku. 
Gotova jela, a posebno različite 
juhe, gulaš, punjena paprika, sar¬ 
ma, musaka i si. ne smiju se čuva¬ 
ti na kraju štednjaak i pri tempe¬ 
raturama između 30°C i 40°C, jer 
te temperature pogoduju razmna¬ 
žanju bakterija kojima se hrana 
može onečistiti, pogotovu ako se 
drži u posudama bez poklopca. Da 
se spriječi trovanje potrošača, ta¬ 
kvu hranu treba čuvati na znatno 
višoj temperaturi (između 60°C i 
70°C), jer se na tim temperatura¬ 
ma ne mogu razmnažati bakterije 
eventualno dospjele u hranu na¬ 
kon njezine pripreme. Preostane li 
hrana od jednoga obroka, tad je 
do drugoga obroka treba obavezno 
čuvati u ledenici, a prije ponovne 
upotrebe (jela) mora se prokuhati 
najmanje 10 minuta. Da se izbje¬ 
gnu nepoželjne posljedice od tzv. 
»prigrijane hrane«, preporuča se 
za svaki obrok pripremiti onoliko 
hrane koliko se smatra da će se 
potrošiti (prodati). Štoviše manja 
je šteta ako nedostane hrane za 
nekoliko obroka negoli da je ima 
previše. I u ugostiteljstvu vrijede 
isti principi čuvanja namirnica i 
hrane, koji su navedeni u poglav¬ 
lju »Skladištenje namirnica i siro¬ 
vina za njihovu proizvodnju«. Po¬ 
sebno valja istaknuti, da se s na¬ 
mirnicama ne smiju čuvati zajed¬ 
no kemikalije (deterdženti, soda, 
sredstva za uništavanje gamadi i 
si.) kako se ne bi zamijenile s nji¬ 
ma sličnim namirnicama (šećer, 
sol, brašno itđ.). Nadalje, ne smiju 
se držati na podu ni namirnice ni 
hrana. U posude s vodom zbog 



hlađenja ne smije se stavljati hra¬ 
na ako nije u hermetički zatvore¬ 
noj posudi. 

6. Osoblje. Sve ono što je navede¬ 
no u ovome poglavlju (Osoblje) i 
u poglavlju »Osobna higijena« vri¬ 
jedi i za osoblje zaposleno u ugo¬ 
stiteljstvu. 

Obavljanje ugostiteljskih uslu¬ 
ga na otvorenu prostoru uglav¬ 
nom je privremeno i vezano je za 
sajmove, narodna veselja i si., a 
mora se obavljati prema načelima 
higijene i u suglasnosti s propisi¬ 
ma, kojima je ta djelatnost dopu¬ 
štena. Tako, prije svega, namirni¬ 
ce i pripremljena hrana moraju 
biti zaštićeni od sunca, prašine, in¬ 
sekata, od dodira rukama potroša¬ 
ča, od kihanja i kašljanja. Namir¬ 
nice i hrana što se prodaju na ot¬ 
vorenu prostoru moraju se držati 
u odgovarajućim sanducima ili u 
ormarićima, a hrana izložena pro¬ 
daji mora biti pod staklenim zvo¬ 
nom, u vitrini ili zaštićena gustom 
mrežom. Posluživanje se mora o- 
bavljati na stolu, klupi ili na tez¬ 
gi, a upotrijebljeni pribor mora se 
čistiti i prati na spomenuti način. 
Pribor za jelo i piće, koji se upo¬ 
trebljava za posluživanje namirni¬ 
ca, hrane i pića na otvorenu pro¬ 
storu, mora biti samo za jedno¬ 
kratnu upotrebu, tj. izrađen od 
običnog ili plastificiranoga karto¬ 
na ili od plastike. Za osoblje koje 
priprema ili poslužuje namirnice, 
hranu ili piće na otvorenu prosto¬ 
ru vrijede isti uvjeti i zakonski 
propisi (zdravstveni list, radna od¬ 
jeća, pohađanje tečaja iz higijen¬ 
skoga minimuma i si.) što se ođ- 

nose na osobe zaposlene u ugosti¬ 
teljstvu. 

b) Trgovina mješovite robe 

Prodaja namirnica bitno se iz¬ 
mijenila posljednjih godina. Tako 
su danas malobrojne specijalne 
prodavaonice kruha, peciva i mli¬ 
jeka, ili mesnice u kojima se pro¬ 
daju samo meso i mesni proizvodi. 
Razlog je tome to što se ve¬ 
ćina namirnica prodaje u ori¬ 
ginalnom pakovanju (opremi), 
pa se npr. danas u mes¬ 
nici ne prodaje samo meso nego 
i ostale namirnice u originalnoj 
ambalaži (brašno, ulje, mineralna 
voda, kava i si.). Danas se susreće¬ 
mo s novim tipom prodavaonica 
namirnica koje posluju na princi¬ 
pu samoposluživanja. U tim pro¬ 
davaonicama se osim tzv. »špece¬ 
raja« prodaju kruh, pecivo, mlije¬ 
ko i mlječni proizvodi, pa svježe 
meso i mesni proizvodi, meso pe¬ 
radi, riba, povrće i voće te razli¬ 
čita druga roba, kao što su pred¬ 
meti opće upotrebe (predmeti za 
kućanstvo )itđ. Ako su takve pro¬ 
davaonice dobro projektirane, 
funkcionalno dobro postavljene i 
dovoljno prostrane, da se pojedine 
namirnice mogu izolirati od osta¬ 
le robe (kozmetičkih sredstava, ke¬ 
mikalija) i ako je udovoljeno op¬ 
ćim higijensko-sanitarnim uvjeti¬ 
ma, tad će takve prodavaonice od¬ 
govarati svojoj svrsi, bez štetnih 
posljedica za kvalitetu i higijen¬ 
sku ispravnost namirnica. Na ža¬ 
lost, u praksi to često nije tako. 
Prodavaonice su malene, pa su 
zbog toga pretrpane, bez odgova¬ 
rajućega provjetravanja i bez po¬ 
moćnih prostorija (pomoćnoga 


skladišta za namirnice i ambala¬ 
žu). Zbog toga se nerijetko uz na¬ 
mirnice na polici nalaze kozmeti¬ 
čka sredstva, deterdženti, sredstva 
za uništavanje gamadi i si. Ionako 
mali prostor prodavaonice po ko¬ 
jemu se kreću prodavači i kupci 
često je zakrčen ambalažom u ko¬ 
joj se nalaze namirnice ili pred¬ 
meti opće upotrebe. Sve se to ne¬ 
povoljno odražava na kvalitetu 
namirnica i na njihovu higijensku 
ispravnost. 

Izlozi u kojima se namirnice iz¬ 
lažu moraju biti zaštićeni od sun¬ 
ca, a lakopokvarljive namirnice 
smiju se izlagati u izlogu (osobito 
za topla vremena) samo u hladio¬ 
niku. Izlozi se ne smiju upotreb¬ 
ljavati za provjetravanje proda¬ 
vaonice. 

Stolovi i površine s kojih se po¬ 
služuju namirnice moraju biti gla¬ 
tki i od takva materijala koji se 
može lako čistiti, prati i dezinfici¬ 
rati. 

Osobe koje poslužuju kruh, pe¬ 
civo, mlječne proizvode i nareske 
kobasica ne smiju posluživati one 
namirnice što bi mogle onečistiti 
te proizvode (povrće, voće, kemij¬ 
ska sredstva i si.). 

Pribor za posluživanje jedne vr¬ 
ste namirnica (nož, viljuška, hva- 
talj'ka) ne smije se upotrijebiti i 
za drugu vrstu namirnice (npr. 
nož za rezanje šunke ili sira, ili, 
hvataljka za pecivo ne smije se 
upotrijebiti za hvatanje kiselih 
krastavaca, maslina i si.). 

Kruh i pecivo moraju biti ure¬ 
dno složeni na policama i zaštiće¬ 
ni od prašine, insekata i od izrav¬ 
na dodira rukama potrošača. Pri 


prodaji kruha i peciva mora na 
tezgi stajati bijeli i čisti papir u 
koji si potrošač sam zamata kruh 
ili pecivo. Mlječni proizvodi i na¬ 
resci kobasica ili šunke zamataju 
se u bijeli i čisti papir koji, u po¬ 
gledu higijenske ispravnosti, mo¬ 
ra odgovarati uvjetima za amba¬ 
lažu što dolazi u neposredan do¬ 
dir s namirnicama. 

Namirnice koje se prodaju u ra¬ 
sutom (rinfuza) stanju moraju se 
čuvati u posebnim pretincima ili 
u odgovarajućim vrećama, a te 
moraju biti zatvorene. 

Masti i ulja prodaju se u ori¬ 
ginalnoj opremi. 

Za čuvanje u prodaji lakopo- 
kvarljivih, duboko smrznutih na¬ 
mirnica, namirnica što jako mirišu 
i onih koje te mirise lako popri¬ 
maju, vrijede načela navedena u 
poglavlju »Skladištenje namirni¬ 
ca i sirovina za njihovu proizvod¬ 
nju«. 

c) Pekarnice 

Osim općih sanitarno-tehničkih 
i higijenskih načela, opisanih za 
prehrambene objekte, pekarnice 
moraju ispunjavati i posebne u- 
vjete diktirane tehnološkim pro¬ 
cesom proizvodnje kruha i peciva. 
Prema načinu proizvodnje kruha i 
peciva prevladavaju danas uglav¬ 
nom dva tipa pekarnica: zanatske 
i industrijske. 

U zanatskim pekarnicama veći¬ 
na tehnološkoga procesa odvija se 
ručno. Takve pekarnice moraju 
imati ove prostorije: 

a) skladište brašna koje mora 
biti suho, zaštićeno od glodavaca, 
s postoljima podignutim od poda, 


na koja se polažu vreće s braš¬ 
nom. 

b) prostoriju za prosijavanje 
brašna, 

c) prostoriju u kojoj se tijesto 
izrađuje, zrije i oblikuje u kruh i 
pecivo, 

d) prostoriju za pečenje kruha i 
peciva, 

e) prostoriju za hlađenje kruha. 

Prostornost prostoriji mora biti 
u skladu s kapacitetom pekarnice. 

Peći u takvim pekarnicama naj¬ 
češće su s izravnim loženjem iz 
prostorije i s pražnjenjem pepela 
istim putom. Taj način loženja i 
pražnjenja pepela treba izbjegava¬ 
ti zbog sprečavanja mehaničkoga 
onečišćenja kruha i peciva. 

Oprema zanatskih pekarnica sa¬ 
stoji se od ručnih sita, drvenih 
načvi (korita) za miješanje tijesta, 
dasaka na kojima oblikovano tije¬ 
sto zrije (pinakota), tkaninastih 
presvlaka za pinakote i od drve¬ 
nih lopata za ubacivanje tijesta i 
za vađenje kruha iz peći. Sva dr¬ 
vena oprema mora biti izrađena 
od tvrdoga drva i mora se održa¬ 
vati u najvećoj čistoći. Načve mo¬ 
raju imati poklopac i poslije po¬ 
sla moraju se očistiti i zatvoriti. 
Pinakoti i lopate moraju se nakon 
rada očistiti, oprati i staviti na 
mjesto zaštićeno od prašine, inse¬ 
kata i si. Platno za pokrivanje da¬ 
saka za zrenje tijesta (pinakota) 
mora biti bijelo i besprijekorno 
čisto. U prostorijama za hlađenje 
kruha potrebne su police od glat¬ 
koga i tvrdoga drva. Police na ko¬ 
jima se hladi kruh moraju biti od¬ 
maknute od zida najmanje 10 cm, 
da kruh ne dodiruje zid. Sav na- 

mještaj u pekarnici mora biti obo¬ 
jen uljanom bojom svijetlih tono¬ 
va, ili bijelom bojom. Prodaje li 
se kruh uz pekarnicu, tad prosto¬ 
rija za prodaju mora biti u funk¬ 
cionalnoj vezi s prostorijom za 
hlađenje kruha. I u prodavaonici 
kruh se stavlja na police, da ne 
dodiruje zid. 

Industrijske pekarnice objekti 
su novijeg datuma, velikoga ka¬ 
paciteta, mehanizirani i automati- 
zirani. Loženje peći u tim je po¬ 
gonima najčešće na plin, paru ili 
električno. Taj tip pekarnice gra¬ 
đen je kao industrijska hala s lan¬ 
čano povezanim prostorijama pre¬ 
ma tehnološkom procesu proizvod¬ 
nje. Tehnološki proces teče u je¬ 
dnome smjeru, a u jednoj hali mo¬ 
že postojati i po nekoliko uspore¬ 
dnih proizvodnih linija. Iz skladi¬ 
šta vreće s brašnom se transpor¬ 
terom dopremaju i prazne u me¬ 
hanička sita, ispod kojih se nalaze 
mehaničke metalne miješalice, tj. 
kotlovi s mehaniziranim uređajem 
za dodavanje vode, soli i kvasca i 
s miješalicama. Posebni uređaji 
oblikuju željene komade od izmi¬ 
ješanoga tijesta i stavljaju ih na 
transportnu vrpcu na kojoj zrije 
oblikovano tijesto. Nakon zrenja 
transportna vrpca kreće se dalje i 
prenosi oblikovano i zrelo tijesto 
kroz tunelski sustav peći takvom 
brzinom da na drugome kraju tu¬ 
nela izlazi pečen kruh ili pecivo. 
Tako pečeni kruh nošen tekućom 
vrpcom dolazi do uređaja za pa¬ 
kiranje, tj. slaže se u posebne 
»gajbe« ili u sanduke i prenosi u 
prostoriju za hlađenje. 


Zanatske pekarnice od sanitar¬ 
noga čvora moraju imati garde¬ 
robu, zahod i umivaonik, a indu¬ 
strijske pekarnice moraju imati 
kompletan sanitarni blok. 

d) Slastičarnice 

Razlikujemo dva tipa slastičar¬ 
nica: one u kojima se slastice i 
sladoled prodaju i uslužuju i, one 
u kojima se sladoled i slastice pro¬ 
izvode, prodaju i uslužuju. 

Osim općih sanitarno-tehničkih 
i higijenskih principa kojima mo¬ 
raju odgovarati ugostiteljski ob¬ 
jekti, slastičarnice moraju ispu¬ 
njavati i neke specifične sanitar- 
no-tehničke i higijenske uvjete 
vezane za način njihova rada. 

Tako slastičarnica u kojoj se 
prodaju i poslužuju slastice i sla¬ 
doled u odgovarajućoj prostoriji 
mora imati inventar potreban za 
obavljanje te djelatnosti (stolove, 
stolce, vitrine, rashladne uređaje 
itd.). Slastičarnica u kojoj se sla¬ 
stice i sladoled proizvode, prodaju 
i poslužuju, osim spomenute pro¬ 
storije za prodaju i inventara u 
njoj, mora imati posebno odijelje¬ 
nu radionicu (kuhinju) sa skladi¬ 
štem za sirovine, a po mogućnosti 
i odvojenu prostoriju za proizvod¬ 
nju sladoleda. 

Suhe slastice čuvaju se u zašti¬ 
ćenim vitrinama, a slastice s kre¬ 
mama i slodoled čuvaju se na ni¬ 
skim temperaturama. 

Stolovi za izradu slastica mora¬ 
ju biti glatki i bez pukotina (naj¬ 
bolji je ultrapas). Posude za čuva¬ 
nje sladoleda moraju biti od por¬ 
culana ili (što je još bolje) od ne- 
rđajućega čelika . 


Nije dopušteno izlagati slastice 
u izlogu, jer se brzo kvare. Tuljci 
za sladoled (korneti) moraju se dr¬ 
žati u posebnim napravama koje 
ih štite od prašine i insekata. Žli¬ 
ca koja služi za vađenje sladoleda 
mora se čuvati u posudi kroz ko¬ 
ju neprestano protječe voda. 

Pri posluživanju slastice se uzi¬ 
maju posebnom hvataljkom ili lo¬ 
paticom, a nipošto rukom. Slasti¬ 
ce što ih kupac odnosi kući mora¬ 
ju se umatati u bijeli i čisti papir, 
koji u svemu mora odgovarati u- 
vjetima postavljenima za ambala¬ 
žu što dolazi u neposredan dodir 
s namirnicama. 

Prijevoz slastica i sladoleda (ili 
smjese za sladoled) mora se obav¬ 
ljati u zatvorenim vozilima i u 
ambalaži koja te proizvode štiti 
od onečišćenja, onako kako je opi¬ 
sano u poglavlju »Transport na¬ 
mirnica i ambalaže«. 

e) Mesnice 

Osim općih sanitarno-tehničkih 
i higijenskih načela koja vrijede 
za ostale prodavaonice namirnica 
i za objekte u kojima se s namir¬ 
nicama rukuje na bilo koji način, 
za mesnice vrijede još i posebni 
propisi. 

Tako je prodaja mesa dopušte¬ 
na samo u natkritim prostorijama 
(zgradama ili boksovima na tržni¬ 
ci). Svaka mesnica prema opsegu 
poslovanja mora imati i hladionik 
odgovarajuće zapremine i uređaj 
za čuvanje duboko smrznutih pro¬ 
izvoda, ako ih prodaje. Izuzetak 
su boksovi na tržnicama u kojima 
se meso poslije završetka rada us- 
kladištuje u hladnjači. 


Tezge za prodaju mesa moraju 
biti od tvrdoga drva, presvučena 
nerđajučim limom ili od kamen- 
štine, odnosno od posebne plasti¬ 
čne mase. Prodaju li se u istoj me¬ 
snici svježe meso i suhomesnati 
proizvodi (kobasice, dimljeno me¬ 
so itd.), tad se takva prodaja mora 
obavljati na posebnim tezgama s 
posebnim priborom za rezanje od¬ 
nosno za sječenje i s posebnom va¬ 
gom. 

Panjevi za sječenje i komadanje 
mesa moraju biti od tvrda drva i 
ravnih površina. Svakoga se dana 
nakon završena posla moraju os¬ 
trugati čeličnom četkom, oprati 
vrućom otopinom sode ili deter¬ 
dženta i potom isplahnuti i posu¬ 
ti solju, a prije ponovne upotrebe 
ponovno oprati. Neravne površine 
treba povremeno blanjati i obre- 
zivati. 

Željezne kuke za vješanje mesa 
moraju biti od nerđajućega čelika. 
Kuke moraju biti postavljene tako 
da meso ovješeno o njih ne dodi¬ 
ruje pod niti zid i da je istodobno 
onemogućen prilaz potrošača me¬ 
su. Alat za komadanje i za sječe¬ 
nje mesa mora se odlagati na po¬ 
sebne stalke ili objesiti o posebne 
kuke. 

U mesnici je zabranjeno držati 
telad i janjad u koži, ili skidati 
(»svlačiti«) kožu sa zaklanih živo¬ 
tinja. 

Zabranjena je i prodaja riba u 
mesnici. 

Za svakoga radnika mora biti 
osiguran propisani garderobni or¬ 
marić, a na tržnici s mnogo mes¬ 
nica morala bi postojati gardero¬ 
ba. 

Dopuštena je prodaja samo ono¬ 
ga mesa, mesnih proizvoda i ma¬ 
sti što potječu od stoke koju je 
pregledao veterinarski inspektor i 
proglasio je valjanom za ljudsku 
hranu. Svježe meso valjano za 
ljudsku hranu mora biti propisno 
žigosano. 

Uvjeti prodaje mljevenoga mesa 
opisani su u poglavlju »Svojstva 
ispravnih i pokvarenih namirnica 
(»Mljeveno meso«). 

Konjetina i proizvodi od konje- 
tine prodaju se u posebnim mes¬ 
nicama. Isto se tako u posebnoj 
mesnici moraju prodavati manje- 
vrijedno meso i proizvodi pripre¬ 
mljeni od manjevrijednoga mesa. 

Meso i lakopokvarljivi mesni 
proizvodi smiju se izlagati u izlo¬ 
gu samo kad je izlog opskrbljen 
uređajem za hlađenje. 

Svježe meso važe se bez papi¬ 
ra, a mesni proizvodi važu se s pa¬ 
pirom i umataju u bijeli, čisti, bez- 
mirisni i neupotrijebljeni papir. 

Zabranjuje se vješati meso iz¬ 
van mesnice (npr. o dovratnik i 
slično). 

f) Prodavaonice povrća i voća 

Prostorije u kojima se povrće i 
voće prodaju moraju biti suhe i 
hladne, da se spriječi kvarenje. 
Uz prodavaonicu mora biti i pri¬ 


ručno skladište za spremanje po¬ 
vrća, voća i povratne ambalaže. 
Ta prostorija također mora biti 
suha, hladna i dobro provjetrava- 
na. Police na kojima se povrće i 
voće izlažu moraju se češće čisti¬ 
ti i prati, da se spriječi razmnaža¬ 
nje plijesni koja može izazvati 
kvarenje povrća i voća. 

Povrće i voće čuva se u skladi¬ 
štu u posebnim sanducima (letva- 
ricama), u vrećama ili u rasutom 
stanju (krumpir, luk i si.). 

Povrće koje se prodaje mora bi¬ 
ti očišćeno od ostataka zemlje, a 
korijenje i uvelo lišće mora se ta¬ 
kođer ukloniti. Nagnjilo, nezrelo, 
pljesnivo ili crvljivo voće ne smi¬ 
je se prodavati i zbog toga treba 
ga prebirati svaki dan. Izlaže li 
se povrće i voće u izlogu, tad ga 
treba mijenjati svaki dan, da ne 
uvene odnosno da se ne pokvari. 

Papir u koji se umata povrće i 
voće mora biti čist. Ako se uz po¬ 
vrće i voće prodaje i ukiseljeno 
povrće (kiseli kupus, kisela repa, 
kiseli krastavci) i njemu slični 
proizvodi (crne i zelne masline), 
posude u kojima se ti proizvodi 
čuvaju moraju biti pokrivene, a 
proizvodi se iz tih posuda vade 
hvataljkom ili žlicom i opremaju 
(pakiraju) u vrećice od plastične 
folije. 



PITANJA: 

1. Izvori mehaničkoga i bakterijskoga onečišćenja namirnica u proizvodnji 
i u prometu? 

2. Kojim uvjetima moraju odgovarati prostorije u kojima se rukuje s 
namirnicama? 

3. Raspored prostorija u odnosu na tehnološki proces proizvodnje namir¬ 
nica? 

4. Osvjetljenje i provjetravanje prostorija za proizvodnju i promet na¬ 
mirnica? 

5. Od kojih se prostorija sastoji sanitarni blok i kome je namijenjen? 

6. Opišite garderobni ormarić? 

7. Opskrba vodom i uklanjanje otpadnih voda iz objekta za proizvodnju 
namirnica? 

8. Kako spriječiti pojavu glodavaca i insekata u prehrambenom pogonu? 

9. Tehnička zaštita protiv glodavaca i insekata? 

10. Uništavanje glodavaca i insekata kemijskim sredstvima? 

11. Kojim uvjetima moraju odgovarati strojevi, uređaji i pribor za proiz¬ 
vodnju i za promet namirnica? 

12. Pranje, čišćenje i dezinfekcija strojeva, uređaja i pribora za proizvodnju 
i za promet namirnica? 

13. Održavanje ledenice i vitrine s uređajem za hlađenje? 

14. Kojim uvjetima mora odgovarati vozilo za transport namirnica? 

15. Transport lakopokvarljivih namirnica (mesa, mlijeka i si.)? 

16. Transport žitarica i suhih namirnica? 

17. Kojim uvjetima mora odgovarati ambalaža koja dolazi u neposredan 
dodir s namirnicama? 

18. Postupak s ambalažom za višekratnu upotrebu (povratna ambalaža)? 

19. Načela uskladištenja namirnica? 

20. Uloga zaposlena osoblja na kvalitetu i na higijensku ispravnost na¬ 
mirnica? 

21. Koje se faze tehnološkoga procesa pripreme hrane u ugostiteljstvu sma¬ 
traju »čistim«, a koje »nečistim« poslovima? 

22. Čišćenje, pranje i dezinfekcija »bijeloga suda« (pribora za jelo i piće)? 

23. Pranje čaša? 

24. Čišćenje, pranje i dezinfekcija pribora za pripremanje hrane? 

25. Čišćenje, pranje i dezinfekcija prostorija u kojima se hrana priprema? 

26. Čuvanje namirnica i hrane u ugostiteljskom objektu? 

27. Pod kojim se uvjetima smiju obavljati ugostiteljske usluge na otvorenu 
prostoru? 

28. Razmještaj namirnica i predmeta opće upotrebe u trgovini namirnica? 

29. Izlaganje namirnica u izlogu? 

30. Koje prostorije mora imati pekarnica? 

31. Čuvanje kruha nakon pečenja i otprema u prodaju? 

32. Od kojih se prostorija sastoji slastičarnica? 

33. Kojim uvjetima mora odgovarati mesnica? 

34. Pod kojim se uvjetima smiju u istoj prodavaonici prodavati svježe meso 
i mesni proizvodi? 

35. Kojim uvjetima mora odgovarati prodavaonica povrća i voća? 

utjecaje priroda — čovjek i čov¬ 
jek — priroda samo pod uvjetom 
da se planski razvijaju gradovi, 
naselja i sela. Urbanističkim pla¬ 
novima mora se riješiti ne samo 
način gradnje naselja, nego se mo¬ 
ra odrediti i namjena pojedinih 
dijelova naselja i njihov među¬ 
sobni odnos. Najbolji primjer za 
to jest selo. U nas je još i sada 
uvriježeno mišljenje da nije po¬ 
trebno planski razvijati selo, tj. 
da i dalje možemo pustiti »slobo¬ 
dan« razvoj sela. To su preživje¬ 
la i sasvim netočna mišljenja jer 
danas se od sela traži intenzivna 
proizvodnja. 

Uzgoj stoke nezamisliv je bez 
tova mnogo grla (čak do 1000 ko¬ 
mada). Tolik tov u selu izaziva 
promjenu čovjekove okoline: tak¬ 
va tovilišta odišu specifičnim mi¬ 
risima (ili, bolje reći, smradom), 
Život čovjeka vezan je uz oko- nastaju velike količine otpadnih 
linu u kojoj živi i djeluje. Kao materija kojima se zagađuje zem- 
što okolina djeluje pozitivno ili ljište, pa i podzemne vode. Zato 
negativno na čovjeka, a time i je nužno u planiranom razvoju 
na njegovo zdravlje, tako i čov- sela odrediti područja na kojima 
jek svojim postojanjem u okolini se može razviti odgovarajuća dje- 
i svojom aktivnošću djeluje na latnost uz ekonomski prihvatiji- 
stanje okoline. Čovjekovo djelo- ve mjere zaštite okoline, 
vanje na okolinu vrlo je često 
nepovoljno. Tako nastaju promje- I — ZRAK 
ne u okolini koje imaju nepovo¬ 
ljan utjecaj na čovjekovo zdravlje. Zrak je odavno izgubio prvo- 
Namjena ovog priručnika ne do- bitno značenje, kad je služio sa- 
pušta da se pozabavimo svim uza- mo za čovjekovu opskrbu kisi- 
jamnim utjecajima prirode na kom - Danas sezrak vrl ° slroko 
čovjeka i, obratno, čovjeka na koristi ka0 sredina (recipient) za 
okolinu. Zato ćemo dati samo otpuštanje mnogih sastojaka koji 
kratak prikaz slijedećih činilaca: nastaju djelovanjem čovjeka. Čov- 
zrak, voda i zemljište. jek, otpušta u zrak različite pli- 

Nužno je istaći da je moguće nove, pare i prašinu koji nastaju 
uskladiti povoljne i nepovoljne izgaranjem ili tehnološkim proce- 

sima. Zbog toga se u zraku pojav¬ 
ljuju veće količine sastojaka koji 
štetno djeluju na čovjekovo zdra¬ 
vlje. Pojavljivanje tih sastojaka 
u zraku dovodi i do promjene 
klimatskih uvjeta: manje sunča¬ 
nih dana, česte magle i »smog«. 
Smog je pojava magle u kojoj su 
velike količine plinova, para i 
prašine. 

Najviše smoga ima u gradovi¬ 
ma. Ovdje se ispuštaju velike ko¬ 
ličine čađe i plinova nastalih iz¬ 
garanjem u kućnim ložištima i 
ložištima industrije, štetnih pli¬ 
nova, pare i prašine iz različitih 
tehnoloških procesa, štetnih pli¬ 
nova izgaranjem goriva u motor¬ 
nim vozilima i si. Ali, sasvim je 
krivo mišljenje da je to samo 
problem gradova. Slojevi zraka 
opterećeni štetnim materijalima, 
nošeni vjetrom, šire se i u okoli¬ 
nu gradova, često i na velike uda¬ 
ljenosti. Zato ne možemo govoriti 
da je zrak oko gradova ili sela 
sasvim čist. 

Zaštita zraka može se provesti, 
uz već spomenuto plansko razvi¬ 
janje naselja, mjerama koje poči¬ 
nju pravilnom gradnjom ložišta, 
pravilnim izborom goriva i razvo¬ 
jem tehnoloških procesa koji ne 
zagađuju zrak. 

II —VODA 

Voda je činilac bez kojega je 
život nemoguć i bez kojega je 
nemoguć bilo kakav privredni 
razvoj. Ovdje ćemo govoriti o 
vodi koju koristimo u vodoopskr¬ 
bi, sportu i odmoru, i o otpad¬ 
nim vodama koje zagađuju čovje¬ 
kovu okolinu. 


Voda za piće jest ona voda koju 
čovjek koristi za piće, za pripremu 
hrane i higijenske potrebe. U tu 
skupinu ide i voda koja služi u 
industriji živežnih namirnica. Vo¬ 
da za piće mora po svom sastavu 
odgovarati normama za koje je 
znanstveno dokazano da je upo¬ 
treba takve vode bez opasnosti 
za zdravlje. 

Vodoopskrba 

Prema postanku, za vodoopskr¬ 
bu mogu poslužiti slijedeće vrste 
vode: 

— oborinske vode: kiša, snijeg, 
rosa, inje; 

— površinske vode: potoci, rije¬ 
ke, jezera, more; 

— podzemne vode, tj. vode koje 
se skupljaju u zemlji i prodiru 
na površinu zemlje kao izvori ili 
kao arteške vode, ili ih mehanič¬ 
kim putem crpimo iz zemlje. 

Sto se tiče mikrobiološkog sa¬ 
stava, najsigurnije su podzemne 
vode. One nastaju od oborina i 
površinskih voda koje postupno 
prodiru u zemlju. Prolazom kroz 
slojeve zemlje, a posebno kroz 
šljunak i pijesak, oslobađaju se 
mikroorganizama, a primaju mi¬ 
neralne sastojke. Ti sastojci čine 
vodu pitkijom. Ako se vode nalaze 
dovoljno duboko i ako su iznad 
njih nepropusni zaštitni slojevi, 
zaštićene su od zagađivanja. Za 
razliku od podzemnih voda, obo¬ 
rinske i površinske vode nisu naj¬ 
sigurnije za vodoopskrbu, jer su 
često više ili manje zagađene mi¬ 
kroorganizmima, kemijskim ma¬ 
terijama i prašinom. 

Opskrbu higijenski ispravne vo¬ 
de možemo osigurati samo ako se 
sagradi vodoopskrbni objekt u 
skladu s higijensko-tehničkim do¬ 
stignućima i ako se takav objekt 
zaštiti od zagađivanja. Dakle, 
vodoopskrbni objekt mora se sa¬ 
graditi ondje gdje u blizini nema 
objekata koji mogu zagađivati 
vodu (nehigijenski zahodi, smeti- 
šte i si.) a voda mora biti odgo¬ 
varajuće kvalitete. 

Opskrbljujemo se vodom s po¬ 
moću cisterne, zabijenih crpki, 
kopanih i bušenih bunara i vodo¬ 
vodnih sistema. 

Cisterne se koriste kao vodo¬ 
opskrbni objekt na kraškom po¬ 
dručju gdje ne postoje podzemne 
i površinske nego samo oborinske 
vode. Objekt se sastoji od nakap- 
ne (sabirne) površine i komore ci¬ 
sterne. Nakapna je površina od 
betona ili kamena i mora biti za¬ 
štićena od nekontroliranog pristu¬ 
pa ljudi i životinja. Za cisterne 
nekih domaćinstava i krov može 


poslužiti kao sabirna površina. 
Komora cisterne sastoji se od tri 
dijela. Glavni je dio prostor u 
kojem se skuplja voda. Između 
tog dijela i bunara cisterne jest 
pješčani filtar. Voda se prolazom 
kroz filtar pročišćava od različitih 
materija koje su u vodi, a djelo¬ 
mično i od bakterija. Tako pročiš¬ 
ćena voda ulazi u bunar i može 
se upotrebljavati. Cisterna mora 
biti nepropusna, a njena gornja 
površina uzdignuta iznad okolnog 
tla najmanje deset centimetara. 
Otvori cisterne treba da budu kon¬ 
struirani tako da se mogu dobro 
zatvoriti i da sprečavaju slijevanje 
površinskih voda u cisternu. 

Oborine su bez kemijskih i mi¬ 
krobioloških primjesa. Ali, najpri¬ 
je se zagade u prolazu kroz zrak, 
a zatim u dodiru s nakapnim 
površinama, gdje se zagade fizi¬ 
kalnim česticama i mikrobiološki. 
Zato je potrebno, osim pravilne 
gradnje cisterne, vodu i klorirati. 



Slika 18: Cisterna — (1) naplavna površina, (2) grubi filtar, (3) stijenka cisterne, 
(4) sabirna komora, (5) fini filtar, (6) bunar s uređajem za dizanje vode, (7) 
okolni teren 

Slika 19: Norton-crpka — (1) odvod 
za odvođenje otpadne vode,_ (2) be¬ 
tonska ploča, (3) naboj ilovače 

Vađenje vode iz bunara-cister- 
ne različitim posudama (ručno 
vađenje) nije dopušteno, jer se 
tako u vodu unose zagađenja — 
osobito mikrobiološka — koja mo¬ 


gu prouzročiti i zarazne bolesti. 
Na bunar-cisternu najbolje je 
montirati crpku s beskrajnom 
vrpcom i tako osigurati uzimanje 
vode bez opasnosti da se ona za¬ 
gadi (slika 18). 

Zabijene crpke (Norton-crpke) 
imaju nedostatke i nije preporuč¬ 
ljivo njihovo korištenje. Njima se 
može crpsti voda iz malih dubina 
(od šest do osam metara), a takve 
su vode vrlo često higijenski za¬ 
gađene. Osim toga, takve se crpke 
brzo kvare na klipu i tada ne 
vuku vodu. Crpka se najčešće 
aktivira zalijevanjem odozgo, či¬ 
me se često miješaju zagađenja u 
crpki (slika 19). 

Kopani bunar valja izvoditi od 
stijenke koja se betonira bez pre¬ 
kida. Stijenku je nužno izvesti 
najmanje 15-20 cm iznad površine 
okolnog terena. Oko bunara for¬ 
mira se sloj od nepropusne ilovače 
širok jedan metar i isto toliko du¬ 
bok. On sprečava slijevanje povr¬ 
šinskih voda u bunar. Okolinu 
bunara u pojasu od najmanje je¬ 
dan metar potrebno je izbetoni- 
rati s nagibom od bunara prema 
okolnom terenu (slika 20). 

Bunarsku cijev valja pokriti be¬ 
tonskom pločom na kojoj je otvor 
za crpku i silazak u bunar (zbog 
popravka). I u ovom je slučaju 
najbolje postaviti crpku s beskraj¬ 
nom vrpcom. Svako vađenje vode 
na drugi način znači opasnost od 
zagađivanja. 

Najidealnije bi bilo postaviti 
električnu crpku s hidroforom i 
cijevnom mrežom i tako u kući 
osigurati tekuću vodu. 

Bušeni bunar izvodi se buše¬ 
njem metalnim cijevima (dvo¬ 
struka cijev). Takvi su bunari 
najsigurniji od zagađivanja i 
mogu crpsti vodu iz većih dubina. 
Njihovo je korištenje moguće 
samo motornim crpkama. 

Vodovodi su uređaji kojima se 
osigurava vodoopskrba preko vo¬ 
dovodne mreže. Vodovod se sastoji 
od zahvata, uređaja za kondicio- 



Slikci 20: Kopani bunar — (1) beton¬ 
ska ploča, (2) naboj ilovače, (3) nepre¬ 
kidna vrpca s posudicama 


niranje vode (prerade vode), vo¬ 
dosprema i vodovodne mreže. Kao 
zahvat može poslužiti izvor ure¬ 
đen kaptažom. To su uglavnom 
vodovodi manjih naselja, jer su 
kaptaže izvora ograničenih kapa¬ 
citeta. 

Vodovodi velikih gradova kori¬ 
ste bušene bunare velikih prom¬ 
jera ili crpe vodu iz rijeka. Povr¬ 
šinske vode moraju se uvijek pri¬ 
je toga osposobiti za vodu za piće 
(kondicionirati). Uređaj za konđi- 
cioniranje sastoji se od taložnica, 
pješčanih filtara, uređaja za de¬ 
zinfekciju vode i pogonskih stro¬ 
jeva. 

Voda za odmor i sport 

Sport, odmor i igre na vodi mo¬ 
gu se odvijati u za to sagrađenim 
objektima (bazenima) ili u prirod¬ 
noj sredini: na rijekama, jezerima 
i moru. Sve aktivnosti na vodi vrlo 
su dobre za održavanje fizičkog 
zdravlja, za odmor i rekreaciju. 

Bez obzira na to kojom se 
vrstom objekta čovjek koristi, 
nužno je istaći da voda za takvu 
namjenu mora odgovarati propi¬ 
sanim standardima. Ti su stan¬ 
dardi vrlo bliski normativima za 
vodu koju pijemo. U protivnom, 
voda može imati nepovoljan utje¬ 
caj na zdravlje. Zagađena voda 
uzrokuje različite bolesti kože i 
sluznica, a može prouzročiti zaraz¬ 
ne bolesti. Neizbježno je da pri¬ 
likom boravka u vodi dođe do 
čvrstog dodira sluznica i vode, a 
i kupač popije određenu količinu 
vode. 

Površinske su vode (osobito ri¬ 
jeke, a mjestimice i mora), zbog 


otpuštanja kanalskih i industrij¬ 
skih voda, nafte i njezinih deri¬ 
vata, a i sve šire upotrebe sred¬ 
stava za uništavanje štetočinja u 
poljoprivredi, takve da više nisu 
pogodne za sport i rekreaciju. 

Vode kao recipienti otpadnih 
voda 

Neizbježno je da se površinske 
vode koriste kao mjesta (recipien¬ 
ti) za otpuštanje kanalskih voda 
naselja i otpadnih voda industri¬ 
ja. Tu pojavu nismo mogli ni mi 
izbjeći. No, korištenje površinskih 
voda moguće je samo pod uvjetom 
da se otpadne vode prije pušta¬ 
nja pročiste, da ne budu štetne i 
opasne materije za vodotoke. 

Brzi razvoj industrije i grado¬ 
va u nas doveo je do vrlo teška 
stanja u našim vodotocima. Bili 
smo poznati kao zemlja s obiljem 
bistrih i čistih rijeka, a danas bi 
se moglo reći da bismo uskoro 
mogli biti poznati po zagađenim 
vodotocima. Ista opasnost prijeti 
i Jadranskome moru. 

Nužno je upozoriti da svi koris¬ 
nici površinskih voda treba da 
pročišćavaju otpadne vode prije 
puštanja u vodotoke i more, a pri- 
tome moraju aktivno sudjelovati 
svi građani i organizacije. 

III — OTPADNE MATERIJE 

Ondje gdje čovjek živi i radi 
nastaju otpadne materije, tj. ma¬ 
terije koje čovjeku više nisu po¬ 
trebne, a njihova prisutnost sme¬ 
ta čovjeku i može biti opasna za 
njegovo zdravlje. 


Otpadne materije dijelimo na: 

— tekuće i 

— krute. 

Higijensko uklanjanje tih dviju 
otpadnih materija jednako je važ¬ 
no za estetski izgled naselja i kao 
mjera za otklanjanje smrada, mje¬ 
sta za razmnožavanje kukaca i 
glodara i čuvanje zdravlja. 

Tekuće otpadne materije 

U skupinu tekućih otpadnih vo¬ 
da ubrajamo: 

— otpadne vode iz kućanstva. 

— fekalne (izmetne) vode, 

— industrijske otpadne vode i 

— oborinske vode koje se slije¬ 
vaju s krovova, zemljišta i pro¬ 
metnica. 

Tekuće otpadne vode opterećene 
su organskom materijom (izmeti- 
ne, dijelovi mesa, voća, povrća), a 
industrijske vrlo često i kemijskim 
spojevima koji su štetni i opasni 
za zdravlje. 

Tekuće otpadne vode dovode se 
iz većih naselja i gradova kanal¬ 
skom mrežom. Danas se najčešće 
gradi mješovita kanalizacija, tj. 
kanalizacija kojom se odvode sve 
otpadne vode. Higijenski izvedena 
kanalizacija mora sprečavati pro¬ 
diranje kanalskih voda u teren, 
a treba da završava uređajem za 
pročišćavanje, da bi kanalske vode 
bile što neškodljivije prije pušta¬ 
nja u teren ili površinske vode. 

Ondje gdje nema kanalizacije, 
nužno je sagraditi higijenski za¬ 
hod. Fekalne se materije u takvu 
zahodu skupljaju u nepropusne 
betonske jame od dva dijela. Ja¬ 
ma služi za razgradnju otpadne 




Slika 21: Higijenski suhi zahod — (lj prozor sa zaštitnom mrežicom, (2) poklo¬ 
pac jame, (3) betonska stijenka jame 


materije i dovodi je u stanje koje 
nije opasno za čovjekovo zdravlje, 
a sprečava i prodiranje takvih 
materija u zemljište i podzemne 
vode. Vrlo je važno da se iznad 
takve jame načini propisana za¬ 
hodska kućica. Ta mora imati 
prozor zaštićen mrežom, a vrata 
moraju dobro prilijegati u svoj 
okvir. Otvor na zahodskom sjeda¬ 
lu mora imati poklopac. Tako se 
sprečava ulazak muha, njihovo 
razmnožavanje, a time i raznoše- 
nje čestica fekalija i opasnih mi¬ 
kroorganizama za okolinu i hranu 
(slika 21). 

Vrlo je važno to da zahod ne 
smjestimo u neposrednoj blizini 
vodoopskrbnog objekta i da se na¬ 
lazi nizvodno od bunara, u smjeru 
kretanja podzemnih voda. 

Krute otpadne materije 

Ta je vrsta otpada poseban pro¬ 
blem u rješavanju njegova ukla¬ 
njanja iz čovjekove sredine, što 
proizlazi iz toga da je posrijedi 
materija znatnog volumena, raz¬ 
ličita sastava, neestetskog izgleda 
i neugodna mirisa. Nadalje, takva 
materija po svom sastavu može 
biti vrlo opasna za čovjeka. U tu 
skupinu otpadaka ubrajamo: 

— sitno kućansko i krupno in¬ 
dustrijsko smeće, 

— stajski otpad, 

— životinjske leševe i 

— fiziološke otpade (trupla 
umrlih). 

Problem higijenskog uklanjanja 
počinje već na mjestu postanka 
smeća. 

U kućanstvu moramo otpad sku¬ 
pljati u higijenske posude s po¬ 
klopcem. Te je posude nužno sva¬ 
ki dan prazniti, prati i dezinfi¬ 
cirati. Posude kućanstva prazne 
se u velike kućne posude; one 
moraju biti izrađene od materija¬ 
la što se može prati i dezinficirati, 
moraju imati poklopac koji dobro 
zatvara otvor kante. Takve se 
kante prazne dva do tri puta tjed¬ 
no u posebna vozila za odvoz sme¬ 
ća na mjesto konačnog uklanjanja. 
U svakoj stambenoj zgradi morala 
bi postojati prostorija za čuvanje 
kućnih kanti za otpad. Ona bi tre¬ 
bala da ima priključak na kana¬ 
lizaciju i vodovodni izljev, kako bi 
se kante poslije svakog pražnjenja 
mogle oprati. 

Industrijski otpad bilo bi nužno 
skupljati na takvu mjestu i tako 
da to ne bi bilo opasno za zdrav¬ 
lje radnika, ili da ne prodire u 
teren i podzemne vode. Taj bi se 
otpad povremeno morao odvoziti 
na deponije za industrijski otpad, 
gdje bi se pohranjivao ili prera¬ 
đivao. 

Intenzivan uzgoj stoke znatno 
je povećao problem uklanjanja 
životinjskih leševa. Ne smijemo 
zaboraviti da najveći dio stoke 
ugine od zaraznih bolesti. Zato 
je nužno leševe uklanjati tako da 
zaštitimo čovjekovo zdravlje. Hi¬ 
gijensko uklanjanje može biti 
dvojako: ukapanjem na posebno 
uređenim stočnim grobljima ili, 
još bolje i sigurnije, preradom le¬ 
ševa u kafilerijama u industrijske 
sirovine. 


Na selu je problem i uklanjanja 
stajskog otpada. U tu je svrhu 
potrebno načiniti nepropusnu ja¬ 
mu s poklopcem koji se dobro 
zatvara. Tekući sadržaj, koji na¬ 
staje mineralizacijom stajskog ot¬ 
pada (osoka), nužno je iz jame 
odvoditi u posebnu nepropusnu 
jamu. Ona se koristi za povreme¬ 
no vlaženje sadržaja gnojne jame 
ili za polijevanje površina zasa¬ 
đenih povrćem. 

Na žalost, na našem selu još se 
i sada sav otpad skuplja nehigi¬ 
jenski, što omogućuje razmnoža¬ 
vanje muha i glodara i širenje 
zaraznih bolesti. Investicije u 
gradnju higijenskih objekata za 
otklanjanje otpadnih materija 
brzo bi se isplatile. Takvi objekti 
omogućili bi dobivanje vrlo do¬ 
broga stajskog gnojiva za ratar¬ 


ske površine, a smanjio bi se i 
broj bolesnih. 

Umrli se u nas još pokapaju. 
Zato uza svako naselje imamo 
groblja. Na groblju se mrtvaci 
moraju pokapati na potrebnoj du¬ 
bini u prozračno i ocjedno zemlji¬ 
šte. Pri tome valja paziti da pro¬ 
dukti razgradnje umrlih ne pro¬ 
diru u podzemne vode kojima se 
stanovnici služe u vodoopskrbi. 

IV — HIGIJENA STANOVANJA 

Čovjek u stanu provodi dio da¬ 
na. On mu služi kao zaklon za 
njegov intimni život, za odmor i 
rad. 

Stan mora biti zračan, suh i 
svjetao. Osim dovoljno soba mo¬ 
ra imati i sanitarne prostorije: 
kupaonicu i zahod. No, uza sve to 

stan je nužno održavati u potreb¬ 
nom higijenskom stanju. Često se 
postavlja pitanje je li pogodnije 
da stan ima manje većih soba ili 
više manjih. S higijenskog staja¬ 
lišta pogodniji su stanovi s više 
manjih soba. Time se omogućuje 
odvajanje osoba u stanu prema 
dobnim skupinama (djeca — ro¬ 
ditelji) i izdvajanje pojedinaca. To 
je vrlo važno za skladne odnose 
u stanu. 

Stan mora biti i fizička sigur¬ 
nost čovjeka. Gradnja stana mo¬ 
ra biti takva da nema opasnih 
oštrih rubova, da se po njemu 
može kretati bez opasnosti od 
pada, instalacije (struja, plin) tre¬ 
ba da budu izvedene tako da nji¬ 
hovo korištenje nije opasno za 
čovjeka. 

Da bi stan mogao ispuniti uvje¬ 
te za higijensko stanovanje, nuž¬ 
no je da se naselja grade na po¬ 
godnijim mjestima. Naselje mora 
biti sagrađeno na suhom i ocjed- 


PITANJA: 


nom terenu, dobro osunčano i 
dobro provjetravano, zaštićeno od 
buke i štetnih plinova, para i pra¬ 
šine. Danas je nezamislivo graditi 
naselje na mjestima gdje nije o- 
sigurana vodoopskrba dovoljnim 
količinama higijenski ispravne vo¬ 
de, gdje nije izvedena kanalska 
mreža i gdje nije provedeno higi¬ 
jensko otklanjanje krutih otpad¬ 
nih materija. Da bi se smanjilo 
tjelesne napore, nužno je graditi 
naselja na mjestima koja su dobro 
povezana prometnicama s mjesti¬ 
ma rada. Nadalje, u naselju mo¬ 
raju postojati objekti bez kojih 
naselje ne može normalno opsto¬ 
jati: trgovine, ambulante, škole, 
obrtničke radionice, kino i ostali 
objekti za razonodu i kulturu. Isto 
je tako nužno da se u svakom na¬ 
selju ili njegovoj neposrednoj bli¬ 
zini nalaze tereni na kojima se 
stanovnici naselja mogu baviti 
sportom i različitim igrama da bi 
se odmorili i rekreirali. 


Dr KAMILO GEREŠ 

glavni republički sanitarni 
inspektor 


Osobna 

higijena 


I — UVOD 

Čovjek kao jedinka društva živi 
i djeluje u određenoj okolini. Kao 
što čovjek svojom aktivnošću u- 
tječe na fizičku okolinu (zrak, 
zemljište, vode, šume i si.), tako 
i okolina povoljno ili nepovoljno 
utječe na čovjeka. Znanost koja 
izučava djelovanje okoline na čo¬ 
vjeka i načine kako da se štetni 
utjecaji smanje, a korisni što više 
iskoriste — zove se higijena. Gra¬ 
nu higijene koja izučava čovjeka 
kao društvenu jedinicu i mjere za 
očuvanje njegova zdravlja naziva¬ 
mo osobnom higijenom. 

Građa i funkcija čovječjeg ti¬ 
jela vrlo su složene. Osnovna je¬ 
dinica čovječjeg tijela jest stani¬ 
ca. Mnogo stanica oblikuje tkivo. 


Tkiva tvore organe, a organi for¬ 
miraju sustave. Funkcija ljudskih 
tkiva i organa vrlo je složena i u 
njoj se odigravaju procesi kom¬ 
pliciraniji i od najsavršenije teh¬ 
nologije koju je do danas čovjek 
otkrio u industriji. 

Sustave u ljudskom tijelu gru¬ 
piramo prema osnovnoj funkciji 
koju obavljaju. Nužno je istaći da 
zapravo nijedan sustav ne može 
funkcionirati samostalno nego da 
su svi zajedno funkcionalna cje¬ 
lina čovječjeg tijela. Čovječji or¬ 
ganizam ima slijedeće sustave: 

1. Živčani sustav sastoji se od 
velikog i malog mozga, produže¬ 
ne i leđne moždine, i živaca. Mo¬ 
zak je središte tzv. duševnog ži¬ 
vota. Živci povezuju mozak s 
vanjskim svijetom i prenose vanj¬ 
ske podražaje (osjete) do centra u 
mozgu i moždini. Iz tih centara 
podražaji odlaze u organe. Ti pod¬ 
ražaji djeluju tako da usklađuju 
rad pojedinih organa i sustava, 
odnosno neposredno djeluju na 
izvršenje funkcije kretanja i si. 
pojedinih sustava. Taj sustav vrlo 
je komplicirane građe i veoma 
osjetljiv na pomanjkanje kisika. 

2. Krvožilni sustav sastoji se od 
srca, krvnih žila i kapilara. Služi 
za prenošenje kisika i ostalih hra¬ 
njivih sastojaka do stanica i tkiva. 
Središnji je dio srce, koje radi kao 
crpka. Skupljanjem srčanog mi¬ 
šića potiskuje se krv prema or¬ 
ganima, a njegovim širenjem po¬ 
vlači se krv iz organa prema 
srcu. Ritam rada srca prenosi se 
i na arterije (puls) kroz koje od¬ 
lazi krv bogata kisikom u tkiva. 
Zato pri ozljedi arterije (crvene 


1. Što znate o međuodnosima čovjeka i njegove okoline? 

2. Što prouzročuje zagađivanja zraka? 

3. Koje vrste vode, prema porijeklu, mogu služiti kao vode za piće? 

4. Sastavni dijelovi cisterne? 

5. Što znate o bunarima? 

6. Koje uvjete moraju ispunjavati vode što služe za sport i odmor? 

7. Pod kojim se uvjetima mogu koristiti površinske vode za otpuštanje 
otpadnih voda? 

8. Kako dijelimo otpadne materije? 

9. Što ubrajamo u tekuće otpadne materije? 

10. Što ubrajamo u krute otpadne materije? 

11. Što je kanalizacija i čemu služi? 

12. Kako se otklanjaju jekalne materije iz objekata koji nemaju kanali¬ 
zaciju? 

13. Od kojih se dijelova sastoji higijenski nužnik? 

14. Kako se na higijenski način uklanjaju životinjski leševi? 

15. Što znate o higijenskom stanovanju? 


krvne žile) krv izlazi u pulsiraju- 
ćem mlazu. 

Krvotok dijelimo na veliki i 
mali. 

Veliki krvotok sačinjavaju: li¬ 
jeva srčana klijetka, aorta i arte¬ 
rije. Arterije se na kraju granaju 
u vrlo sitnu mrežu krvnih kapi- 
lara preko kojih se iz krvi preda¬ 
ju stanicama i tkivima hranjivi 
sastojci i kisik. 

Mreža krvnih kapilara arterija 
prelazi u kapilarnu mrežu vena. 
Tom se mrežom odvode od stani¬ 
ca i tkiva produkti nastali radom 
stanica i ugljični dioksid. Venama 
se dovodi krv u desnu klijetku. 

Mali krvotok sastoji se od des¬ 
ne klijetke, arterije i vene izme¬ 
đu desne klijetke, pluća i lijeve 
klijetke. Krv opterećenu produk¬ 
tima razgradnje i ugljičnim diok¬ 
sidom potiskuje desna klijetka 
prema plućima, gdje se otpušta 
iz krvi ugljični dioksid, a u krv 
se uvodi kisik. Kisikom obogaćena 
krv ulazi u lijevu klijetku. 

Krvožilni je sustav sasvim zat¬ 
voren. Svako njegovo oštećenje 
dovodi do krvarenja: 

a) kapilarnog u obliku sitnih 
točkica koje se pojavljuju u rani, 

b) arterijalnog, uz karakteri¬ 
stičnu pojavu pulsirajućeg, jasno 
crvenog mlaza (krv bogata kisi¬ 
kom) i 

c) venoznog, pojavljuje se mlaz 
tamnocrvene boje (krv siromašna 
kisikom), bez znakova pulsiranja. 

Krv je tekućina koja kruži 
unutar krvožilnog sustava i sa¬ 
stoji se od krvne tekućine i krv¬ 
nih tjelešaca. 


Krvna tekućina (krvna plazma) 
sastoji se od vode u kojoj su otop¬ 
ljene mineralne soli i hranjivi 
sastojci, odnosno produkti raz¬ 
gradnje tvari koje nastaju radom 
stanica. 

Krvna tjelešca dijelimo na cr¬ 
vena i bijela. Crvena krvna tje¬ 
lešca (eritrociti) služe za prijenos 
kisika. Ona sadrže crvenu krvnu 
boju. 

Bijela krvna tjelešca imaju pri¬ 
marnu zadaću obrambenih tjele¬ 
šaca i nastoje uništiti mikroorga¬ 
nizme koji uđu u tijelo. 

Krvna tekućina, osim za prije¬ 
nos krvnih tjelešaca, služi za pri¬ 
jenos vode i hranjivih sastojaka 
stanicama i tkivima, i za odvod 
produkata razgradnje u stanica¬ 
ma. 

3. Probavni sustav (slika 22) slu¬ 
ži za unošenje hrane i pića u or¬ 
ganizam i za njihovu razgradnju 
na jednostavnije kemijske spoje¬ 
ve. Produkti razgradnje hrane 
prelaze iz crijeva u krv i služe 
za rad organa i za stvaranje top¬ 
line. Neprobavljivi sastojci hrane 
izbacuju se iz tijela u obliku iz¬ 
meta. 

Početak probavnog sustava čine 
usta i usna šupljina u kojoj su 
jezik i zubi. Ovdje se hrana usitni 
i izmiješa sa slinom. Slina služi 
za omekšavanje hrane, oblikova¬ 
nje zalogaja i za djelomičnu raz¬ 
gradnju ugljikohidrata. Dobro 
usitnjavanje hrane veoma je važ¬ 
no jer olakšava ulogu želuca u 
daljoj razgradnji hrane. 

usna šupljina, (2) 
jednjak, (3) želu¬ 
dac, (4) tanko cri¬ 
jevo, (5) debelo 
crijevo, (6) jetra 
(7) bubre 






Jednjak ne sudjeluje u raz¬ 
gradnji hrane nego služi kao ci¬ 
jev za prijenos hrane iz usne šup¬ 
ljine u želudac. 

U razgradnji hrane imaju naj¬ 
važniju ulogu želudac i crijeva 
sa dvije žlijezde: jetrom i gušte¬ 
račom. Jetra, osim što sudjeluje 
u probavi, po svojoj funkciji 
vrlo je kompliciran organ, glavni 
pročišćivač (filter) za sve štetne 
materije koje se pojave u tijelu. 
Gušterača je ujedno i žlijezda s 
unutrašnjom sekrecijom, a luči 
inzulin, hormon koji regulira ko¬ 
ličinu šećera u krvi. 

Debelo crijevo završava čma- 
rom kroz koji se iz probavnog su¬ 
stava izbacuje nekorisni sadržaj: 
izmet. 

4. Dišni sustav služi za izmjenu 
plinova između tijela i zraka. 
Udisanjem se unosi u pluća kisik 
koji uzali u krv. Iz krvi se u plu¬ 
ća otpuštaju plinovi nastali radom 
organa i izdisanjem izbacuju u 
zrak. 

Nos ima zadaću da uvodi zrak 
u dišni sustav, da ga ugrije, ovla- 
ži i pročisti od prašine. Za zadr¬ 
žavanje prašine služe dlačice u 
nosu i uvijek vlažna sluznica. U 
nosu su i osjetna tjelešca kojima 
osjećamo miris. 

Zrak iz nosa prenosi se dišnim 
cijevima u pluća, koja su središnji 
dio dišnog sustava. Sastoje se od 
mnogo mjehurića (alveola) preko 
kojih se izmjenjuju plinovi. Rad 
pluća sličan je radu mijeha: kad 
se skupe, istiskuju plinove u zrak, 
a kad se prošire omogućuju ulaz 
zraka. Njihovo skupljanje omogu¬ 


ćuju rebra, prsni mišići i ošit (di¬ 
jafragma). 

5. Mokraćni sustav služi za čiš¬ 
ćenje krvi od štetnih sastojaka 
koji su nastali u tijelu razgrad¬ 
njom hranjivih sastojaka, i osta¬ 
lih sastojaka koji su unijeti u ti¬ 
jelo. Sastoji se od dva bubrega, 
mokraćnih cijevi i mokraćnog 
mjehura. 

Uloga bubrega u uklanjanju 
štetnih sastojaka iz krvi vrlo je 
važna. Ako bubrezi prestanu ra¬ 
diti, nastaje smrt zbog trovanja 
tim sastojcima (uremija). 

6. Žlijezde s unutrašnjim luče¬ 
njem (sekrecijom) sastoje se od 
mnogo žlijezda koje svoje produk¬ 
te (hormone) izlučuju u krv. Hor¬ 
moni imaju vrlo važnu ulogu u 
održavanju sklada u radu svih 
organa u tijelu. Nadalje, njihova 
je uloga neposredno održavanje 
određenih funkcija. Kao primjer 
navodimo: inzulin, koji luči gu¬ 
šterača, održava količinu šećera 
u krvi, štitna žlijezda svojim hor¬ 
monima sudjeluje u reguliranju 
rasta i si. 

7. Sustav za razmnožavanje 
ima zadaću održavanja vrste. U 
njemu se stvaraju sjemene stani¬ 
ce i osiguravaju rast zametka. 
Sastoje se od spolnih žlijezda i 
spolnih organa. Muški spolni or¬ 
gani, uz stvaranje sjemenih stani¬ 
ca, imaju i ulogu oplodnje. Žen¬ 
ski spolni organi imaju i zadaću 
da oplođenoj stanici osiguraju raz¬ 
voj do stupnja kad je novo biće 
sposobno da živi izvan tijela maj¬ 
ke. 

8. Sustav za pokretanje sastoji 
se od kostiju, zglobova i mišića. 


Osim što omogućuje kretanje, 
daje i oblik tijelu, te stvara uvje¬ 
te da čovjek i radi. 

9. Koža — iako kožu ne sma¬ 
tramo posebnim sustavom ljud¬ 
skog tijela, ona ima vrlo važnu 
funkciju. Osnovna zadaća kože 
jest stvaranje zaštitnog sloja koji 
štiti tkiva i organe od neposred¬ 
nog utjecaja okoline. Preko žli¬ 
jezda u koži lučimo znoj. Tako 
se omogućuje odvođenje suvišne 
topline iz tijela. Sitne rupice na 
koži (pore) služe za izmjenu pli¬ 
nova u površinskim dijelovima 
kože, dakle, za disanje. Kad bi se 
te pore na koži zatvorile, nastupi¬ 
la bi smrt. Jer, zbog nestanka ki¬ 
sika u koži bi došlo do stvaranja 
vrlo štetnih otrovnih sastojaka. 
Da bi koža bila elastična i otpor¬ 
na, mora imati tanki zaštitni sloj 
masti. Tu mast luče lojne žlijezde. 

II — OSOBNA HIGIJENA 

U ovom kratkom prikazu zadr¬ 
žat ćemo se na onim osnovnim 
principima osobne higijene koji 
imaju najvažniji utjecaj na opće 
fizičko stanje tijela i na njegu ti¬ 
jela uopće, a posebno što se tiče 
utjecaja osobne higijene na zdrav¬ 
stvenu ispravnost živežnih namir¬ 
nica. Takav pristup izabran je 
zato što je materijal ovog priruč¬ 
nika namijenjen osobama koje na 
svojim radnim mjestima dolaze u 
neposredan dodir sa živežnim na¬ 
mirnicama i što one svojim zdrav¬ 
stvenim stanjem i razinom osobne 
higijene mogu nepovoljno utjecati 
na ispravnost namirnica. 


Održavanje fizičke kondicije 
tijela 

Iskustva su pokazala da održa¬ 
vanje općeg fizičkog stanja tijela 
ima višestruko značenje: 

a) sposobnost za tjelesni (fizič¬ 
ki) i umni rad, 

b) održavanje rada i funkcije 
svih organa na najpovoljnijem 
stupnju i 

c) sposobnost uspješnije obrane 
od prodora uzročnika zaraznih 
bolesti. 

Opća fizička kondicija postiže 
se različitim sportskim aktivnosti¬ 
ma i igrama. Pri tome ne mislimo 
na bavljenje vrhunskim sportom 
nego na kretanje u prirodi na 
čistom zraku, igranje različitih 
igara iz razonode, sportsku aktiv¬ 
nost u toku vikenda, praznika i 
godišnjeg odmora. 

Posebno su važne za tijelo sport¬ 
ske igre i vježbe nakon radnog 
vremena. Njima se uspostavlja 
sklad u radu svih sustava i or¬ 
gana. Rasterećuju se pojedini or¬ 
gani i skupine mišića nagomilanih 
produkata razgradnje koji su u 
njima nastali zbog neprirodnog 
položaja tijela prilikom rada (sje¬ 
denje, rad u sagnutom položaju, 
rad s opterećenjem ruku, nogu, 
kralješnice i slično). 

Održavanje čistoće odjeće 
i obuće 

Čovjek je počeo nositi odjeću i 
obuću da bi se zaštitio od nepo¬ 
voljnih klimatskih uvjeta. Poslije 
je odjeća i obuća dobila estetsku 



ulogu. Higijenski ispravna odjeća 
mora ispunjavati slijedeće uvjete: 

1. da je izrađena od pogodnog 
materijala koji omogućuje izmje¬ 
nu zraka između kože i okolne 
atmosfere, te da omogućuje odvo¬ 
đenje znoja, 

2. da ne steže tijelo i ne sputa¬ 
va prirodne kretnje, 

3. da se može lako čistiti i 

4. da nije izrađena od materija¬ 
la koji nadražuje kožu. 

Pogodni je materijal za izradu 
odjeće vuna, pamuk, lan i mješa¬ 
vina tih prediva sa sintetičkim 
materijalima. Svi pogodni materi¬ 
jali za izradu odjeće omogućuju 
takvo tkanje da između pojedi¬ 
nih niti ostaju zračni prostori. 
Baš ti prostori omogućuju izolaci¬ 
ju tijela od vanjskih faktora, osi¬ 
guravaju odvođenje suvišne top¬ 
line i znoja s površine kože. Sin¬ 
tetična vlakna zbog sitnih šupljina 
ne omogućuju izmjenu plinova i 
odvođenje znoja, zbog čega se lje¬ 
ti čovjek u njima više znoji i os¬ 
jeća nelagodno. Zimi su takva 
prediva hladna jer se u njihovim 
šupljinama ne može stvoriti do¬ 
voljan sloj toplog zraka koji je 
glavni izolator izmjene toplog 
zraka uz kožu i hladnog zraka 
koji okružuje čovjeka. 

Održavanje čistoće odjeće važ¬ 
no je zbog slijedećih razloga: 

— nečistoća koja se nakuplja 
na predivu smanjuje šupljine iz¬ 
među vlakana te ih sljepljuje. 
Time se smanjuje količina zraka 
u tkanini, mogućnost izmjene 
zraka i pravilno odvođenje topli¬ 
ne. Drugim riječima, smanjuje se 
izolaciona vrijednost tkanine. Pr- 


ljavština upija vlagu znoja i kvari 
tkaninu, pa odjeća postaje hladna; 

— prljavost tkanine sadrži i 
mikroorganizme koji mogu ući u 
oštećena mjesta kože. Takva ošte¬ 
ćenja pojavljuju se na mjestima 
gdje ukrućena prljava tkanina 
trlja kožu. 

Obuća služi za zaštitu nogu, a 
mora: 

1. oblikom biti prilagođena ob¬ 
liku noge i osiguravati slobodno 
kretanje; 

2. štititi noge od vlage i hlad¬ 
noće i 

3. omogućiti odvođenje znoja i 
topline s površine noge. 

Zbog neizbježna znojenja nogu, 
obuća se natapa znojem i neugod¬ 
nim mirisom. Zato je nužno obuću 
zračiti. Ljeti možemo smanjiti 
znojenje nogu nošenjem lakše o- 
buće s otvorima koji omogućuju 
bolje zračenje (sandale, ljetne 
cipele i si.). 

Neodgovarajuća obuća i odjeća, 
izrađena od materijala koji one¬ 
mogućuje izmjenu topline, dovodi 
do promjena oblika svoda stopa¬ 
la, što izaziva otežan hod. 

Održavanje čistoće tijela 

Koža je vanjski zaštitni sloj ti¬ 
jela. Ona je izložena vanjskim ne¬ 
povoljnim utjecajima, među koje 
se ubraja i njeno prljanje. Prljav- 
ština prianja uz kožu zato što je 
njena površina pokrivena tankim 
masnim slojem (loj) i znojem. 
Kožu prlja prašina, boje, kemij¬ 
ska sredstva, različite masnoće, 
ali i mikroorganizmi od kojih neki 


mogu dovesti do gnojnih pro¬ 
mjena i drugih bolesti kože. 

Najviše se prljaju ruke kojima 
radimo i dodirujemo predmete, 
zatim drugi otkriveni dijelovi ti¬ 
jela, a najmanje oni zaštićeni od¬ 
jećom i obućom. 

Kosa je danas ukras ljudske 
glave, a nekad je bila samo dla¬ 
kavi zaštitni pokrivač tijela. I 
kosu podmazuju žlijezde lojnice 
što je čine mekanom i podatnom. 

Nokti na prstima ruku i nogu 
danas imaju jedino ulogu da za¬ 
štite jagodice prstiju od ozljeda. 
Ali, njihovo neredovito podrezi¬ 
vanje i čišćenje omogućuje da se 
pod noktima stvaraju slojevi ne¬ 
čistoće. 

Po ovome vidimo da je nužno 
održavanje čistoće tijela zbog 
dva razloga: 

— da uklonimo prljavštinu u 
kojoj ima i mikroorganizama, 

— da skidanjem nagomilanog 
loja i znoja s površine kože osi¬ 
guramo uvjete da ona može us¬ 
pješno obavljati svoje funkcije 
(zaštitu tijela, izlučivanje znoja i 
disanje). 

Čistoću tijela održavamo kupa¬ 
njem i pranjem. 

Kupanje je pranje cijelog tije¬ 
la, a možemo ga uspješno prove¬ 
sti samo ako imamo toplu vodu. 
Najbolje je kupanje ispod tuša, 
jer se sva uprljana voda odmah 
odvodi u kanalizaciju. Time se 
onemogućuje prenošenje zaraznih 
bolesti preko vode. Osim toga, 
tuš mehanički podražuje kožu u- 
daranjem kapi vode po koži. Ta¬ 
kav podražaj djeluje slično masa¬ 


ži kože, pa se zbog toga poboljšava 
cirkulacija krvi u površinskim 
slojevima kože (slika 23). 



Slika 23: Tuš — (1) priključak na ka¬ 
nalizaciju 

Osim tople tekuće vode, za ku¬ 
panje je potreban sapun i četka. 
Spužvu valja izbaciti iz upotrebe 
pri pranju tijela, jer se u njenim 
šupljinama zadržava nečistoća, a 
time se stvaraju i uvjeti za zadr¬ 
žavanje mikroorganizama. 

Posebno želimo istaći da ručnik 
služi samo za vlastitu upotrebu, 
jer se njime mogu prenositi uz¬ 
ročnici zaraznih bolesti. Pravilno 
brisanje tijela čvrstim trljanjem 
ručnikom po koži osigurava pot¬ 
puno sušenje kože, a trenjem se 
pospješuje cirkulacija krvi u koži. 




dezinfekcijsko sredstvo, (5) papirnati ručnici 


Vrlo je teško dati pravilo kako 
se često moramo kupati. Osobe 
koje su na radnim mjestima izlo¬ 
žene prašini ili jačem znojenju 
moraju se kupati svaki dan. Osta¬ 
le bi se osobe trebale da kupaju 
dva do tri puta tjedno. 

Pranjem čistimo pojedine dije¬ 
love tijela, u prvom redu one ne¬ 
zaštićene (lice, vrat, ruke), i one 
na kojima dolazi do jačeg znoje¬ 
nja i stvaranja neugodnog mirisa 
(ispod pazuha i noge). Važno je 
istaći da je pranjem prijeko po¬ 
trebno održavati čistoću spolnih 
organa i njihove okoline, jer su to 
dijelovi tijela koji su zbog svoje 
građe, a i zbog toga što se u tom 
području nalaze otvori preko kojih 
čovjek izlučuje mokraću i stolicu, 
ujedno i mjesta koja se mogu za¬ 
gaditi različitim mikroorganizmi¬ 
ma. 

I u ovom slučaju u prvom se 
redu upotrebljava topla i tekuća 
voda. 

Ruke su dio tijela o čijoj čisto¬ 
ći može ovisiti širenje zaraznih 
bolesti preko hrane. Rukama oba¬ 
vljamo različite poslove i diramo 
dijelove tijela preko kojih se od¬ 
stranjuje iz tijela mokraća i sto¬ 
lica. Baš preko mokraće i stolice 
izlučuju se iz tijela uzročnici cri¬ 
jevnih zaraznih bolesti. Ruke su 
karika u lancu prijenosa uzročni¬ 
ka crijevnih zaraznih bolesti koje 
mogu povezati mjesto lučenja uz¬ 
ročnika sa živežnom namirnicom. 
Na taj se način namirnice najčešće 
zagađuju i služe kao prijenosno 
sredstvo uzročnika zaraznih bole¬ 
sti. To je i razlog što se crijevne 


zarazne bolesti zovu i »zaraznim 
bolestima prljavih ruku«. 

Prije pranja ruku nužno je ure¬ 
diti nokte. Zato je prijeko potreb¬ 
no nokte kratko podrezati. Ispod 
dugih noktiju skuplja se prljav- 
ština koju je teško ukloniti pra¬ 
njem. Kožice oko noktiju (ako pre¬ 
rastu na nokat) mogu se lagano 
potisnuti s nokta odgovarajućim 
tupim predmetom. Rezanje tih 
kožica nije preporučljivo jer se 
često ošteti koža pa dolazi do in¬ 
fekcije i gnojenja. Uzročnici gno¬ 
jenja naneseni na živežne namir¬ 
nice mogu izazvati trovanje hra¬ 
nom. 

Za higijensko pranje ruku po¬ 
trebno je osigurati: 

1. toplu, tekuću i higijenski is¬ 
pravnu vodu, 

2. kruti ili tekući sapun, 

3. četkicu, 

4. posudu s rastvorom đezinfek- 
cionog sredstva, 

5. aparat za sušenje ruku s to¬ 
plim zrakom ili papirnate ručni¬ 
ke (slika 24). 

Pošto se ruke ovlaže, potrebno 
ih je nasapunati, dobro trljati i 
sapunsku pjenu rasporediti po ci¬ 
jeloj koži. Sapun otapa masnoću 
i prljavštinu kože. 

Da bi uspjeli ukloniti prljavšti¬ 
nu iz pora (sitnih otvora na 
koži), ispod i oko noktiju, potre¬ 
bna nam je četkica. 

Ruke se isperu ispod mlaza to¬ 
ple vode. Prije no što ih sušimo, 
nužno je ruke umočiti u rastvor 
dezinfekcionog sredstva (halamid, 
asepsol i si.), da bi se uništile 
preostale bakterije na koži. 


Brisanje ruku o platneni ručnik 
nije dopušteno. Pri upotrebi ruč¬ 
nika za više osoba neizbježno je 
da se na nj nakupe i različiti mi¬ 
kroorganizmi koji mogu ponovo 
zagaditi dobro oprane ruke. Ako 
ne postoji aparat za sušenje ruku 
toplim zrakom izvrsno su higijen¬ 
sko sredstvo za sušenje ruku pa¬ 
pirnati ručnici. Oni se poslije 
upotrebe bacaju. 

Pri pranju lica nužno je oprati 
uši i očne kapke. U ušne školjke 
ne smiju se uvoditi tvrdi pred¬ 
meti, jer se njima može oštetiti i 
probiti slušna opna. Osim toga, 
tvrdi predmeti oštećuju kožu sluš- 
nog hodnika i tako nastaju upalne 
promjene. Žuti masni čep i dla¬ 
čice sluhovoda imaju zaštitnu u- 
logu sluhovoda i priječe prodira¬ 
nje prljavoće i sitnih čestica u 
dubinu sluhovoda. Ako je potreb¬ 
no ukloniti suvišno nagomilanu 
masnoću iz sluhovoda, nužno je 
tražiti stručnu liječničku uslugu. 

Održavanjem čistoće zubi i 
usne šupljine postiže se dvostruki 
efekt. Higijenski, jer time ukla¬ 
njamo sitne čestice hrane i mi¬ 
kroorganizme, i estetski: uklanja¬ 
nje neugodnog zadaha iz ustiju i 
održavanje bjeline i sjaja zubi. 


Efekt različitih zubnih pasta i 
voda na zaštitu zubi vrlo je ma¬ 
len, ako se četkica ne upotreblja¬ 
va pravilno. Četkicu valja čvrsto 
priljubiti uza zube i 

— povlačenjem u smjeru gore- 
-dolje i utiskivanjem dlačica iz¬ 
među zubi mehanički otklanjati 
ostatke hrane iz prostora među 
zubima i 

— ribanjem površina zubi (lič¬ 
nih, jezičnih i griznih) čiste se 
zubi od nataloženih naslaga te se 
postiže čistoća površina zubi i 
njihova bjelina i sjaj. 

Redovito bi zube trebalo da pe¬ 
remo poslije svakog uzimanja 
hrane. To nije moguće jer čovjek 
sve češće ima pojedine obroke iz¬ 
van svoga doma. Zato je nužno 
prati zube ujutro i navečer. Oso¬ 
bito je važno da se zubi peru pri¬ 
je spavanja, jer za vrijeme sna 
prestaje lučenje sline, jezik mi¬ 
ruje i time se stvaraju vrlo po¬ 
voljni uvjeti za razgradnju česti¬ 
ca hrane i intenzivni razvoj mi¬ 
kroorganizama, a i za procese ra¬ 
zaranja zubne cakline. 

Uspješno se zubi mogu meha¬ 
nički očistiti i upotrebom drvene 
čačkalice. Zbog elastičnosti drva, 

čačkalica se vrlo dobro prilagodi 
prostoru između zubi i mehanički 
istiskuje čestice hrane. Ako ispe- 
remo usta i vodom, vrlo smo us¬ 
pješno otklonili čestice hrane iz 
usta. 

Noge, koje su znatan dio dana 
sapete čarapama i obućom i zbog 
toga se znatno znoje, moramo 
prati najmanje jedanput dnevno. 
Osim pranja bilo bi nužno svaki 
dan mijenjati čarape, osobito one 
osobe kojima se noge više znoje i 
imaju neugodan miris. Te bi oso¬ 
be trebale da poslije pranja pre- 
mažu kožu sredstvima za sma¬ 
njenje znojenja i za oduzimanje 
neugodna mirisa. 

Kosu je potrebno svaki dan če¬ 
šljati i četkati. Prednost valja 
dati četkama od dlaka, jer takve 
četke bolje razmrsuju pramene 
kose i bolje čiste kosu. 

O vrsti posla, o stupnju prlja- 
nja kose i o količini masnoće koju 
luči koža određuje se učestalost 
pranja kose. To je, prosječno, nuž¬ 
no činiti svakih 14 dana. Često ili 
svakodnevno pranje kose dovodi 
do prejakog skidanja masnoće s 
kose, zbog čega kosa postaje suha 
i lomljiva. 

III — RADNA ODJEĆA OSOBA 
KOJE NA RADNIM MJESTIMA 
DOLAZE U DODIR 
SA ŽIVEŽNIM NAMIRNICAMA 

Propisom o zdravstvenoj isprav¬ 
nosti i zdravstvenom nadzoru nad 


živežnim namirnicama određeno 
je da osobe koje na svojim rad¬ 
nim mjestima dolaze u dodir s na¬ 
mirnicama moraju nositi posebnu 
radnu odjeću. Ta odjeća treba da 
štiti zdravstvenu ispravnost na¬ 
mirnica. 

Radna odjeća mora biti izrađena 
od materijala koji se može isku- 
havati i glačati (pamuk). Iskuha- 
vanjem i glačanjem (temperatura 
vode i glačala viša od 100°C) uni¬ 
štavaju se mikroorganizmi koji 
mogu biti na odjeći. 

Drugi važan činilac kojim se 
osigurava zaštitna uloga te odjeće 
jest to da je potrebna pravodob¬ 
na izmjena odjeće. Zato radna or¬ 
ganizacija ili poslodavac moraju 
osigurati dovoljno odjeće. Čim se 
odjeća uprlja, nužno ju je zami¬ 
jeniti čistom. 

I, na kraju, zaštitna uloga radne 
odjeće može se osigurati tako da 
se nosi samo u radnim prostori¬ 
jama. Nošenje te odjeće izvan 
radnih prostorija ili na javnim 
površinama može biti opasno, o- 
djeća bi se mogla zagaditi mikro¬ 
organizmima koji se zatim mogu 
nanijeti i na živežne namirnice. 

IV — ALKOHOLIZAM 

Pod alkoholizmom smatramo 
stanje organizma kad dolazi do 
neodoljive potrebe za uživanjem 
alkoholnih pića. U takvu stanju 
čovjek se više ne može kontroli¬ 
rati i postupno, sve češće i u sve 
većim količinama, pije alkohol. 

Uz poglavlje o osobnoj higijeni 
nado vezujemo alkoholizam zato 
što: 

1. prouzročuje poremećaje čo¬ 
vjekova zdravlja i oštećuje poje¬ 
dine organe (jetra, bubrezi, srce, 
mozak); 

2. zbog oštećenja živčanog su¬ 
stava prouzročuje degradiranje 
čovjekove ličnosti; 

3. zbog nekontroliranog trošenja 
novca prouzročuje osiromašenje 
pojedinaca i njegove obitelji, tj. 
socijalne probleme; 


4. prouzročuje nesporazume i su¬ 
kobe u krugu obitelji, često i uz 
fizičke obračune; 

5. zbog pojavljivanja fizičke i 
psihičke degradacije alkoholičari 
manje rade i dolaze u sukob na 
radnome mjestu. 

Po svemu ovome vidimo da 
prekomjerno uživanje alkohola 
nepovoljno utječe na čovjekovo 
zdravlje i da prouzročuje teške 
posljedice za fizičko, psihičko i 
socijalno zdravlje. 


PITANJA: 

1. Od kojih se dijelova sastoji živčani sustav i kakva je njegova uloga u 
čovjekovu tijelu? 

2. Koji su sastavni dijelovi krvožilnog sustava i čemu služi taj sustav? 

3. Vrste krvarenja? 

4. Od čega je sastavljena krv i koju zadaću ima u tijelu? 

5. Dijelovi probavnog sustava i njegova funkcija? 

6. Dijelovi dišnog sustava i njegova funkcija? 

7. Uloga kože? 

8. Važnost »opće fizičke kondicije« tijela? 

9. Uloga odjeće i obuće? 

10. Koje osobine mora imati higijenski prikladna odjeća i obuća? 

11. Zašto je potrebno održavati čistoću odjeće? 

12. Zašto je potrebno održavati čistoću tijela? 

13. Kupanje i što je nužno za kupanje? 

14. Higijensko pranje ruku? 

15. Zašto je potrebno održavati čistoću ruku? 

16. Održavanje čistoće usta i zubi? 

17. Od kojih se dijelova sastoji radna odjeća osoba koje rade sa živežnim 
namirnicama? 

18. Koju ulogu ima nošenje posebne radne odjeće? Gdje se ona nosi i kako 
se održava? 

19. Nepovoljni zdravstveno-socijalni činioci alkoholizma na ljudsko zdrav¬ 
lje? 

Prim. dr ZDENKO ČANIĆ 


Pružanje 
prve pomoći 


Prva je pomoć umijeće davanja 
hitne i odgovarajuće zdravstvene 
pomoći ozlijeđenoj ili oboljeloj o- 
sobi. Pri pružanju prve pomoći 
obavljamo određene radnje kojih 
je svrha spašavanje života ili 
sprečavanje pogoršanja stanja. 

Za stručnu medicinsku pomoć 
kod neke ozljede potreban je ope¬ 
rativni zahvat, dakle oprema i 
stručni kadar. Prvu pomoć uglav¬ 
nom pruža nestručna (laička) oso¬ 
ba. Ona je naučila i uvježbala od¬ 
ređene zahvate kojima spašava ži¬ 
vot ili sprečava pogoršanje stanja 
ozlijeđene ili oboljele osobe. Prva 
je pomoć po svome opsegu i tra¬ 
janju ograničena. Osoba koja pru¬ 
ža prvu pomoć uglavnom se mora 
poslužiti različitim improvizacija¬ 
ma (zavoji, nosila itd.). S obzirom 
na to da se prva pomoć pruža na 
mjestu nesreće, pri nepovoljnim 
uvjetima i bez dovoljno uvida u 
stanje ozlijeđenoga ili oboljeloga, 


a pruža je u većini slučajeva ne¬ 
stručna osoba, ta će se prva po¬ 
moć ograničiti samo na one naj¬ 
nužnije zahvate s kojima se ot¬ 
klanja opasnost za život ili spre¬ 
čavaju posljedice. 

Stoga pri pružanju prve pomoći 
valja imati na umu nekoliko op¬ 
ćih pravila. 

1. Unesrećenoga treba ukloniti 
sa mjesta gdje mu prijeti opas¬ 
nost od daljnjeg ozljeđivanja, vo¬ 
deći računa o sigurnosti spasava- 
oca (otrovanje plinom, udar stru¬ 
je, gaženje pri prometnoj nesreći 
itd.). 

2. Spasilac mora biti miran i sa¬ 
bran, treba da postupa brzo i od¬ 
lučno i ne smije učiniti ništa što 
bi unesrećenoj osobi moglo po¬ 
goršati stanje. Npr., ako se i naj¬ 
manje sumnja na ozljedu kralje¬ 
šnice, ozlijeđenoga se ne smije sa¬ 
vijati. 

3. Prije pružanja prve pomoći 
treba spoznati stanje unesrećene 
osobe; katkad i prvi pogled uputi 
na zahvat koji spašava (umjetno 
disanje pri prestanku disanja, pri¬ 
tisak na ranu koja jako krvari). 

Osnovno na što treba pripaziti 
jest: 

a) diše li unesrećena osoba? 

b) je li pri svijesti? 

c) krvari li? 

d) ima li prijeloma kostiju? 

e) je li u šoku? 

Disanje 

Valja promatrati kretnje grud¬ 
noga koša i trbuha te osluškivati 
zvukove disanja. Mirno i duboko 
disanje govori da stanje nije te- 

4. Savijte glavu unesrećenoga malo unazad, a lice okrenite malo nadolje. 
Podmetnite lagano njegovu ruku ispod obraza, da lice ostane u stabilnome 
položaju 

































































































































1- Jednom rukom prihvatite unesreće¬ 
noga ispod vrata, tako da mu glava 
bude zabačena unatrag. S drugom ru¬ 
kom zatvorite mu nosnice i duboko 
udahnite. 



2. Obuhvatite usnama usta unesreće¬ 
noga, te mu upušite zrak- Ujedno pro¬ 
matrajte grudi unesrećenoga; podižu 
li mu se grudi to je znak da je zrak 
dopro u pluća. 



3. Odmaknite vaša usta da unesreće¬ 
nome omogućite spontani izdisaj. Pro¬ 
matrajte da li se spuštaju grudi. Po¬ 
novno udahnite i ponovite upuhivanje 
zraka. Radite tako ritmom 15 do 20 
puta u minuti. 


ško, a brzo i kratko disanje uglav¬ 
nom je znak teškoga stanja. Ispre¬ 
kidano i napregnuto disanje znak 
je veoma teškoga stanja, a ako u- 
nesrećeni i krklja, onda su to zna¬ 
ci gušenja i prijeteće smrti. Pot¬ 
puni prestanak disanja znak je 
oštećenja centra za disanje. Pre¬ 
stane li disanje, treba 
odmah početi s umjet¬ 
nim disanjem. 

Svijest 

Poremećaj svijesti pojavljuje se 
u više stupnjeva, počevši od pos- 
panosti i smetenosti pa do duboke 
nesvijesti, kad čovjek ne reagira 
na vanjske podražaje. Može ga se, 
na primjer, pitati: »Da li te boli?« 
»Možeš li disati?« Prema moguć¬ 
nosti odgovora ili shvaćanju pi¬ 
tanja ocjenjuje se stanje svijesti. 
Odgovor može biti kretnja glave 
ili ruke unesrećenoga. Valja pa¬ 
ziti na sadržaj razgovora koji se 
vodi pokraj unesrećenoga. Osoba 
u polusvijesnu stanju još čuje i 
razumije što se govori. Osoba u 
dubokoj nesvijesti ne reagira na 
vanjske podražaje. 

Krvarenje 

Krvarenje ne mora uvijek biti 
vidljivo, jer je odjeća katkad pot¬ 
puno skriva. Mogu biti posrijedi 
i duboke rane s ozljedom arteri¬ 
je koja krvari u tjelesnu šuplji¬ 
nu. Treba opipati puls, da se do¬ 
bije uvid u stanje srčano-žilnoga 
sustava. Normalan je broj srčanih 
otkucaja 60—80 u minuti, a utvr¬ 
đujemo ga pipanjem pulsa u za¬ 


pešću ili na vratu, ili slušanjem 
na prednjoj lijevoj strani grudno¬ 
ga koša. Puls može biti ubrzan ili 
usporen, te pravilan ili nepravi¬ 
lan. 

Prijelom kosti 

Treba pogledati postoje li is¬ 
krivljenja ili nepravilan izgled u- 
dova. Ako je posrijedi bio pad, 
udar ili prometna nesreća, a ozli¬ 
jeđena je osoba bez svijesti, uvi¬ 
jek valja pomišljati na mogućnost 
ozljede kralješnice. 



UMJETNO DISANJE PO SILVESTERU 
1. Prihvatite šake unesrećenoga tako 
da vaš palac bude pokraj njegova 
palca. Stavite mu šake na prsa, jednu 
pokraj druge (ne jednu preko druge) 



Šok 

Svaka ozlijeđena osoba može bi¬ 
ti u stanju šoka. U satima ili čak 
minutama što protječu poslije tre¬ 
nutka ozljeđivanja stanje unesre¬ 
ćenoga može se pogoršavati pod¬ 
muklo, no postupno; ako se ništa 
ne poduzme šok završava smrću. 

Šok je stanje uzroko¬ 
vano zatajivanjem krvo¬ 
toka. Na unesrećenom zapaža- 
mo bljedilo i hladan znoj. Ako je 
unesrećeni pri svijesti i može go- 



3. Naglo popustite pritisak, podigavši 
ruke unesrećenoga 



4. UDISAJ- Povucite ruke unesrećeno¬ 
ga unazad, nagnuvši se također una¬ 
zad. Ruke unesrećenoga pri tome 
treba da dodiruju pod. 

Tako treba raditi ritmom od 15 do 20 
udisaja u minuti, bez stanki između 
pojedinih pokreta 

voriti, tad će reći da mu je hlad¬ 
no, da je žedan. Ima osjećaj slabo¬ 
sti i neodređenoga straha. Pipa- 
njem pulsa utvrdit ćemo da je slab 
i ubrzan. Ruke su hladne. Pri pro¬ 
matranju unesrećene osobe treba 
posvetiti pozornost izrazu lica i 
boji kože. Boja kože u teških sta¬ 
nja može biti blijeda, pepeljasta 
ili mođrikasta. Bljedilo se osobito 
pojavljuje prigodom većih gubita¬ 
ka krvi, nesvijesti i šoka. Modri- 
kasta je boja znak nedostatka ki¬ 
sika, odnosno gušenja. Izraz se lica 
u teških stanja mijenja, oči su u- 
pale, a pojavljuje se hladan, ljep¬ 
ljiv znoj. 

Pružanje prve pomoći pri 
prestanku disanja 

Uzroci su prestanka disanja 
mnogobrojni, a valja spomenuti 
barem neke: 

a) spriječen dovod zraka zbog 
zapreke (utapanje, zagušenje, stra¬ 
no tijelo u dušniku, krv), 

b) paraliza centra za disanje 
(ozljede glave i mozga, otrovanja, 
udar električne struje). 

Pri teškom ranjavanju, osobito 
kad ima više ozljeda (prometna 
nesreća), zatim kod udara elektri¬ 
čne struje, utapanja, itd. prestaje 
disanje, i prva osoba koja se nađe 
na mjestu nesreće trebat će pru¬ 
žiti prvu pomoć davanjem umjet¬ 
nog disanja. 

Što vidimo kod unesrećenoga? 

Kretnje su disanja prestale, 
grudni se koš i trbuh ne podižu. 
Unesrećeni je u nesvijesti, ne pra¬ 
vi nikakve kretnje. Lice je blijedo 
ili s plavkastim mrljama. 

Što valja uraditi? 

Mora se provjeriti jesu li usta 
i dišni putovi slobodni za prolaz 
zraka i odmah početi s umjetnim 
disanjem. Sekunde ovdje 
odlučuju o spasu živo- 
t a. 

Bez disanja nema života, jer ti¬ 
jelo zahtijeva stalan dovod kisika. 
Zatvaranje odnosno začepljenje 
dišnih putova onemogućava dola¬ 
zak zraka u pluća, te gušenje za 
nekoliko minuta izaziva smrt. U- 
glavnom mislimo da će voda u u- 
topljenika, ili krvarenje, začepiti 
dušnik. Ali, nepogodan položaj u- 
nesrećenoga može uzrokovati za¬ 
čepljenje dišnih putova, a osobito 
ako je u nesvijesnu stanju. Kad 
unesrećeni leži na leđima, glava u 
normalnu položaju, jezik vrlo če¬ 
sto pada unatrag, zatvarajući ulaz 
u dišnu cijev. Ako se takvoj osobi 
nešto podmetne pod glavu, to još 
samo pogoršava situaciju, odnosno 
olakšava začepljenje dišnoga puta. 

Da se spriječi ugušenje, treba s 
jednom rukom obuhvatiti odozdo 
vrat i podići ga. S drugom rukom 
valja prihvatiti unesrećenoga za 
čelo i glavu potisnuti natrag. 

Treba voditi računa o tome da 
kod osoba u nesvjesnu stanju, ko¬ 
je se nalaze u sjedećem položaju, 
jezik može zatvoriti ulaz u dišnu 
cijev i izazvati gušenje. 

Jedno je od osnovnih pravila pr¬ 
ve pomoći: osobu u nesvje¬ 
snu stanju, ako je disa¬ 
nje održano, treba smje¬ 
stiti u »bočni položaj«. 

Postoje mnogobrojne metode iz¬ 
vođenja umjetnog disanja, no po¬ 
trebno je poznavati najosnovnije. 


Danas se smatra da je najjedno¬ 
stavnija i najpraktičnija metoda 
upuhivanje zraka čovjek-čovjeku, 
tj. metoda »usta na usta« i »usta 
na nos«. Umjetno disanje »usta 
na usta« izvodi se na slijedeći na¬ 
čin: 

— unesrećenu osobu valja pole- 
ći na leđa i olabaviti dijelove od¬ 
jeće koji stežu (u nepovoljnim u- 
vjetima spasilac se mora prilago¬ 
diti položaju unesrećenoga); 

— jednom rukom unesrećenoga 
treba primiti ispod vrata tako da 
glava bude zabačena prema na¬ 
trag, što omogućava nesmetan pro¬ 
laz zraka. S drugom rukom, treba 
stisnuti nosnice. Usta unesrećeno¬ 
ga treba otvoriti; 

— spasilac zatim duboko uda¬ 
hne, ustima obuhvati usta unesre¬ 
ćenoga — usnice treba da se pri¬ 
ljube — i upuhne zrak. Pri tome 
treba promatrati grudni koš. Jer, 
ako se grudni koš podiže, to je 
znak da ulazi zrak u pluća. 

— glavu unesrećenoga treba 
podići kako bi se omogućilo da 
zrak iz pluća pasivno izlazi. Zatim 
valja ponovno udahnuti i ponoviti 
upuhivanje. 

Brzina upuhivanja treba da je 
15—20 puta u minuti. Pri davanju 
umjetnoga disanja metodom »us¬ 
ta na nos« postupak je uglavnom 
isti. Umjesto da se stežu nosnice, 
sa slobodnom rukom pritišće se 
brada da usta budu zatvorena. 

Kod male se djece ustima isto¬ 
dobno obuhvate usta i nos djeteta, 
i upuhuje zrak nešto bržim rit¬ 
mom nego u odrasle osobe. 

Ručne metode umjet¬ 
noga disanja (indirektne me¬ 




tode) izvode se u slučajevima kad 
nije moguće primijeniti spomenu¬ 
te načine. Primjenjujemo ih u pr¬ 
vome redu u slučajevima ozljeda 
lica, zatim ako bi spasiocu — zbog 
gađenja — bilo nemoguće izvoditi 
umjetno disanje »usta na usta« 
odnosno »usta na nos«. Ručne me¬ 
tode ne smijemo izvoditi kad su 
dišni putovi ispunjeni vodom (u- 
topljenik), ni u slučajevima pri¬ 
jeloma rebara, ili već i pri sumnji 
na prijelom kralješnice. Princip 
je tih metoda u tome da se kret¬ 
njama ruku unesrećenoga ili pri¬ 
tiskom na grudni koš oponašaju 
kretnje grudnoga koša pri disa¬ 
nju. 

Od ručnih je metoda za laika 
najlakše izvodiva metoda po Sil- 
vesteru, pa ćemo ju ukratko opi¬ 
sati. Unesrećenu osobu položimo 
na leđa, a glavu zabacimo una¬ 
trag, podmetanjem smotane deke 
ili kaputa pod leđa. Prije počinja- 
nja umjetnoga disanja treba po¬ 
gledati jesu li dišni putovi slobod¬ 
ni, te po potrebi odstraniti sve što 
smeta. 

Samo se disanje izvodi tako da 
spasilac klekne iza glave unesre¬ 
ćenoga i obuhvati njegove podlak¬ 
tice neposredno iza lakta. Udisaj 
se obavlja tako da ruke unesreće¬ 
noga povučemo u luku prema go¬ 
re i bočno dok laktovi ne dodirnu 
zemlju. Izdisaj ide obrnutim to¬ 
kom, tj. ruke se vrate prema na¬ 
prijed i svinute u laktovima pri¬ 
tisnu o grudni koš. Tim se priti¬ 
skom istjeruje zrak iz pluća. Na 
taj način valja izvesti oko 15 udi¬ 
saja u minuti. Metoda po Silve- 
steru jednostavna je za izvođenje, 
ali je nezgodno to što unesrećeni 

leži na leđima, pa postoji mogu¬ 
ćnost upađanja jezika. Pogodnija 
je stoga metoda kad unesrećeni le¬ 
ži potrbuške (Holger-Nielsenova 
metoda), no ta je za laika teže iz- 
vodiva. 

Treba svakako istaknuti da sa¬ 
mo umjetno disanje neće imati ni¬ 
kakva učinka ako je unesrećeno¬ 
me rad srca poremećen toliko da 
je prestala cirkulacija krvi. Uza¬ 
lud ulazi zrak u pluća ako ne 
funkcionira krvotok, jer nema tko 
raznositi kisik po tijelu. U takvim 
slučajevima, osim umjetnoga di¬ 
sanja, moramo istodobno provoditi 
i »vanjsku masažu srca«. 

Vanjska masaža srca 

Vanjsku masažu srca treba pri¬ 
mijeniti čim je srce prestalo ra¬ 
diti, ili je rad srca toliko poreme¬ 
ćen da je nastupio zastoj u optoku 
krvi. 

Vanjska masaža srca izvodi se 
na slijedeći način: 

— unesrećenu osobu treba po- 
leći na čvrstu podlogu (stol, klu¬ 
pa), i stati s njene desne strane. 
Ako je unesrećeni na zemlji, tad 
treba kleknuti pokraj njega; 

— na donji kraj prsne kosti u- 
nesrećenoga spasilac položi dlano¬ 
ve obih ruku (obično najprije lije¬ 
vu, a preko nje desnu) i pritišće 
u okomitu smjeru ritmom otprili¬ 
ke 60 puta u minuti. Grudnu kost 
pri tome treba utisnuti 3—4 cm. 
Nakon svakoga pritiska potrebno 
je podići dlan, kako bi se grudni 
koš mogao vratiti u prvobitni po¬ 
ložaj. 

Bit je vanjske masaže srca u to¬ 
me da prilikom pritiska srce za¬ 



VANJSKA MASAŽA SRCA 
Pritiskom na grudnu kost srce je pri¬ 
gnječeno i krv istisnuta u optok. Pre¬ 
stankom pritiska srce se širi i usisava 
krv iz vena- 



Pravilan [položaj tijela osobe koja iz¬ 
vodi vanjsku masažu srca. Grudna 
je kost elastična, no pritisak treba 
Iprilagoditi dobi, spolu i težini unesre¬ 
ćene osobe. U maloga djeteta to se 
radi sa dva prsta jedne ruke. 

pravo ukliještimo (prignječimo) 
između grudne kosti i kralješni¬ 
ce, i pri tome se iz srca u veliku 
krvnu žilu utisne određena koli¬ 
čina krvi. Pri otpuštanju srce se 
zbog elastičnosti svojih mišića ši¬ 
ri i tad iz vena usisava krv. Stal¬ 
nim pritiskanjem i popuštanjem, 

u ritmu normalnoga srčanog rada, 
koliko-toliko održavamo krvotok. 

Po pravilu, kad se istodobno 
daje umjetno disanje i obavlja 
vanjska masaža srca, kod pruža¬ 
nja pomoći sudjeluju dvije osobe. 
Jedna upuhuje zrak brzinom 15— 
—20 puta u minuti, a druga obav¬ 
lja masažu srca brzinom 60 priti¬ 
saka u minuti (kad se zamore, mo¬ 
gu zamijeniti mjesta). 

Nađe li se na mjestu nesreće 
samo jedan spasilac, tad on mora 
raditi jedno i drugo. Iz nužde ri¬ 
tam se nešto mijenja, tj. provodi 
se nekoliko upuhivanja zraka, pa 
desetak pritisaka na srce, pa po¬ 
novno upuhivanje, itd. 

Umjetno disanje i vanjsku ma¬ 
sažu srca nazivamo i »mjere oživ¬ 
ljavanja« jer se primjenjuju u 
slučajevima kad unesrećena oso¬ 
ba ne pokazuje znakove života, 
ali je još živa. Osobito valja ista¬ 
knuti da u takvim slučajevima se¬ 
kunde imaju veliku ulogu. Ne 
uspijemo li najkasnije u roku od 
pet minuta nakon prestanka kr¬ 


votoka uspostaviti krvotok ponov¬ 
no, uz istodobno umjetno disanje, 
tad će, zbog nedostatka kisika, 
nastati nepopravljiva oštećenja 
životnih centara u mozgu i nastu¬ 
pit će smrt. 

Prva pomoć kod rana 
i krvarenja 

Rana je oštećenje tijela, a mo¬ 
že nastati djelovanjem mehanič¬ 
kih, kemijskih, toplinskih i elek¬ 
tričnih činilaca. 

Mogu biti različite po izgledu i 
veličini; razlikujemo stoga ogre¬ 
botine, posjekotine, razderotine, 
ubodne rane itd. 

Neposredna je posljedica ranja¬ 
vanja krvarenje iz ozlijeđenih ili 
presječenih krvnih žila. Jače kr¬ 
varenje može biti opasno za ži¬ 
vot i treba ga što brže zaustavi¬ 
ti. 

Druga je važna posljedica ra¬ 
njavanja bol, koja može biti izra¬ 
žena više ili manje. Bol je jedan 
od činilaca koji izaziva šok. 


ISPRAVAN POLOŽAJ RUKU PRI IZVOĐENJU VANJSKE MASAŽE SRCA 



a) Pogled odozgo b) Pogled sa strane 

Osnovni principi prve pomoći 
kod rana: 

— ranu i njenu okolinu ne smi¬ 
jemo dirati prstima. Moramo ima¬ 
ti na umu da je svaka rana infici¬ 
rana. Viri li iz rane kakav šiljati 
predmet ne smijemo ga vaditi, jer 
to može prouzročiti novu ozljedu 
tkiva. Samo manja slobodna tije¬ 
la (komadiće stakla, kamena itđ.), 
ako su na površini rane, smijemo 
ukloniti s pomoću čiste gaze; 

— postoji li jače krvarenje, po¬ 
stupit ćemo po pravilima za zau¬ 
stavljanje krvarenja; 

— ranu treba pokriti sterilnim 
»prvim zavojem«. Nemamo li pr¬ 
voga zavoja, ranu pokrivamo ste¬ 
rilnom gazom, i to tako da gaza 
prekriva i rubove rane. Zavoj se 
u principu ne upotrebljava za po¬ 
krivanje rane; njegova je namje¬ 
na da drži sterilnu gazu na rani. 

Kod rana zadanih predmetom 
koji je bio na zemlji, ili ako je ra¬ 
na zagađena zemljom, postoji o- 
pasnost od tetanusa. 

Svaku osobu s ranom (osim po¬ 
vršnih ogrebotina i posjekotina) 
potrebno je nakon pružene prve 
pomoći uputiti liječniku. Način 
prijevoza i brzina ovisit će o teži¬ 
ni ranjavanja. Kod dubokih rana 
grudnoga koša može nastati oz¬ 
ljeda pluća, ranjena osoba ne mo¬ 
že disati i prijeti opasnost ugu- 
šenja. Nakon stavljanja prvoga 
zavoja u polusjedećem položaju, 
ozlijeđenoga je potrebno hitno 
prevesti u bolnicu. Kod rana trbu¬ 
šnih organa (osobito ubođnih i 
strijelnih rana) osnovno je suzbi¬ 
jati šok. Ranjenika valja poleći, 
ranu pokriti sterilnim prvim zavo¬ 


jem, ranjenika utopliti. Zabranje¬ 
no je davati napitke. Brz trans¬ 
port u bolnicu obavlja se u leže- 
ćem položaju i polusavijenih no¬ 
gu. Ozlijeđenoga u stanju šoka ne 
smije se prevoziti bez liječničkoga 
nadzora. 

Zaustavljanje krvarenja 

Izvor krvarenja mogu biti kapi- 
lare, vene, arterije, pa i srce. Kr¬ 
varenje može biti vidljivo (rane i 
prirodni otvori) i nevidljivo (gru¬ 
dna i trbušna šupljina, mozak). 

Svako jače krvarenje može ima¬ 
ti ozbiljne posljedice i može ugro¬ 
ziti život. Brzina krvarenja, opće 
stanje organizma i šok zbog krva¬ 
renja najhitniji su činioci o koji¬ 
ma ovisi život unesrećene osobe. 

Metode kojima se uglavnom ko¬ 
ristimo za zaustavljanje krvare¬ 
nja: pritisak na žilu koja krvari, 
podizanje udova koji krvare, pri¬ 
tisak na ranu (kompresivni zavoj) 
i stavljaje poveske. 

Pritisak na žilu koja krvari 
najvažniji je način kod iznenadnih 
jakih arterijskih krvarenja. Une¬ 
srećenoj osobi treba hitno stisnuti 
(prstima ruke) krvnu žilu iznad 
mjesta krvarenja (između srca i 
rane). Krvnu žilu moramo pritis¬ 
nuti o kost, a to je moguće samo 
na određenim dijelovima tijela. 

Kod manjih krvarenja iz rane 
sa smotkom sterilne gaze (ili či¬ 
stim rupčićem) treba čvrsto priti¬ 
snuti na ranu i držati pritisnuto 
oko jednu minutu. Ako se krva¬ 
renje smiri, odmah valja staviti 
kompresivni (čvrsto stegnuti) za¬ 
voj. Ne stane li krvarenje, pritišće 



4. Arterija silazi s unutrašnje strane 
nadlaktice, i palcem ju treba pritis¬ 
nuti prema kosti. 


U slučajevima jakoga arterijskog kr¬ 
varenja na označenim mjestima arte¬ 
riju treba pritisnuti palcem ili šakom. 
Kod 1. Pritisak na arteriju karotis 
zahtijeva veliki oprez. Pokraj nje živ¬ 
čani je splet i pogrešan ili prejaki 
pritisak može uzrokovati zastoj rada 
srca. Nikad ne pritiskujte ovdje kod 
površnih rana lica ili kosmatoga dijela 
glave, iako takve rane katkad obilno 
krvare. Takva krvarenja možemo lako 
zaustaviti kompresivnim zavojem. 



2. Arterija gornjega uda izlazi iz gru¬ 
dnoga koša iza ključne kosti. Pritis¬ 
nite palcem iza ključne kosti odozgo 
prema dolje. 



6. Bedrenu arteriju treba pritisnuti sti¬ 
snutom šakom, jer je u dubini. 


110 


111 






PRVI ZAVOJ 

Ima ih različitih veličina i vrlo su po¬ 
godni. za rane koje umjereno krvare. 
Otvorite oprezno omot i obim rukama 
prihvatite krajeve zavoja. Valja paziti 
da jastučić ne dodirnemo prstima niti 
da ga bilo kako ne onečistimo. Jas¬ 
tučić, stavljamo na ranu i omotavamo 
zavoj oko ozlijeđenoga dijela tijela. 
Kraj zavoja valja učvrstiti. 


se na arteriju i poslije stavlja 
kompresivni zavoj. U krajnjem 
slučaju stavlja se poveska. 

Kompresivni zavoj zapravo j e 
jače stegnuti zavoj na sloju više 
gaza. Kod rana na udovima zavoj 
se čvrsto steže, ali ne toliko da 
zaustavimo protok krvi u dio tije¬ 
la ispod rane. Nakon stavljanja 
kompresivnog zavoja moramo još 
osjećati puls arterije na dijelu is¬ 
pod rane. 

Esmarhova poveska (gumena, 
platnena ili improvizacija) upotre¬ 
bljava se samo u izuzetnim sluča¬ 
jevima: ako nam nikako drukčije 
nije uspjelo zaustaviti krvarenje 
ili ako je krvarenje tako jako da 
odmah procijenimo kako ga neće 
biti moguće zaustaviti na drugi 
način. 

Podizanje udova koji krvare za¬ 
ustavlja manja krvarenja, osobito 
iz vena. Nakon nekoliko minuta 
ugrušak krvi zatvorit će krvnu 
žilu, krvarenje staje, a na ranu 
stavljamo sterilnu gazu i preko 
nje lakše stegnuti zavoj. 

Pošto je krvarenje zaustavljeno, 
kod svih većih ozljeda i jačega kr¬ 
varenja potreban je što brži prije¬ 
voz u bolnicu zbog daljnje liječ¬ 
ničke pomoći. Ali, dok ozlijeđeni 
ne stigne u bolnicu, treba poduzeti 
mjere da ne zapadne u stanje šoka 
te da rana ponovno ne prokrvari. 
Osoba koja je izgubila mnogo kr¬ 
vi treba da leži na niskom uzglav¬ 
lju ili da joj je glava čak niže od 
tijela (osim kod ozljeda grudnog 
koša). Dolazak krvi u glavu odno¬ 
sno mozak potpomaže se tako da 
se udovi omotaju elastičnim zavo¬ 
jem u smjeru od prstiju prema sr- 



KOMPRESIVN1 PRVI ZAVOJ 
Ako rana jako krvari, ili krvarenje 
pod običnim prvim zavojem nije stalo, 
treba staviti kompresivni prvi zavoj. 
Gotovi kompresivni prvi zavoj sasto|i 
se od sterilnog jastučića za pokriva¬ 
nje rane, elastičnoga zavoja i koma¬ 
dića tvrde plastike (vidi sliku). Elasti¬ 
čni prvi zavoj stavlja se tako da ja¬ 
stučić stavimo na ranu, a tvrda je 
plastika s gornje strane jastučića to¬ 
čno na mjestu krvarenja. Elastični 
zavoj treba čvrsto omotati preko pla¬ 
stike, koja pravi kompresiju na mje¬ 
stu krvarenja. Ne smijemo stezati više 
nego što je potrebno. Elastični zavoj 
obično ie samoljepiv i ne treba ga 
posebno učvršćivati. 


cu, glava stavi u niži položaj, a 
noge podignu uvis. 

Ozlijeđenoga treba umjereno 
zagrijavati (pokrivačem ili mla¬ 
kim termoforom), i osigurati mu 
dovoljno svježega zraka. Ako je 
ozlijeđeni potpuno pri svijesti, do¬ 
pušteno je da pije malo tekućine 
(voda, voćni sok). ZABRANJENO 
JE DAVATI TEKUĆINU U SLU¬ 
ČAJU OZLJEDE TRBUŠNIH 
ORGANA. 

Iako smo ozlijeđenome potpuno 
zaustavili krvarenje, ne smijemo 
ga nikad ostavljati samoga. Može 
ponovno nastati krvarenje a mo¬ 
gu nastupiti i druge komplikacije. 

Prva pomoć pri prijelomu 
kostiju 

Pri udaru, padu ili težim ozlje¬ 
dama može nastati i lom kostiju. 
Ako koža i tkivo u predjelu loma 
ostanu čitavi, tad govorimo o za¬ 
tvorenome (jednostavnome) prije¬ 
lomu. Kad se u predjelu prijeloma 
nalazi rana, iz koje kost može čak 
viriti van, tad kažemo da je to 
otvoreni (komplicirani) prijelom. 
Znakovi su prijeloma: iskrivlje¬ 
nje, bol, nemogućnost pomicanja, 
oteklina, a kod otvorenih prijelo¬ 
ma i rana koja krvari. 

Zadaća je prve pomoći da spri¬ 
ječi pogoršanje, smanji bol, izbje¬ 
gne šok i da omogući transport. 

Pri prijelomu velikih kostiju ili 
pri prijelomu više kostiju nastaje 
često šak, zbog boli ili krvarenja. 

Prelomljenu kost moramo uči¬ 
niti nepokretnom (imobilizacija). 
Tako sprečavamo naknadne ozlje¬ 
de tkiva, krvnih žila i živaca. I- 
mobilizaciju najlakše izvodimo sa 

već gotovim šinama (udlagama), 
no ako ih nemamo pri ruci, poslu¬ 
žit ćemo se improvizacijom (daš¬ 
čice, štapići, itd.). Udlage ili da¬ 
ščice treba prije stavljanja oblo- 

POLOŽAJ OZLIJEĐENE OSOBE 
NAKON ZAUSTAVLJANJA 
KRVARENJA 

a) Ako je ozlijeđen grudni koš ili je 
otežano disanje, unesrećenoga sta¬ 
vljamo u polusjedeći položaj. Ako je 
u nesvijesti, ako iskašljava ili povra¬ 
ća, stavljamo ga u polusjedeći bočni 
položaj. 

b) Pri ozljedi trbušnih organa unesre¬ 
ćenoga treba staviti u ležeći položaj, 
polusavijenih nogu u koljenu. Ako je 
u nesvijesti ili povraća, stavljamo ga 
u bočni položaj. Pri ozljedi trbušnih 
organa zabranjeno je davati bilo ka¬ 
kve napitke. 


žiti vatom. Pri prijelomu kosti u- 
dova potrebno je imobilizirati oba 
susjedna zgloba. 

Pri prijelomu kralješnice une¬ 
srećeni je u opasnosti da se pomi¬ 
canjem djelića odlomljenoga kra- 
Iješka prignječi ili presiječe kič¬ 
mena moždina, što može uzroko¬ 
vati uzetost ili čak trenutačnu 
smrt. Znakovi su ozljede kralješ¬ 
nice bol i osjetljivost ozlijeđena 
dijela. Čim postoji i najmanja su¬ 
mnja na prijelom kičme, s unesre¬ 
ćenom osobom valja postupati 
krajnje oprezno. Unesrećenoga 
treba staviti na široku podlogu 
(dasku), i to bez savijanja njegova 
tijela. Pri tome prenošenju treba 
da istodobno sudjeluje 4—5 oso¬ 



a) Prijelom kosti bez pomaka kosti 



b) Prijelom kosti s pomakom na mje¬ 
stu prijeloma 



e) Prijelom kosti s velikim pomakom 
na mjestu prijeloma. Okrajak, kosti 
raskinuo je okolno tkivo i probio ko¬ 
žu. To je otvoreni ili komplicirani pri¬ 
jelom, s ranom i krvarenjem. 

ba. Nemamo li podloge ili dovolj¬ 
no ljudi, bolje je da ga ne pomi¬ 
čemo, nego samo pokrijemo i če¬ 
kamo bolničko vozilo. Ako je oz¬ 
lijeđeni bez svijesti, ne diše ili kr¬ 
vari, valja poduzeti odgovarajuće 
mjere. Od metoda umjetnoga di¬ 
sanja smijemo primijeniti samo 
»usta na usta ili nos«. Ozljede su 
kralješnice česte prigodom pro¬ 
metnih nesreća. U tom slučaju 
moramo unesrećenoga ukloniti s 
prometnice da ne bude naknadne 
još i pregažen. 

Pri prijelomu kostiju lubanje 
može nastati pritisak na mozak ili 
izravna ozljeda mozga. Prva se 
pomoć u tim slučajevima sastoji 
u tome da se unesrećenog što pri¬ 
je, bolničkim vozilom, preveze u 
bolnicu. U slučaju krvarenja iz 
otvorenih rana glave, pritiskom s 
pomoću sterilne gaze i stegnutim 


zavojem treba zaustaviti krvare¬ 
nje. Ako je ozlijeđeni u nesvije¬ 
sti, treba ga poleći u bočni polo¬ 
žaj. 

Prva pomoć kod opeklina 

Opekline nastaju djelovanjem 
visoke temperature, ali i djelova¬ 
njem kemikalija i električne stru¬ 
je. 

S obzirom na dubinu oštećenja 
dijelimo ih na tri stupnja: crveni¬ 
lo, mjehuri i uništenje kože i pot- 
kožnoga tkiva. Za težinu stanja 
opečene osobe važnija je opečena 
površina nego stupanj opekline. 
Opekline koje zahvaćaju više od 
15 posto površine kože odraslih o- 
soba, odnosno 10 posto u djece, 



UČVRŠĆIVANJE PRELOMLJENE 
KOSTI 

Za učvršćivanje prijeloma služimo se 
gotovim udlagama ili improviziramo 
s daščicama. Udlagu treba da prila¬ 
godimo prelomljenom udu i vrsti pri¬ 
jeloma. 




























































































mogu već biti opasne za život. 
Kad je zahvaćena velika površina 
kože, prijeti opasnost od šoka. 

Pri pružanju prve pomoći u pr¬ 
vome redu treba unesrećenoga u- 
kloniti iz zone visoke temperature 
(vatre) i ugasiti zapaljenu odjeću. 
Spaljeno odijelo ne treba silom 
skidati, osim u slučaju kemijskih 
opeklina. 

Opečena mjesta valja pokriti 
sterilnom gazom, bez upotrebe 
prašaka ili masti, te opečenu oso¬ 
bu brzo prevesti u bolnicu. U me¬ 
đuvremenu se unesrećenome, ako 
je potpuno pri svijesti, mogu dati 
različiti napitci. U svim teškim 
slučajevima, općenito, s davanjem 
napitaka treba biti oprezan. Jer, 
povraćanje osoba u polusvjesnu 
stanju može izazvati ugušen je. 

Prva pomoć pri udaru 
električne struje 

Prolaz električne struje kroz ti¬ 
jelo može izazvati smrt zbog ošte¬ 
ćenja srca ili kljenuti životnih 
centara u mozgu. 

Izmjenična struja jača od 50 mi- 
liampera već uzrokuje zastoj srca 
i nesvijest. Najveća je opasnost a- 
ko se srce ili mozak nađu izravno 
u toku struje kroz tijelo. 

Prva pomoć sastoji se od dva di¬ 
jela. Najprije moramo unesreće¬ 
noga ukloniti iz toka struje (uz 
mjere opreza, da ne strada spasi¬ 
lac), a zatim ga — uglavnom je 
bez svijesti — osvijestiti. 

Pri udaru struje najprije je iza¬ 
zvan poremećaj srčanoga rada, a 
vrlo često i potpun zastoj srca. U 
većini slučajeva paraliziran je 


centar za disanje. Konačna je sli¬ 
ka da je unesrećeni u dubokoj ne¬ 
svijesti, ne diše, rad je srca teško 
poremećen ili je srce potpuno za- 
stalo. Dakle, unesrećeni je živ, ali 
ne daje znakove života. Potrebno 
je najhitnije početi s umjetnim 
disanjem i vanjskom masažom sr¬ 
ca. Dakle, osobu koja je živa a ne 
pokazuje znakove života treba os¬ 
vijestiti, vratiti životu. Zato te 
zahvate nazivamo i »mjere oživ¬ 
ljavanja«. 

Ako se s »oživljavanjem« počne 
najkasnije 4—-5 minuta poslije u- 
dara struje, izgledi su za spas po¬ 
voljni. No svaka daljnja minuta 
zakašnjenja smanjuje te šanse. 

Valja istaknuti da u slučaju u- 
dara struje umjetno disanje i 
vanjsku masažu srca treba izvo¬ 
diti dotle dok se unesrećeni ne os¬ 
vijesti ili dok se ne pokažu znako¬ 
vi sigurne smrti. 

Prva pomoć pri različitim 
otrovanjima 

Ako se u neke, do maloprije 
zdrave, osobe pojave znakovi po¬ 
remećaja svijesti, grčevi, kljenut 
ili slično, može se opravdano po¬ 
sumnjati na otrovanje. 

Otrovi su materije koje izaziva¬ 
ju promjene u organizmu već u 
veoma malim količinama. Te pro¬ 
mjene odnosno bolesno stanje na¬ 
zivamo otrovanje. 

Otrovi mogu biti progutani (slu¬ 
čajno ili namjerno, u svrhu samo¬ 
ubojstva), udisani (npr. plinovite 
materije na radnome mjestu), i, 
napokon, ima ih koji prodiru u 
organizam i kroz čitavu i neozli¬ 
jeđenu kožu. 




TRANSPORT TEŠKO OZLIJEĐENE 
OSOBE 

Osobu u koje se makar samo sumnja 
na prijelđm kralješnice ne smijemo 
savijati prilikom stavljanja na nosila 
i prijenosa. Za pomicanje takvoga 
unesrećenog treba najmanje tri osobe. 
Slike prikazuju jedan od načina sta¬ 
vljanja teško ozlijeđenoga na nosila. 
Dok ga trojica podižu, četvrti gurne 
nosila ispod unesrećenoga. 


Pri pružanju prve pomoći otro- 
vanoj osobi treba najprije spoz¬ 
nati situaciju, npr. je li u nekoj 
prostoriji plin, te kako da se une¬ 
srećenoga iznese da ne stradaju i 
spasioci. Ako je riječ o proguta¬ 
nome otrovu valja utvrditi kakav 
je otrov, koliko je prošlo vreme¬ 
na od otrovanja itd. 


Pošto smo saznali kako je otrov 
ušao u organizam, i o vrsti otro¬ 
va, u prvoj pomoći treba se držati 
slijedećih principa: 

— skloniti unesrećenoga iz za¬ 
trovanoga prostora, 

— pozvati liječnika ili hitnu 
pomoć, 

— u međuvremenu nastojati što 
prije ukloniti otrov iz tijela. Kod 
progutanoga otrova to postižemo 
izazivanjem povraćanja. (Zabra¬ 
njeno je izazivati povraćanje ako 
je otrovani u nesvijesti ili je pro¬ 
gutao neku jetku materiju.), 

— kod otrovanja plinovitim ot¬ 
rovom potrebno je unesrećenoga 
iznijeti na čisti zrak i, po potrebi, 
davati mu umjetno disanje. 

U industriji radnik može biti iz¬ 
ložen opasnosti otrovanja sa sto¬ 
tinama različitih otrovnih mate¬ 
rija. U svakidašnjem životu broj 
otrova s kojima možemo doći u 
dodir nije velik, no potrebno se 
ipak osvrnuti na jedan, a to je 
ugljični monoksid. 

Ugljični monoksid nastaje ondje 
gdje god nešto gori uz nedovoljnu 
prisutnost kisika. U kućanstvu su 
to često neispravna plinska kuhala 
i peći. Valja istaknuti da ispušni 
plinovi automobilskih motora sa¬ 
drže mnogo ugljičnoga monoksida. 

Pri udisanju zraka u kojemu i- 
ma ugljičnog monoksida nastupa 
gušenje, jer se ugljični monoksid 
veže za crvena krvna zrnca, pa u 
tijelu nema dovoljno kisika. 

Znakovi otrovanja ovise o koli¬ 
čini ugljičnog monoksida u zra¬ 
ku i vremenu udisanja. Kod malih 
koncentracija javlja se glavobolja, 
vrtoglavica, mučnina i nesvjesti- 

ca. Kod velikih koncentracija ubr¬ 
zo nastupa duboka nesvijest, disa¬ 
nje postaje slabo i nepravilno, ja¬ 
vljaju se trzaji i nastupa smrt 


zbog unutrašnjega gušenja i za¬ 
stoja srca. 

Prva pomoć: svježi zrak, umje¬ 
tno disanje, te prijevoz u bolnicu. 


PITANJA: 

1. Što je prva pomoć i kad se pruža? 

2. Na što treba pripaziti prije nego što se počne pružati prva pomoć? 

3. Kako ćemo utvrditi diše li unesrećeni? 

4. Koji su najčešći uzroci prestanka disanja? 

5. Koji su najčešći uzroci začepljenja dišnih putova onesviještene osobe? 

6. Kako ćemo utvrditi stanje svijesti unesrećene osobe? 

7. Kako održavamo prohodnost dišnih putova onesviještene osobe? 

8. Zašto unesrećenoga koji diše, a u nesvijesti je, treba poleći u bočni po¬ 
ložaj? 

9. Kako unesrećenoga stavljamo u bočni položaj? 

10. Što je šok? 

11. Što zapažamo kod unesrećene osobe u stanju šoka? 

12. Kako valja postupati s unesrećenim u stanju šoka? 

13. Koje su mjere za sprečavanje šoka? 

14. Zašto je važno odmah početi s umjetnim disanjem, ako unesrećeni ne 
diše? 

15. Kako se izvodi umjetno disanje »usta na usta« i »usta na nos«? 

16. Kako se izvode »ručne metode« umjetnoga disanja? 

17. Kako se izvodi »vanjska masaža srca«? 

18. Kako se i koliko istodobno izvodi umjetno disanje i vanjska masaža srca? 

19. Što je rana i kakve vrsti rana poznajete? 

20. Koji su osnovni principi prve pomoći kod rane? 

21. Prva pomoć osobi s dubokom ranom grudnog koša? 

22. Prva pomoć osobi s dubokom ranom trbuha? 

23. Koje su vrste krvarenja i kako ih prepoznajete? 

24. Koje načine zaustavljanja krvarenja poznajete? 

25. Kad se stavlja kompresivni zavoj i kako se to izpodi? 

26. Kad se stavlja Esmarhova poveska, kako se stavlja, i moguće poslje¬ 
dice? 

27. Kako se izvodi pritisak na žilu koja krvari? 

28. Kakav je daljnji postupak s osobom kojoj smo privremeno zaustavili kr¬ 
varenje? 

29. Vrste prijeloma kosti i kako ih prepoznajemo? 

30. Kako se pruža prva pomoć pri prijelomu kosti? 

31. Opasnosti kod ozljeda i prijeloma kralješnice? 

32. Kako se podiže i prenosi osoba s ozlijeđenom kralješnicom? 

33. Opasnosti pri prijelomu kostiju lubanje i pružanje prve pomoći? 

34. Koje vrste i stupnjeve opeklina poznajete? 

35. Kako se pruža prva pomoć osobi s opeklinama? 

36. Koja oštećenja u ljudskom organizmu mogu nastati djelovanjem elek¬ 
trične struje? 

37. Kako se pruža prva pomoć pri udaru električne struje? 

38. Sto su otrovi i kako mogu dospjeti u organizam? 

39. Najčešći uzroci otrovanja s ugljičnim monoksidom? 

40. Pružanje prve pomoći pri otrovanju sa zagušljivim plinovima? 


Dr KAMILO GEREŠ 

glavni republički sanitarni 
inspektor 


Sanitarni 

propisi 


UVOD 

Živežne su namirnice vrlo važ¬ 
ne, bez njih čovjek ne bi mogao 
živjeti. Ali, osim prehrambene vri¬ 
jednosti, one su sredstvo kojim 
se može nepovoljno utjecati na 
čovjekovo zdravlje. Ti su nepo¬ 
voljni činioci materije koje mogu 
biti u namirnicama i koje su štet¬ 
ne za zdravlje, i mikroorganizmi 
koji mogu izazvati zarazne bolesti 
ili trovanja hranom. 

Znanost je utvrdila u kojem slu¬ 
čaju prisutnost nedopuštenih ma¬ 
terija i mikroorganizama može 
izazvati štetne posljedice za zdrav¬ 
lje potrošača. S druge stra¬ 
ne, utvrđeni su i nepovoljni čini¬ 


oci koji uzrokuju kvarenje i pro¬ 
padanje namirnica. Ta znanstvena 
dostignuća koriste se pri izradi 
zakonskih propisa kojima se utvr¬ 
đuju potrebni uvjeti kod proiz¬ 
vodnje i prometa namirnica, da bi 
one sačuvale svoje osobine, da bi 
se mogle dulje očuvati i da ne 
djeluju štetno na zdravlje potro¬ 
šača. 

Pravna materija kojom se od¬ 
ređuju ti uvjeti vrlo je široka i 
sadrži mnogo zakona i ostalih pro¬ 
pisa. Ali, osobe koje na svojim 
radnim mjestima dolaze u dodir s 
namirnicama moraju poznavati 
osnovna pravila o manipulaciji s 
namirnicama i o očuvanju njihove 
zdravstvene ispravnosti. Zato u 
ovom priručniku iznosimo samo 
osnovna načela onih zakona bez 
kojih je nemoguće u radu očuvati 
zdravstvenu ispravnost namirnica 
i one norme kojima se uređuju 
osnovna pitanja nadzora nad 
zdravstvenom ispravnošću namir¬ 
nica i provođenja mjera za spre¬ 
čavanje i suzbijanje zaraznih bo¬ 
lesti. 

I — Propisi o sanitarnom 
nadzoru 

Propisima o sanitarnom nadzoru 
uređuje se nadzor, nadležnost i o- 
vlaštenje, te organizacija sanitar¬ 
ne inspekcije kao organa uprave 
nadležnoga za provođenje sanitar¬ 
noga nadzora. 

Sanitarni nadzor obuhvaća nad¬ 
zor nad provedbom zakona i dru¬ 
gih propisa, te nadzor nad pro¬ 
vedbom propisanih mjera da bi se 
zaštitili zdravstveni interesi gra- 

dana. Njime se obuhvaćaju svi ob¬ 
jekti, uređaji, djelatnosti i osobe 
koje mogu štetno utjecati na zdra¬ 
vlje građana. 

Često se prigovara radu Organa 
sanitarne inspekcije — da taj or¬ 
gan ne »provodi propise«. Takvi 
prigovori nemaju osnove. Zakone 
i propise moraju provoditi đru- 
štveno-političke zajednice, organi¬ 
zacije udruženog rada, samou¬ 
pravne interesne zajednice i svi 
građani. Zadaća je organa inspek¬ 
cije da nadzire »provedbu pro¬ 
pisa onih koji su obavezni da ih 
provode« te da, u slučaju nepošti¬ 
vanja odredaba propisa, poduzima 
mjere kojima će se siliti obveznici 
da ih provode. 

Područje sanitarnoga nadzora 
vrlo je široko. Iz poslova nadzora 
izdvajamo područja nadzora od 
posebnoga društvenog interesa: 
nadzor nad provođenjem mjera za 
zaštitu od zaraznih bolesti (pro- 
tuepidemijske mjere), nadzor nad 
proizvodnjom i prometom živežnih 
namirnica, predmeta opće upotre¬ 
be, lijekova, otrova, nadzor nad 
vodom za piće i nad otpuštanjem 
otpadnih voda i odlaganjem otpad¬ 
nih materija, nadzor nad javnim 
objektima i slično. 

U ime organa sanitarne inspek¬ 
cije nadzor obavljaju sanitarni in¬ 
spektori (općinski, zajednica opći¬ 
na i republički), koji su samostal¬ 
ni u svome radu. Njihova je sa¬ 
mostalnost ograničena obavezom 
da nadzor mogu obavljati samo u 
granicama ovlaštenja što su im 
dana u zakonima i obavezom da 
u svome radu moraju primjenji¬ 
vati stručno-medicinske spoznaje. 


U svom radu inspekcije moraju 
međusobno surađivati. Isto tako 
moraju surađivati s ostalim orga¬ 
nima uprave, stručnim radnim or¬ 
ganizacijama i s organizacijama 
udruženog rada. 

Prilikom obavljanja sanitarnoga 
nadzora inspektor mora posebnom 
inspekcijskom legitimacijom do¬ 
kazati svoje ovlaštenje. 

Za obavljanje sanitarnoga nad¬ 
zora nadležan je organ sanitarne 
inspekcije općine. Izuzetak su po¬ 
slovi od širega društvenog intere¬ 
sa ili oni za obavljanje kojih su 
posebni stručnjaci, koji se ne mo¬ 
gu osigurati u općini. U takvim 
slučajevima nadležan je Republi¬ 
čki sanitarni inspektorat. 

Republički sanitarni inspektorat 
i sanitarne inspekcije zajednica 
općina imaju pravo i dužnost o- 
bavljanja nadzora nad radom sa¬ 
nitarnih inspekcija općina. U slu¬ 
čajevima kad sanitarna inspekci¬ 
ja općine ili zajednice općina ne 
obavlja nadzor u skladu s posto¬ 
jećim propisima, Republički sani¬ 
tarni inspektorat i sanitarne ins¬ 
pekcije zajednica općina imaju 
pravo i dužnost da neposredno o- 
bave poslove nadzora iz nadležno¬ 
sti sanitarne inspekcije općine. 
Organi sanitarnoga nadzora širih 
društveno-političkih zajednica i- 
maju dužnost da vode brigu oko 
unapređenja sanitarnoga nadzora 
i da pružaju stručnu pomoć. 

Obavljanju sanitarnoga nadzo¬ 
ra organ sanitarne inspekcije ima 
ovlaštenje da naredi provedbu 
potrebnih mjera. U te se mjere u- 
brajaju: naređenja o uklanjanju 
utvrđenih nedostataka u određe¬ 


nom roku, zabrana upotreba pro¬ 
storija, postrojenja i uređaja dok 
se ne uklone nedostaci koji izrav¬ 
no ugrožavaju zdravlje zaposlenih 
osoba ili građana, naređivanje 
provođenja mjera kako bi se spri¬ 
ječila pojava ili širenje zaraznih 
bolesti, naređivanje mjera za us¬ 
klađivanje izgradnje s propisima i 
higijensko-tehničkim uvjetima i 
slično. 

Provođenje mjera određuje se 
posebnim upravnim aktom: rje¬ 
šenjem. Iznimno, kad je potrebno 
hitno provesti mjeru zaštite zdra¬ 
vlja građana, inspektor privreme¬ 
no donosi usmeno naređenje. Ta¬ 
kav se postupak provodi kad pri¬ 
jeti neposredna opasnost za zdrav¬ 
lje građana, kad se ne može druk¬ 
čije osigurati provođenje mjera, 
kad prijeti opasnost od uklanja¬ 
nja dokaza i si. Na zahtjev stranke 
inspekcija mora usmeno rješenje 
zamijeniti pismenim aktom. 


Polazeći od načela višestepeno- 
sti u vođenju upravnoga postup¬ 
ka, stranka se može žaliti u odre¬ 
đenom roku organu sanitarne in¬ 
spekcije zajednice općina. 

Mjere koje se donose stoga da 
bi se zaštitio zdravstveni interes 
građana moraju se odmah izvršiti. 
Zbog toga uložena žalba protiv 
rješenja organa sanitarne inspek¬ 
cije ne oslobađa stranku obaveze 
njegova izvršenja unatoč uloženoj 
žalbi. 

Kaznene mjere u propisima o sa¬ 
nitarnoj inspekciji predviđene su 
onda kad stranka ne postupi pre¬ 
ma naređenjima u rješenjima sa¬ 
nitarne inspekcije, kad ometa rad 
toga organa prilikom pregleda, o- 
dnosno kad mu uskrati davanje 
potrebnih podataka u obavljanju 
sanitarnog nadzora, a ti su poda¬ 
ci potrebni za pravilnu ocjenu sta¬ 
nja stvari. 


PITANJA: 



1. Što obuhvaća sanitarni nadzor? 

2. Tko u ime organa sanitarne inspekcije obavlja neposredno sanitarni 
nadzor? 

3. Čime sanitarni inspektor dokazuje svoj identitet? 

4. Koje organe sanitarne inspekcije imamo u Republici? 

5. Kojim upravnim aktom sanitarna inspekcija određuje provođenje potreb¬ 
nih mjera? 

6. Ima li stranka pravo žalbe protiv rješenja općinske sanitarne inspekcije, 
i kojem organu? 

7. Zašto žalba protiv rješenja redovno ne odgađa izvršenje naređenih 
mjera? 

8. U kojim slučajevima predviđa zakon primjenu kaznenih mjera protiv 
stranke? 

9. Koje dužnosti ima Republički sanitarni inspektorat prema općinskim sa¬ 
nitarnim inspekcijama? 

10. Može li Republički sanitarni inspektorat neposredno obavljati poslove 
nadzora iz općinske nadležnosti? Ako može, u kojim slučajevima? 


120 


121 



II — Propisi kojima se određuju 
mjere protiv pojavljivanja 
i širenja zaraznih bolesti 

Zaraznih bolesti ima mnogo. Ali, 
samo su neke česte i one znatno 
ugrožavaju zdravstveno stanje 
ljudi, ostavljajući trajne posljedi¬ 
ce, izazivaju velike troškove lije¬ 
čenja, velike ekonomske gubitke i 
si. Zato sve zemlje, a tako i Ju¬ 
goslavija, određuje popis zaraznih 
bolesti za koje se provode obave¬ 
zne mjere za sprečavanje njihove 
pojave, odnosno za njihovo suzbi¬ 
janje. Prema tome, svaka zemlja 
određuje popis zaraznih bolesti, 
sprečavanje kojih je od društve¬ 
nog interesa za tu zemlju. 

Obavezne mjere koje se određu¬ 
ju stoga da bi se zarazne bolesti 
spriječile i suzbile dijele se u dvi¬ 
je skupine: 

a) opće higijenske i protuepide- 
mijske mjere: 

Općim mjerama za zaštitu od 
zaraznih bolesti obuhvaćaju se 
mjere koje je nužno provoditi 
svaki dan, da se spriječi pojava 
neke zarazne bolesti, tj. mjere ko¬ 
jima se osiguravaju potrebni hi¬ 
gijenski uvjeti da se mogućnost 
širenja zaraznih bolesti smanji 
najviše što je moguće. U tu sku¬ 
pinu ubrajamo slijedeće mjere: 
osiguranje vodoopskrbe dovoljnim 
količinama higijenski ispravne 
vode za piće i održavanje higije¬ 
ne; uklanjanje otpadnih materi¬ 
ja na higijenski način; sprečava¬ 
nje zagađivanja površinskih i 
podzemnih voda i zemljišta; odr¬ 
žavanje higijenskih uvjeta uopće, 


a posebno u objektima javnoga 
značenja; provađanje preventivne 
dezinfekcije, dezinsekcije i dera¬ 
tizacije u objektima u kojima se 
obavlja proizvodnja, prerada, ču¬ 
vanje ili promet živežnih namir¬ 
nica. 

b) Posebne mjere za sprečava¬ 
nje pojavljivanja i suzbijanje 
zaraznih bolesti 

U tu se skupinu ubrajaju pro- 
tuepidemijske mjere što se oba¬ 
vezno provode u zaraznih bolesti 
koje su na popisu zaraznih bolesti 
i u kojih se provođenje mjera 
smatra posebnim društvenim in¬ 
teresom. Te se mjere obavezno 
provode na cijelom području 
Jugoslavije. 

1. Sve bolesti s popisa OBA¬ 
VEZNO SE MORAJU PRIJAV¬ 
LJIVATI. Prijavljuje se preko 
posebnih tiskanica. Sve zdravst¬ 
vene radne organizacije moraju 
prijaviti zarazne bolesti u roku 
od 24 sata, kad na temelju klinič¬ 
ke slike bolesti utvrde ili posum- 
njaju da je riječ o pojavi zaraz¬ 
ne bolesti. Ako je posrijedi sum¬ 
nja na pojavljivanje neke karan¬ 
tenske bolesti (boginje, kuga, ko¬ 
lera, žuta groznica i dr.), zdravst¬ 
vena radna organizacija mora to 
odmah (telefonom, brzojavom i 
si.) prijaviti, a osim toga i redov¬ 
no ispuniti prijavu propisanom 
tiskanicom. 

Pravodobno prijavljivanje za¬ 
raznih bolesti veoma je važno za 
praćenje epidemioloških zbiva¬ 
nja, a time i za pravodobno podu¬ 
zimanje potrebnih protuepidemio- 
loških mjera. Osim toga, na teme¬ 


lju prijava dobiva sa osnova za 
planiranje mjera kojima se mora 
spriječiti pojavljivanje zaraznih 
bolesti. U nekih se zaraznih bole¬ 
sti na temelju analiza kretanja 
pojedinih zaraznih bolesti omogu¬ 
ćuje provođenje mjera za njiho¬ 
vo potpuno iskorjenjivanje (era- 
dikacija zaraznih bolesti). 

2. Da bi se spriječilo pojavlji¬ 
vanje zaraznih bolesti, provodi 
se OBAVEZNO CIJEPLJENJE 
(imunizacija). Obavezno cijeplje¬ 
nje redovno se provodi u određe¬ 
nih dobnih skupina (djece), pro¬ 
tiv bolesti koje se u nas češće 
pojavljuju ili ostavljaju u onih 
koji ih prebole vrlo teške poslje¬ 
dice (velike boginje, difterija, 
tuberkuloza, tetanus, dječja para¬ 
liza i si.). Obavezno cijepljenje 
provodi se i u određenih skupina 
građana koji su na poslu izloženi 
infekciji (zdravstveno osoblje, 
osoblje pomorskog i riječnog pro¬ 
meta, osobe koje rade na održa¬ 
vanju kanalizacionih mreža ili 
odvoze smeće, osoblje na velikim 
radilištima), na radnim akcijama 
i si. 

Na žalost, naši građani vrlo 
često nisu svjesni toga da se ci¬ 
jepljenjem štiti zdravlje njih i nji¬ 
hove djece. Unatoč tome što veći¬ 
na cjepiva nema toliku zaštitnu 
moć da bi dulje spriječila da se 
u cijepljene osobe ne pojavi za¬ 
razna bolest, cijepljenje je veo¬ 
ma važno jer priječi pojavljiva¬ 
nje teških oblika bolesti. 

Provođenjem cijepljenja u na¬ 
šoj je zemlji gotovo nestalo difte¬ 
rije i dječje paralize, dakle, usp¬ 
jeli smo zaštititi djecu od dvije 
vrlo često smrtonosne bolesti. 


3. ZDRAVSTVENI NADZOR 
nad osobama koje zbog svog po¬ 
sla mogu utjecati na širenje za¬ 
raznih bolesti znači također 
protuepidemijsku mjeru. To je 
razlog da se taj nadzor re¬ 
gulira propisima o zaraznim bole¬ 
stima. Zdravstvenim nadzorom 
obuhvaćeni su: radnici koji na 
svojim radnim mjestima dolaze 
u dodir sa živežnim namirnica¬ 
ma, osoblje škola, radnici u rad¬ 
nim organizacijama za smještaj 
djece i omladine, osobe koje pru¬ 
žaju higijenske usluge (brijači, 
kozmetičari, pedikeri i si.), radni¬ 
ci koji rade u proizvodnji i pro¬ 
metu kozmetičkih sredstava, i u 
proizvodnji i prometu lijekova. 

Te se osobe moraju pregledati 
prije početka rada na navedenim 
radnim mjestima i povremeno u 
toku rada. 

Nije dobar stav pojedinaca u 
radnim organizacijama kad oma¬ 
lovažavaju obavezu da se bez 
pregleda ne smije dopustiti rad 
na određenim radnim mjestima, 
na primjer sa živežnim namirni¬ 
cama. Nepoznavanje zdravstve¬ 
nog stanja takve osobe i moguć¬ 
nost da je riječ o kliconoši može 
imati vrlo kobne posljedice za 
zdravlje potrošača. 

U toku rada provjerava se 
jesu li nastupile promjene 
zdravstvenog stanja u zaposle¬ 
nog osoblja. Nužno je istaći da 
je znatno manja mogućnost da 
bi neka osoba pod propisanim 
nadzorom mogla dulje razdoblje 
nepovoljno utjecati na higijens¬ 
ku ispravnost namirnica. 

Pregledi su usmjereni na utvr¬ 
đivanje kliconoša (crijevne zaraz- 

ne bolesti, tuberkuloza), odnosno 
na crijevne parazite. Zbog toga se 
pregledava stolica i pluća. 

Na poslovima proizvodnje i 
prometa živežnim namirnicama 
ne mogu raditi osobe koje bolu¬ 
ju, odnosno koje su nosioci klica 
slijedećih zaraznih bolesti: trbuš¬ 
nog tifusa, paratifusa A, B i C, 
dizenterije i zaraznog trovanja 
hranom. Na tim poslovima ne 
mogu raditi ni osobe koje su no¬ 
sioci crijevnih parazita što se mo¬ 
gu prenositi namirnicama. 

4. Pri pojavljivanju određenih 
zaraznih bolesti obavezno je LIJE¬ 
ČENJE I IZOLACIJA. Pod izola¬ 
cijom smatramo provođenje mje¬ 
ra da se spriječi kontakt između 
bolesnika i zdravih. Kod karan- 
tenskih bolesti i određenog broja 
ostalih zaraznih bolesti (npr. tr¬ 
bušni tifus, dječja paraliza, dif¬ 
terija, bjesnoća i dr.) izolacija i 
liječenje provodi se u zdravstve¬ 
nim radnim organizacijama, a u 
ostalih može se provoditi kod 
kuće ili u za to predviđenim pro¬ 
storijama pojedinih organizacija 
(izolatoriji dječjih, socijalnih i 
sličnih ustanova). 

5. PRIJEVOZ oboljelih od za¬ 
raznih bolesti mora biti takav da 
se spriječi svako daljnje širenje 
bolesti. Pri pojavljivanju karan- 
tenskih zaraznih bolesti obavezan 
je prijevoz posebnim vozilima 
(sanitetska vozila), a u ostalih 
može se obavljati pod navede¬ 
nim uvjetima i ostalim promet¬ 
nim sredstvima. Nužno je istaći 
da se pri upotrebi ostalih vozila 
ne mogu u tim vozilima istodob¬ 
no prevoziti zdrave osobe. 


6. U slučaju pojavljivanja ili 
sumnje na pojavljivanje kolere, 
kuge ili velikih boginja (karan¬ 
tenske bolesti) uvode se mjere 
karantena i zdravstvene kontrole 
nad osobama koje su bile u ne¬ 
posrednom, odnosno posrednom 
dodiru s oboljelima. 

KARANTENA se sastoji od 
stalne medicinske kontrole i 
ograničenja kretanja. To znači 
da se osobe koje su stavljene u 
karantenu smještaju u posebne 
objekte. U karantenu se stavlja¬ 
ju osobe koje su bile u neposred¬ 
nom kontaktu s oboljelima (npr. 
njegovale su oboljelog, spavale u 
istoj prostoriji ili živjele u istom 
kućanstvu). 

ZDRAVSTVENI NADZOR 
obuhvaća osobe koje su bile u 
posrednom kontaktu s oboljelim 
(npr. putovale su istim prijevoz¬ 
nim sredstvom — avion, auto¬ 
bus, vlak), a sastoji se u obavezi 
takvih osoba da se svaki dan ja¬ 
vljaju na zdravstvenu kontrolu u 
određenu zdravstvenu ustanovu. 
Tim osobama nije ograničeno kre¬ 
tanje. 

7. OBAVEZNA dezinfekcija, 
dezinsekcija i deratizacija obav¬ 
lja se samo u određenih bolesti i 
na određen način. 

8. Nadzor nad KLICONOŠA- 
MA jest povremen, i to u osoba 
koje su preboljele trbušni tifus, 
paratifus, zarazno trovanje hra¬ 
nom ili đizenteriju, i u osoba u 
kojih se sumnja da mogu biti 
nosioci uzročnika zaraznih bole¬ 
sti. U takvih osoba laboratorijski 
se ispituju njihove izlučevine 
tako dugo dok se ne utvrdi da je 
kliconoštvo nestalo. Osobe koje 


su kliconoše ne mogu obavljati 
pojedina zanimanja (na primjer 
rad sa živežnim namirnicama). 

U početku smo spomenuli da 
je provođenje mjera u svrhu 
sprečavanja i suzbijanja određe¬ 
nih zaraznih bolesti od posebnog 
društvenog interesa. U skladu s 
time društveno-političke zajedni¬ 
ce (općine, republike i federaci¬ 
ja) programiraju mjere za spreča¬ 
vanje i suzbijanje tih zaraznih 
bolesti. One osiguravaju potreb¬ 
na sredstva za provođenje tih 
mjera. U financiranju propisanih 
mjera sudjeluju i fondovi 
zdravstvenog osiguranja a u po¬ 
sebnim slučajevima i radne orga¬ 
nizacije. 

PITANJA: 


III — Propisi o zdravstvenoj 
ispravnosti i zdravstvenom 
nadzoru nad živežnim 
namirnicama i predmetima 
opće upotrebe 

Živežne namirnice vrlo su važ¬ 
ne i bez njih ne bi bio moguć ži¬ 
vot čovjeka na zemlji. Ali, ako su 
namirnice higijenski neispravne, 


Potrebne mjere suzbijanja za¬ 
raznih bolesti provode zdravstve¬ 
ne organizacije, a nadzire ih sani¬ 
tarna inspekcija. 

Svi građani Jugoslavije mogu 
koristiti propisane mjere za spre¬ 
čavanje i suzbijanje zaraznih bo¬ 
lesti, ali su ujedno i obavezni da 
se pridržavaju propisanih i odre¬ 
đenih mjera. 

I kaznenim se mjerama, daka¬ 
ko, mora osigurati provođenje 
propisanih mjera; njima su pred¬ 
viđene vrlo visoke kazne za one 
koji ne izvršavaju propisane mje¬ 
re (radne organizacije i pojedin¬ 
ci) ili ometaju njihovo izvrše¬ 
nje, a i ostalih organizacija ako 
ne provode mjere, a odgovorne 
su za njihovo provođenje. 


mogu štetno utjecati na zdravlje 
potrošača i izazvati bolest ili tro¬ 
vanja hranom. 

Danas se namirnice sve više 
konzerviraju različitim kemijskim 
sredstvima. Takvim se namirnica¬ 
ma često dodaju boje, arome, pu¬ 
nila, vitamini i mineralne soli. 
Znatan dio sredstava što se doda¬ 
je namirnicama može i štetno u- 


1. Za koje se zarazne bolesti zakonom određuje obavezno provođenje mjera 
za sprečavanje i suzbijanje zaraznih bolesti? 

2. Sto se ubraja u opće higijenske i protuepidemijske mjere? 

3. Sto se ubraja u posebne mjere za sprečavanje pojavljivanja i suzbijanje 
zaraznih bolesti? 

4. Svrha obaveznog prijavljivanja određenih zaraznih bolesti? 

5. Koja je svrha obaveznog cijepljenja? 

6. Nad kojim se skupinama radnika provodi obavezan zdravstveni nadzor? 

7. Koje osobe ne mogu raditi na poslovima sa živežnim namirnicama? 

8. Koja je svrha obavezne izolacije i liječenja zaraznih bolesti? 

9. Kako se moraju prevoziti oboljeli od zaraznih bolesti? 

10. Tko programira mjere protiv određenih zaraznih bolesti, tko ih provodi 
i koja su prava i obaveze građana? 

tjecati na zdravlje — ako se ko¬ 
riste nedopuštena sredstva ili se 
koriste nedopuštene količine tih 
sredstava. 

Zbog svega toga i u definiciji 
pojma »živežnih namirnica« spo¬ 
minju se i ta sredstva. U zakonu 
je dana slijedeća definicija: 

Pod živežnim namirnicama sma¬ 
tramo sve ono što upotrebljavamo 
za hranu i piće, u prerađenom ili 
neprerađenom stanju, začini i sve 
druge tvari što se dodaju namir¬ 
nicama u toku proizvodnje ili pre¬ 
rade u svrhu konzerviranja, po¬ 
boljšanja izgleda, boje, mirisa ili 
okusa, te u svrhu obogaćivanja 
sastava namirnica (vitamini, mi¬ 
neralne soli i si.). 

Po tome je razumljivo da se na¬ 
mirnicama smatraju i pića (razli¬ 
čiti napici i voda, ali ne i alkohol¬ 
na pića), i sve kemijske tvari što 
se koriste pri proizvodnji namir¬ 
nica, a unose se s namirnicama u 
organizam. 

Propisi o zdravstvenoj isprav¬ 
nosti živežnih namirnica primje¬ 
njuje se na sve namirnice koje se 
stavljaju u promet kao gotovi pro¬ 
izvodi ili kao sirovine moraju biti 
zdravstveno ispravne. 

Pod zdravstvenom ispravnošću 
smatramo: 

a) higijensku ispravnost — što 

znači da namirnice ili sirovine ne 
sadrže materije štetne za zdrav¬ 
lje potrošača; 

b) Ispravnost njihova sastava 

što se tiče sadržaja hranjivih sa¬ 
stojaka za biološki sastav namir¬ 
nica. 

Higijenski neispravnim namir¬ 
nicama smatramo namirnice koje 


zbog svoga stanja ili sastava mo¬ 
gu nepovoljno utjecati na zdrav¬ 
lje građana. Kao primjere higi¬ 
jenske neispravnosti navodimo: 

1. namirnice zagađene uzročni¬ 
cima zaraznih bolesti ili paraziti¬ 
ma; 

2. namirnice što sadrže otrovne 
sastojke i tvari u količinama koje 
mogu štetno utjecati na zdravlje 
ili koje sadrže nedopuštene koli¬ 
čine boja ili sredstava za konzer¬ 
viranje; 

3. mehanički onečišćene namir¬ 
nice; 

4. namirnice onečišćene radio¬ 
aktivnim materijama; 

5. namirnice koje su pokvarene 
tj. u kojima se promijenio sastav 
ili organoleptička svojstva (boja, 
miris, okus i izgled) u znatnoj 
mjeri; 

6. i u svim slučajevima kad su 
sirovine ili gotovi proizvodi zbog 
sastava i drugih osobina štetne za 
zdravlje potrošača. 

Originalno pakirane namirnice 
kojima je prošao označeni rok tra¬ 
janja označen na deklaraciji sma¬ 
traju se higijenski neispravnima i 
one se više ne mogu stavljati u 
promet. Ako se laboratorijskim is¬ 
pitivanjem uzoraka koje je uzela 
sanitarna inspekcija utvrdi da su 
namirnice ispravne, one se mogu 
— prema odobrenju sanitarne in¬ 
spekcije — koristiti kao sirovine 
u proizovdnji namirnica. 

Upotreba boja i sredstava za 
konzerviranje namirnica u njiho¬ 
voj prizvodnji ili preradi ograni¬ 
čena je: 

— bojiti i konzervirati mogu se 
samo one namirnice odobrene pro¬ 
pisima; 


— za bojenje i konzerviranje 
mogu se koristiti samo propisima 
odobrena sredstva u određenim 
količinama. 

Zbog sve veće industrijske pre¬ 
rade namirnica, a i zbog očuvanja 
njihova sastava i zdravstevne is¬ 
pravnosti, u prometu se sve više 
pojavljuju namirnice u original¬ 
nom pakiranju. Za pakiranje na¬ 
mirnica koriste se različiti mate¬ 
rijali (lim, staklo, papir, plastični 
materijali i si.). Materijali koji se 
koriste za pakiranje namirnica 
moraju štititi namirnice od nepo¬ 
voljnih utjecaja i ne smiju svojim 
sastavom utjecati na sastav na¬ 
mirnice (npr. prijelaz sadržaja 
ambalaže na sadržaj namirnice, 
prijelaz boje i si.). 

Namirnice koje se stavljaju u 
promet u originalno pakiranom 
stanju moraju imati deklaraciju. 
Deklaracija je natpis s određenim 
podacima što se stavlja u obliku 
naljepnice ili pasice na ambalažu 
ili se tiska, odnosno utiskuje na 
materijal kojim se pakiraju na¬ 
mirnice. 

Originalno pakiranje namirnice 
i predmeti opće upotrebe, u pro¬ 
izvodnji kojih je upotrijebljena 
boja ili sredstvo za konzerviranje, 
moraju, osim redovitih podataka 
na deklaraciji (naziv proizvođača, 
naziv robe, neto-sadržaj), sadrža¬ 
vati podatak o konzerviranju ili 
bojenju. 

Da bi se utvrdila zdravstvena 
ispravnost živežnih namirnica i 
predmeta opće upotrebe, organ 
sanitarne inspekcije ima pravo 
uzeti uzorak zbog laboratorij¬ 


skog ispitivanja (analiza) u za to 
ovlaštenim laboratorijima. 

Organizacije udruženog rada i 
ostali proizvođači i prodavači 
(imaoci robe) moraju inspekciji 
besplatno dati potrebne količine 
namirnica i predmeta opće upo¬ 
trebe za formiranje uzoraka. 

Iz količine robe od koje se uzi¬ 
ma uzorak inspektor mora for¬ 
mirati dva istovetna uzorka: uzo¬ 
rak i protuuzorak, propisano oz¬ 
načen i pečaćen. Uz uzorak se 
sastavlja i zapisnik. 

Sanitarna inspekcija mora vlas¬ 
nika robe izvijestiti o rezultatu 
analize uzoraka. Ako je vlasnik 
robe nezadovoljan rezultatom 
analize, ima pravo u roku od 
tri dana tražiti analizu protuuzor- 
ka u jednom od ovlaštenih labo¬ 
ratorija za superanalizu. Postu¬ 
pak superanalize može pokrenu¬ 
ti i sanitarna inspekcija, ako nije 
zadovoljna nalazom analize. 

Rezultat superanalize obave¬ 
zan je za vlasnika robe i za in¬ 
spekciju. Ako je superanaliza 
nepovoljna za vlasnika robe on 
snosi troškove analize i superana¬ 
lize. U protivnom, troškove anali¬ 
za snosi organ inspekcije. 

Sanitarnim nadzorom obuhva¬ 
ćaju se: 

1. proizvodnja i promet živež¬ 
nih namirnica i predmeta opće 
upotrebe i sirovine za njihovu 
proizvodnju; 

2. objekti i prostorije koje slu¬ 
že za proizvodnju i promet živež¬ 
nih namirnica i predmeta opće 
upotrebe; 

3. strojevi, uređaji, namještaj i 
pribor koji služi za proizvodnju i 

promet namirnica i predmeta 
opće upotrebe; 

4. osobe koje na svojim rad¬ 
nim mjestima dolaze u neposre¬ 
dan dodir s namirnicama i koz¬ 
metičkim sredstvima; 

5. transport namirnica i pred¬ 
meta opće upotrebe. 

Prostorije u kojima se namirni¬ 
ce proizvode, čuvaju ili stavljaju 
u promet moraju ispunjavati sli¬ 
jedeće osnovne higijensko-tehnič- 
ke uvjete; 

1. da su izvedene tako da je u 
njima moguće realizirati odgova¬ 
rajuću atmosferu i temperaturu 
potrebnu za čuvanje zdravstvene 
ispravnosti namirnica; 

2. da su sagrađene od materija¬ 
la koji omogućuje da se podovi i 
zidovi mogu lako čistiti. To se 
može postići gradnjom od tvrdog 
materijala (cigla, beton i si.) i uz 
obradu podova i zidova, da su 
glatki i nepropusni za vlagu; 

3. da je nemoguć pristup insek- 
tima i glodarima u te prostorije. 
Osim gradnje objekata od tvrdog 
materijala, nužno je zaštititi pro¬ 
zore i vrata tako da kroz njih ne 
mogu proći glodari (zaštitne mre¬ 
že na prozorima, obrada vrata u 
donjem dijelu limenim pločama i 
slično); 

4. prostorije, odnosno objekti 
za proizvodnju i promet namirni¬ 
cama ne smiju biti izvedeni u bli¬ 
zini objekata koji zagađuju okoli¬ 
nu (kemijska industrija i si.). 

5. prostorije moraju biti dovolj¬ 
no prostrane i dovoljno osvijetlje¬ 
ne i 

6. u prostorijama moraju biti 
uređaji i sredstva za održavanje 


opće higijene (npr. dovoljne koli¬ 
čine higijenski ispravne tekuće 
vode, pravilno riješeno pitanje 
uklanjanja tekućih i krutih otpa¬ 
da). 

Ako ti uvjeti nisu ispunjeni, 
zabranjeno je upotrebi javan je 
prostorija za proizvodnju i pro¬ 
met namirnica. Isto tako zabra¬ 
njeno je za proizvodnju i promet 
namirnica korištenje onih prosto¬ 
rija koje se upotrebljavaju za 
stanovanje. 

Uređaji, namještaj, pribor i 
strojevi koji služe za proizvod¬ 
nju ili promet namirnica moraju 
biti izrađeni od materijala koji 
ne može štetno utjecati na 
zdravstvenu ispravnost namirni¬ 
ca, a time i na zdravlje potroša¬ 
ča. Oni se moraju lako čistiti 
(nerđajući materijali, glatke po¬ 
vršine, bez oštrih uglova i si.) i 
dezinficirati. 

Prijevoz namirnica mora se 
obavljati tako da je osigurana 
njihova zdravstvena ispravnost. 
To znači da se istim vozilima ne 
mogu prevoziti namirnice i osta¬ 
la roba koja bi mogla nepovolj¬ 
no utjecati na zdravstvenu ispra¬ 
vnost namirnica. Nadalje, pri 
transportu namirnica moraju biti 
osigurani i ostali uvjeti kojima se 
sprečava nepovoljan utjecaj oko¬ 
line na namirnice (visoke tempe¬ 
rature, prašina). Specijalne amba¬ 
laže namijenjene transportu na¬ 
mirnica (transportni sanduk) ne 
mogu se upotrebljavati u druge 
svrhe. Prijevozna sredstva nami¬ 
jenjena za prijevoz namirnica mo¬ 
raju biti posebno označena. 


Na poslovima proizvodnje i pro¬ 
meta namirnica ne mogu biti za- 
! poslene osobe koje boluju od za¬ 
raznih ili parazitskih bolesti ili 
su kliconoše bolesti koje se mogu 
prenositi namirnicama. Osobe na 
takvim poslovima stavljaju se pod 
zdravstveni nadzor koji se obav¬ 
lja prije početka rada i povreme¬ 
no u toku rada s namirnicama. 
Troškove zdravstvenog nadzora 
snose organizacije udruženog ra¬ 
da, odnosno poslodavac ili osoba 
koja samostalno sudjeluje u pro¬ 
izvodnji i prometu namirnica. 

Svrha tečajeva za osobe koje na 
svojim radnim mjestima dolaze u 
dodir s namirnicama jest da se 
upoznaju s osnovnim pravilima o- 
sobne higijene i higijene namir¬ 
nica i da te osobe u svom radu to 
znanje koriste za čuvanje zdrav¬ 
stvene ispravnosti namirnica. 

Posebna radna odjeća i obuća 
osoba koje rade s namirnicama 
treba zaštititi namirnice od zaga¬ 
đivanja. Takva odjeća i obuća 
može se nositi samo na radnim 
mjestima u proizvodnji i prome¬ 
tu namirnica. Proizvođač namir¬ 
nica, a i onaj koji prodaje namir¬ 
nice mora nabaviti i održavati 
takvu odjeću i obuću. Treba da 
ima dovoljno radne odjeće, kako 
bi se nečista odjeća u svako vri¬ 
jeme mogla zamijeniti čistom. 

Radna se odjeća sastoji od dije¬ 
lova: 

a) za glavu: kapa, rubac, ili 
podveska; moraju biti izrađeni 
tako da se njima može obuhvati¬ 
ti kosa i spriječiti njeno otpada- 
nje; 

b) za tijelo: bluza, hlače, radni 
kaput, haljina i pregača; 


c) noge: papuče, cipele, čizme 
ili kaljače. 

Redovno je riječ o odjeći izra¬ 
đenoj od bijelog platna (iznimka 
su hlače konobara, radni kaput 
konobarica i pipničarki). Na tak¬ 
vu se materijalu lako uočava ne¬ 
čistoća, a platno je pogodno za 
iskuhavanje i glačanje, čime se 
znatno uništavaju mikroorganiz¬ 
mi. 

Zdravstveni nadzor nad živež¬ 
nim namirnicama obavlja sani¬ 
tarna inspekcija, a u namirnica¬ 
ma životinjskog porijekla i vete¬ 
rinarska inspekcija. 

Tržišna inspekcija nadzire oz¬ 
načavanje sastava i ostalih po¬ 
dataka (deklaracija), reklamiranje 
namirnica i onda kad je posrije¬ 
di zaštita ekonomskog interesa 
potrošača. 

Sanitarna inspekcija provjera¬ 
va zdravstvenu ispravnost živež¬ 
nih namirnica ispitivanjem uzo¬ 
raka u ovlaštenim laboratoriji¬ 
ma. Ali, proizvođač namirnica 
mora ispitivati u toku proizvod¬ 
nje zdravstvenu ispravnost siro¬ 
vina i gotovih proizvoda. Ako 
ima potrebne uvjete, on to može 
obavljati u vlastitom laboratoriju 
(prostorija, oprema i stručni ka¬ 
dar), a ako nema, takva ispitiva¬ 
nja obavlja o svom trošku u ovla¬ 
štenom laboratoriju. 

U zdravstvenom nadzoru nad 
proizvodnjom i prometom živež¬ 
nih namirnica, sanitarna inspek¬ 
cija ima slijedeća prava i dužno¬ 
sti: 

1. da odredi uklanjanje utvrđe¬ 
nih nedostataka u proizvodnji i 
prometu živežnih namirnica; 

2. da zabrani upotrebu prosto¬ 
rija, strojeva i uređaja za proiz¬ 
vodnju i promet namirnica koje 
ne odgovaraju propisanim zdrav¬ 
stvenim uvjetima; 

3. da ukloni s radnog mjesta o- 
sobe koje rade bez propisanoga 
zdravstvenog pregleda, dok se ta¬ 
kav pregled ne obavi; 

4. da zabrani rad osobama koje 
su bolesne ili su kliconoše određe¬ 
nih zaraznih bolesti, sve dok se 
ne izliječe. 

Redovno se sve mjere koje do¬ 
nosi sanitarna inspekcija daju u 
obliku pismenog naređenja (rje¬ 
šenje). Iznimno se mogu odrediti 
i usmeno: 

1. kad prijeti neposredna opas¬ 
nost za život ili zdravlje građana 
i kad je nužno provesti mjere bez 
odgađanja; 

2. kad ne postoji mogućnost da 
se spriječi opasnost od prikriva¬ 
nja, zamjene ili uništenja stvari 
ili dokaza; 

3. kad je riječ o robi individu¬ 
alnih proizvođača namirnica na 
tržnicama i sličnim prodajnim 
mjestima. 

Namirnice u kojih sumnjamo u 
higijensku ispravnost i od kojih 
je uzet uzorak radi analize, os¬ 
tavljaju se redovno i uz potrebne 
mjere osiguranja (popis robe, pe¬ 
čaćenje u posebne sanduke i si.) 
kod imaoca robe. Ako ne postoji 
mogućnost čuvanja tih namirnica 
ili ako za to postoje opravdani ra¬ 
zlozi (opasnost da ih netko neovla¬ 
šteno ne ukloni), sanitarna inspek¬ 
cija može oduzeti robu i povjeriti 
je na čuvanje trećoj osobi. 

Ako se analizom pokazalo da je 
živežna namirnica higijenski ne¬ 


ispravna, sanitarna inspekcija mo¬ 
že, na prijedlog imaoca robe, odo¬ 
briti njezinu upotrebu ili prera¬ 
du u druge svrhe (kao tehničku 
sirovinu, za stočnu hranu i si.). 
Prije toga će sanitarna inspekci¬ 
ja sama ili preko druge radne or¬ 
ganizacije onesposobiti namirnice 
za ljudsku upotrebu (đenaturira- 
nje i dekarakterizacija). 

Ali, sanitarna inspekcija može 
odrediti da se pod njenim nadzo¬ 
rom namirnica uništi: 

— ako od namirnice prijeti ne¬ 
posredna opasnost za ljudsko zdra¬ 
vlje, a opasnost se ne može druk¬ 
čije ukloniti (npr. meso zaraženo 
uzročnicima zaraznih bolesti), i 

— ako imalac robe u određe¬ 
nom roku ne predloži način upo¬ 
trebe ili prerade robe u druge 
svrhe. 

Predviđene kazne za učinjene 
privredne prijestupe i prekršaje 
visoke su. Visinom kazne želi se 
djelovati odgojno, tj. spriječiti po¬ 
javljivanje privrednog prijestupa 
ili prekršaja. 

Za osobe koje na svojim rad¬ 
nim mjestima dolaze u neposre¬ 
dan dodir s namirnicama predvi¬ 
đene su novčane kazne od 250, a 
u ponovljenim slučajevima od 500 
dinara. Tu kaznu izriču sanitarni 
inspektori na mjestu događaja 
(mandatne kazne) odgovornim o- 
sobama ili osobama koje rade s 
namirnicama, zbog grubog krše¬ 
nja osnovnih zahtjeva higijene 
prilikom rada s namirnicama, ili 
neodržavanja osobne čistoće i či¬ 
stoće radne odjeće, radnih i po¬ 
moćnih prostorija, uređaja i pri¬ 
bora za rad. 


PITANJA: 

1. Sto, prema našim propisima, smatramo živežnom namirnicom? 

2. Sto je obuhvaćeno pojmom »zdravstvene ispravnosti namirnica«? 

3. Koje se namirnice smatraju »higijenski neispravnima«? 

4. Sto je s namirnicama kojima je prošao rok valjanosti (rok trajanja) ozna¬ 
čen na deklaraciji? 

5. Je li dopušteno bojenje i konzerviranje živežnih namirnica? Ako jest, 

pod kojim uvjetima? ...... 

6. Koje podatke mora sadržavati deklaracija originalno pakiranih živežni 
namirnica? 

7. Zašto se uzimaju živežne namirnice (uzorci) za laboratorijsko ispitivanje. 

8. Koliko se vrsta uzoraka uzima od neke namirnice zbog laboratorijskog 
ispitivanja i kako se oprema uzorak? 

9. Koja su prava imaoca robe od koje je uzet uzorak, ako nije zadovoljan 
rezultatima analize? 

10. Tko snosi troškove analize, odnosno superanalize? 

11. Sto je obuhvaćeno sanitarnim nadzorom nad proizvodnjom i prometom 
živežnih namirnica i predmeta opće upotrebe? 

12. Koje osnovne higijensko-tehničke uvjete moraju ispunjavati prostorije 
za proizvodnju, čuvanje i promet živežnih namirnica? 

13. Koja svojstva moraju imati strojevi, namještaj, pribor i uređaji koji 
služe u proizvodnji i prometu namirnica? 

14. Kakvi uvjeti moraju biti ispunjeni pri prijevozu živežnih namirnica? 

15. Svrha zdravstvenog nadzora nad osobama koje na svojim radnim mjesti¬ 
ma u proizvodnji i prometu živežnih namirnica dolaze u dodir s njima. 

16. Svrha tečajeva za osobe koje na radnim mjestima dolaze u dodir s na¬ 
mirnicama? 

17. Svrha nošenja posebne radne odjeće i obuće u proizvodnji i prometu 
namirnica? 

18. Od kojih se dijelova sastoji posebna radna odjeća? 

19. Od kakva se materijala uglavnom izrađuje radna odjeća? Zašto? 

20. Koje inspekcije nadziru zdravstvenu ispravnost živežnih namirnica? 

21. Koje su obaveze proizvođača živežnih namirnica, što se tiče ispitivanja 
sirovina i gotovih proizvoda? 

22. Koja su ovlaštenja sanitarne inspekcije u poduzimanju mjera u toku sa¬ 
nitarnog nadzora nad proizvodnjom i prometom namirnica? 

23. Kad sanitarna inspekcija može usmeno odrediti provođenje mjera? 

24. Kakav je postupak s namirnicama od kojih je uzet uzorak za laborato¬ 
rijsko ispitivanje zbog sumnje da su higijenski neispravne? 

25. Kakav je postupak s namirnicama za koje je utvrđeno da su higijenski 
neispravne? 

26. Kad sanitarna inspekcija može odrediti da se higijenski neispravne na¬ 
mirnice unište pod. njenim nadzorom? 

27. Koja je svrha predviđenih kazni za počinjeni privredni prijestup ili pre¬ 
kršaj? 

28. Kad se mogu izreći novčane kazne na mjestu događaja (mandatne kazne)? 

SADRŽAJ 


Uvod. 5 

O širenju i sprečavanju zaraznih bolesti .... 7 

Trovanje hranom. 26 

O živežnim namirnicama i higijenskim uvjetima za 

njihovu proizvodnju i promet.31 

Higijena okoline.82 

Osobna higijena.91 

Pružanje prve pomoći.102 

Sanitarni propisi.119 











Preštampavanje u cijelosti ili u izvodima nije 
dopušteno bez pismenog odobrenja izdavača 


Priručnik se može naručiti na slijedeću adresu: 
Zavod za zaštitu zdravlja grada Zagreba, Zagreb 
Mirogojska 16, telefoni 38-453 do 459 


Mišljenje Republičkog sekretarijata za prosvjetu, kulturu i fizičku kulturu 
SR Hrvatske broj 1121/1-1975. od 8. III 1975: knjiga »Higijena« smatra se pro¬ 
izvodom iz čl. 36. točke 7. Zakona o oporezivanju proizvoda .i usluga — SI. list 
SFRJ broj 32/1972 — za koji se ne plaća porez na promet proizvoda, prema 
odredbama tog zakona. 

